
KAI KALEDŲ NAKTĮ PRABYLA BAŽNYČIŲ VARPAI 


LAU SE V BEADOLSELIS 


Kai Kalėdų naktį prabyla bažnyčių varpai, 
skelbdami pasauliui Kristaus gimimą, džiaugs- 
mo banga pagauna žmonių širdis, ir jos prade- 
da plakti stipriau. Ir ne tuščiai galima džiaug- 
tis. Juk su Kristaus gimimu pasauliui praside- 
da nauja gadynė: šviesos ir vilčių, taikos ir ra- 
mybės gadynė. “Garbė Dievui augštybėje ir že- 
mėje ramybė geros valios žmonėms“, giedojo 
dangaus angelai, Kristui gimus (Lk. 2, 14). 

Su Kristumi ir per Kristų į žemę ateina 
taika: taika su Dievu, taika ir ramybė tarp 
tautų ir paskirų žmonių, nes Kristus mus su- 
jungė visus į vieną šeimą, kur Dievas yra mū- 
sų Tėvas, mes gi Dievo vaikai ir broliai savo 
tarpe. Štai pagrindai, ant kurių bus statomas 
naujos žmonijos gyvenimas ir tvarkomi žmonių 
tarpusavio santykiai. Kur to nėra, kur Dievas 
nelaikomas Tėvu ir žmonės nelaikomi jo vai- 
kais, ten nė žmogus žmogui nėra brolis. Kur 
iš gyvenimo išjungiamas Dievas ir neigiami 
mūsų ryšiai su juo, ten nė žmogui nepripažįs- 
tama augštesnė vertė, nė jo teisė į augštesnį, 
kilnesnį gyvenimą, kur pirmautų dvasia. Ten 
pripažįstama tik medžiaga ir fizinė jėga. Ji vie- 
na viską nulemia, ne teisė ir meilė. Kaip tai 
priešinga Kalėdų dvasiai, kuri pasiaukojimu ir 


meile dvelkia. 


Kalėdos, Kristaus Užgimimo šventė, tai ryš- 
kiausia Dievo meilės šventė: Dievo meilės žmo- 
nėms. “Dievas taip mylėjo pasaulį, kad davė 
savo viengimusįjį Sūnų, kad kiekvienas, kurs į 
jį tiki, nežūtų, bet turėtų amžinąjį gyvenimą. 
Nes Dievas nesiuntė savo Sūnaus į pasaulį pa- 
saulio teisti, bet kad pasaulis per jį būtų iš- 
gelbėtas" (Jn. 3, 16-17). 

Užgimdamas Betliejuje, Dievo siųstasis pa- 
saulio Gelbėtojas, Kristus, ateina į mūsų tarpą 
kaip pasaulio šviesa, kuri turi nušviesti pasau- 


lio tamsybes — nusidėjimuose paskendusius 
žmones. 
Bet čia įvyksta žmogaus tragedija — nu- 


sidėjimuose paskendęs žmogus nusikreipia nuo 
tos šviesos, nesiduoda jai savęs apšviesti. Kodėl 
taip neišmintingai elgiasi žmonės? To liūdno 
reiškinio priežastį pats Kristus nurodo: žmo- 
nės vengia šviesos, kad nebūtų pastebėti pik- 
ti jų darbai. “Šviesa atėjo į pasaulį, bet žmo- 
nės labiau mėgo tamsybę, kaio šveisą, nes jų 
darbai buvo pikti. Nes kiekvienas, kurs daro 
pikta, nekenčia šviesos ir neina į šviesą, kad 
jo darbai nebūtų peikiami“, sako Kristus (Jn. 
3, 19-20). 

Yra taip sugedusių žmonių ir užkietėjusių 
pikte, kad jiems lengviau atmesti Dievą su jo 

varžančiais įstatymais, negu liautis darius pik- 
ta. Štai kur glūdi daugelio netikėjimo priežas- 
tis, štai kodėl jie atmeta Kristų. Ne mokslas 
jiems įrodo, kad nebūtų Dievo, bet kad jie yra 
paskendę nuodėmėje ir nenori iš jos pakilti. Jie 
gerai supranta, kad tikėjimas tokius dalykus 
jiems draudžia. Tad šalin tikėjimą! Tada tikėji- 
mas jiems pasidaro nemoksliškas. 

Bandymas eiti per gyvenimą be Dievo — 
tikras nesusipratimas ir Žmogaus gyvenimo tra- 
gedija. Tai gyvenimas be išeities, be tikslo ir 
prasmės. 

Žmogaus gyvenimo prasmę ir tikslą Kris- 
tus mums atskleidė: tai Dievo vaikų gyveni- 
mas Dievo meilėje ir tarnyboje šiapus tr ana- 
pus amžinybės slenksčio. Tą Dievo vaikų gyve- 
nimą mums perteikia pats Kristus, asmeniškai 
atėjęs į mūsų tarpą. “Kas jį priėmė, tiems jis 
davė galios būti Dievo vaikais, būtent, tiems, 
kurie tiki į jo vardą“', sako šv. Jonas Apaštalas 
(dai?) 

Kalėdos todėl nėra 
bet per atėjusį į mūsų tarpą Kristų mums nau- 
jų santykių su Dievu pradžia ir laidas. Bran- 
ginkime tą dieną ir šveskime ją su visu dva- 
sios pakilimu. 


mums tuščia šventė, 


Sekdami įsikūnijusį Dievo Žodį — Kristų, 
nenuklyskime nuo savo gyvenimo paskirties. 
“Aš pasaulio šviesa. Kas mane seka, nevaikščio- 
ja tamsybėje, jis turės gyvenimą šviesos“, sa- 
ko Kristus (Jn. 8, 12). Kristų sekti — tai vie- 
nintelis kelias į gyvenimą. “Neduota žmonėms 
kito vardo po dangumi, per kurį mes turėtu- 
mėme būti išgelbėti", sako šv. Petras apašta- 
las apie Kristų (Apd. 4, 12). 


Tai turėtų gerai įsidėmėti visi valstybių 
vadai. Jie nesukurs žmogaus verto gyvenimo 
be Dievo, žmogaus, kurs yra Dievo vaikas ir 
kurs jau čia žemėje skirtas gyventi dievišku 
gyvenimu. Neužtenka, kad žmogus būtų „sotus 
ir apsirengęs, nes jis nėra tik kūnas, bet jis tu- 
ri nemirtingą dvasią, kuri, savaip nemaitinama, 
alksta, nežiūrint, kad žmogus būtų žemiškuo- 
se gėriuose paskendęs. S 


Kristaus prakartė Betliejuje, nors ir kaip 
mums varginga atrodytų, yra galingas kvieti- 
mas, pilnas meilės, į viso mūsų gyvenimo at- 
naujinimą ir persunkimą antgamtine tikrove. 
Jame glūdi viso mūsų gyvenimo didybė ir kil- 
numas, tikrasis mūsų dvasios gyvenimas ir iš- 
siskleidimas. 

Šiuo keliu sekti Kristų nėra visuomet leng- 
va, nes dažnai mums kelią pastoja piktas žmo- 
gus, kurs nori mus atitraukti nuo Dievo ir Kris- 
Už ištikimybę Kristui neretai tenka ir 
kalėjime mirtį patirti... Bet tai neturi mūsų 
bauginti, nes mes turime Kristaus pažada galu- 
tinei pergalei. “Pasaulyje jus patirsite prie- 
spaudos, bet pasitikėkite, — aš nugalėjau pa- 
sūaulį"? sako Kristus (Jn. 16, 33). Tai mums duo- 
da vilčių susilaukti šviesesnių dienų, kada viso- 
kia neteisybė gaus atpildą. Dievas neapsijuo- 
kins prieš žmones, nors jie kažinkaip būtų iš- 
didus ir pasipūtę. 


taus. 


kad vadinatės 
kaip sako šv. Jonas 
apaštalas (1 Jon. 3,1). Tuomet ir sielvartuose 
švenčiamos Kalėdos mums bus prasmingos ir 
mielos. 


Džiaukitės 
Dievo vaikais 


ir didžiuokitės, 
17 esate, 


1959. 


MADONA 
Kennebunkporte) 


Ė 


ALEKSANDRA KAšUBIEN 

LIETUVIšKOSIOS KULTŪROS SUSITIKIMAS 
SU AMERIKIETIŠKAJ A 


DR. ANTANAS MUSTEIKIS 


Amerikiečių “gyvenimo būdas“, arba kul- 
tūra plačiąja prasme, yra susilaukęs daugelio 
pastabų, kritikos ir studijų nuo pat JAV kūri- 
mosi ligi šių laikų. Europiečių etnocentrišku- 
mas dažnai nuvertindavo kultūras, kurios nepri- 
klausė Vakarų Europai. Aš gerai atsimenu savo 
gimnazijos literatūros mokytoją, kuris tikino, 
jog nesą amerikiečių tautos nei kultūros. O jis 
buvo stiprus lituanistas ir gabus mokytojas. Bi- 
jau, kad dar ir dabar mūsų vad. tremties vyres- 
niojoje kartoje gali būti daug stiprių ir gabių 
lietuvių, kurie, nežinodami, kas yra tauta ir 
kultūra, neatras sau tinkamos vietos svetimy- 
bėj ir neatliks jokios misijos, kuri pagelbėtų iš- 
laikyti lietuvišką kultūrą antrojoje ar trečiojo- 
je kartoje. 

Jeigu yra nelengva rašyti apie amerikie- 
čių kultūrą, tai tik todėl, kad apie ją yra per- 
daug prirašyta: besirenkant šaMtinius, galima 
pasiklysti. Blogiau kalbėti apie lietuvių kultū- 
rą, kuri yra tik pradėta nagrinėti. Tad ir lietu- 
viškosios kultūros susitikimas su amerikietiš- 
kąja šia proga bus sekamas daugiau pagal ame- 
rikoniškų studijų rėmus. Bandysime iškelti cha- 
rakteringuosius amerikiečių kultūros vertybių 
pavidalus (patterns) ir pajieškosime lietuviškų 
atitikmenų. 

Dvi pastabos tenka padaryti dar prieš kul- 
tūrų palyginimą. Pirma, kuMūrinių vertybių pa- 
vidalai, sistemos, ar temos, sudaro tik vieną 
pagrindinių kultūros dalių, bet įokiu būdu ne- 
pretenduoja į pilną kultūros atskleidimą. Antra, 
kalbėti aplamai apie amerikiečių ar lietuvių kul- 
tūrą yra rizikingas uždavinys, nes pirmojoje 
yra dar bent šešetas ryškesnių kultūros regio- 
nų, skirtingų vienas nuo kito, o antrojoje yra 
bent keturi būdingi plotai — augštaičiai, že- 
maičiai, dzūkai ir suvalkiečiai — turį savitus 
kultūros bruožus. Tačiau kultūrinių vertybių 
pavidalų pažiūriu yra galima rasti bendros žy- 
mės, apjungiančios paskirų kultūrų daugumų 
narių poelgius, sąmoningai praleidžiant smulkes- 
nes vienų ir kitų skirtybes. Šia prasme yra į- 
manomas dviejų kultūrų palyginimas. 


* 

Netenka abejoti, kad amerikiečių ir lietu- 
vių vertybių pavidalai yra skirtingi. Čia pateik- 
sime dešimt jų porų, pirmu žodžiu apibūdindami 
amerikietišką kultūrą, o antruoju — lietuviš- 
kąją. 


1. Ekonomistas — inteligentas 


Amerikiečių kultūroj dominuoja ekonomi- 
nė institucija, dažnai įsiverždama į kitų insti- 
tucijų ribas. Linkolnas yra šios kultūros hero- 
jus: “taupus, sunkiai dirbąs, trokštąs žinių, 
ambicingas, ginąs eilinio žmogaus teises, ne- 
paprastai gabus visokiomis progomis kopti kar- 
jeros laiptais į pasisekimą — nuo žemiausio 
juodadarbio ligi garbingų pirklio ir teisininko 
augštybių". . . Turtas bei pinigai yra vienas 
pagrindinių, jei ne pats esmingiausias, sociali- 
nio statuso pažymys. Laimė žmogui gali padėti 
iškilti, bet svarbiausias dalykas yra paties žmo- 
gaus pastangos prasimušti kitų biznio varžovų 
tarpe. Šioje kovoje laikomasi biznio taisyklių, 
ir moralės dėsniai neturi trukdyti ekonominės 
sistemos. Nors priemonės prasimušti yra labai 
lanksčios, amerikiečių herojai vis dėlto privalo 
būti ar atrodyti esą padorūs, garbingi bei mora- 
lūs Žmonės. 

Lietuvių  kultūroj švietimas atrodo esąs 
centrinė institucija. Atstatant Lietuvos nepri- 
klausomybę, buvo reikalinga daugelio mokytų 
žmonių administracijos, švietimo ir kitų sričių 
tarnautojų tinklui plėsti bei specifinti. Moksli- 
nimasis padaro žmogų inteligentu, kuris priva- 
lo būti kūrybingas literatūroj bei mene, filoso- 
tijoj ar moksle, ir savo žinias bei sugebėjimus 
privalo mokėti pritaikyti masėse, kurios turi bū- 
ti keliamos į “augštesnį kultūros lygį". Ekono- 
minis aspektas, kaip žinome, buvo susijęs su 
inteligentinėmis profesijomis bei užsiėmimais: 
profesoriai, rašytojai, menininkai, filosofai gau- 
davo daug didesnį atlyginimą nei eiliniai darbi- 
ninkai, ir jie buvo vadinami tautos vadovais. 


2. Darbas — kūryba 


Anglosaksų posakis “laikas — pinigai"? reiš- 
kia darbo svorį bei atlyginimą, ne vien pi- 


nigų svarbą. Kolonistų įsikurdinimas, naujaja- 
me pasauly“ pareikalavo daug kietų pastangų ir 
ištvermės, ir geriausias išlikimo laidas pasida- 
rė darbas. Antra vertus, kaikurių protestantų 
grupės vešliuose ekonominio darbo vaisiuose į- 
žiūrėjo Dievo malonę. Tai buvo ženklas, kad 
Dievas taip prakutusius žmones laiko savo iš- 
rinktaisiais (predestinacijos dogma). Pralobimu 
tad žmonės galėjo sau įrodyti, jog būsią išga- 
nyti kitame pasauly. Štai kodėl amerikiečiai, 
sakoma, nuolat eina ir eina “iš namų į darbą". 

Lietuvių kultūroj ryškus juodo ir balto dar- 
bo išskyrimas, paveldėtas iš bajoriškų tradicijų, 
yra susijęs su inteligento paskirtimi. Kūrėjas 
privalėjo turėti daugiau laiko mąstyti, planuo- 
ti, vadovauti, medituoti. O technikinis persona- 
las privalėjo vykdyti inteligento numatytus už- 
davinius bei konkretų darbą atlikti. Dažnas pa- 
reigūnas Lietuvoje nemokėjo rašyti mašinėle 
(tam buvo sekretorė) ir nevairavo automobi- 
lio (tam buvo šoferis), jei jis buvo priskirtas 
tarnybai. Jeigu amerikietis beveik negalvojęs 
stversis darbo ir gal tik vėliau pagalvos apie 
pasekmes, tai lietuvis pirma rimtai ir gal ilgo- 
kai pasvarstys ir tik tada ims “kalnus versti“. 
Lietuvių  darbštumas yra paliudytas ne tik 
nepriklausomos Lietuvos pažangos, bet ir da- 
bartinėse okupuotos Lietuvos sąlygose, ypač in- 
teligentinėse apraiškose. 


3. Praktiškumas — abstraktiškumas 


W. James ir J. Dewey, didieji amerikiečių 
intelektualai, 20 a. sąvartoje pabrėždami prag- 
matizmą, utilitarizmą bei praktiškumą, nieko 
naujo neįnešė į amerikiečių kultūrą, o tik 
patvirtino ir pagilino šimtmečiais susikristali- 
zavusias “naujojo pasaulio“ tendencijas. Ameri- 
kiečiai ypatingai vertina darbo našumą, prisi- 
taikymą, technologinį išradingumą, uždavinio į- 
vykdomumą, numatomus rezultatus. Antra ver- 
tus, jie yra ypatingai jautrūs tokiems epite- 
tams kaip “atsilikęs", “nenašus", “nenaudin- 
gas." | 

Lietuviai, beveik nepaveikti pramonės re- 
voliucijos ir pagrindžiai išlikę žemdirbiais, ne- 
pabrėžė gamtos apvaldymo technologijos, o lin- 
ko į estetiką (liaudies menas), kontempliaciją 
(kaimo pasakoriai, filosofai), misticizmą (lie- 
tuvio susigyvenimas su gamta) bei rūpestį ant- 
gamtiniu gyvenimu. Technologiniai pagerini- 
mai, jų nuomone, yra trumpalaikiai, praeiną da- 
lykai, o grožis, mąstymai, socialus ; bendravi- 
mas yra ilgalaikiai, neišsenką žmogiškosios as- 
menybės šaltiniai, giliau įprasminą žmogaus 
gyvenimą šioje “ašarų pakalnėje 12 kitas da- 
lykas, ar tas grožio supratimas nebuvo primi- 


tyvus ir ar jų filosofija nebuvo šiurkšti. To pa- 
ties primityvumo ir šiurkštumo galima užtikti 
ir amerikiečių praktiškume. Savo ruožtu ame- 
rikiečių kasdienis praktiškumas veda į ryškes- 
nį bei pilnesnį gyvenimą dabarty, kai lietuvių 
atitrauktos nuo realybės bei pakeltos mintys 
labiau koncentruojasi į šviesesnės ateities 
perspektyvas. 


4. Kitimas — pastovumas 


Amerikiečių tikėjimas progresu, išplaukęs 
iš trumpo nepriklausomos tautos gyvenimo lai- 
kotarpio ir paremtas akivaizdžiais technologi- 
niais laimėjimais, skatina keisti visa, kas buvo 
vakar naudota, ir laukti naujų išradimų rytoj, 
kurie bus geresni už šiandieninius. Amerikie- 
čiai bijosi tokių apibūdinimų, kaip “atgyvenęs", 
"atžagareivus" ir kt. Čia įtaigojo ir apšvietimo 
amžiaus bei Darvino evoliucijos idėjos, sutapin- 
damos kitimą su progresu ir gėriu; tai savo 
ruožtu turėjo pateisinti ekonominių ir technolo- 
ginių sričių plėtotę. 

Lietuvių istorinė patirtis prieštaravo op- 
timistinei progreso raidai. Didinga viduramžių 
valstybė vėliau vaidino podukros vaidmenį są- 
jungoj su lenkais ar tarnaitės vaidmenį rusų 
okupacijoj. Lietuvos “auksinis amžius" spindė- 
jo praeity, ir valstybingumo atžvilgiu negali- 
ma buvo tikėtis atgauti bei išlaikyti tai, kuo 
Lietuvos didybė rėmėsi praeity. Antra vertus, 
liaudies kūryba, palyginama su kitų kraštų liau- 
dies sugebėjimais, atrodė didesnėj augštumoj 
nei naujųjų laikų lietuvių individualus menas, 
palygintas su to pat laiko Vakarų Europos me- 
nu. Ir aplamai abstrakti pasireiškimų plotmė, 
atsieta nuo technologinių naujenybių, nerodė 
ryškesnių progreso žymių galimybių, tad išlai- 
kyti tai, kas yra pastoviai vertinga, tapo dau- 
giau ar mažiau dominuojama MNetuvių kultūrinė 
tema. 


5. Civilizacija — kultūra 


Amerikiečių “gyvenimo lygis“ yra vienas 
iš augščiausių, jei ne pats augščiausias, pasauly. 
Dėsnis pirma gyventi, o paskui filosofuoti yra 
taip perkeistas, kad filosofijai beveik visai neli- 
ko laiko. Materialiniai patogumai ir hedonisti- 
nių poreikių patenkinimas yra kiekvieno eili- 
nio amerikiečio būtinybė. Kinai, televizija ir 
literatūros bestseleriai dažniausiai rodo bei vaiz- 
duoja gyvenimą su happy endu, pasiekiamu 
materialinių gėrybių pagalba. Amerikiečiai savo 
kultūrą matuoja technologiniais išradimais, pra- 
gyvenimo lygiu, ekonomine pajėga, kai tuo 
tarpu europiečiai yra linkę visa tai vadinti ci- 

vilizacijos atributais, jokiu būdu neatstojan- 
čiais “tikrosios kultūros“ vertybių. 

Lietuviai save tapatina su Vakarų Europos 
kultūros nešėjais ir pabrėžia “augštojo tono“ 
kultūrą, susijusią su rinktine kūryba literatū- 
roj bei mene, moksle ir filosofijoj. Kon- 
certų, operų ir dramų lankymas buvo kultūrin- 
go žmogaus pažymiai, o mažoji scena privalėjo 
vegetuoti. Kultūra yra suvokiama kaip Žžmo- 
gaus dvasios apraiška, pastatytina prieš civili- 
zaciją. Ne “masės turi nustatyti gyvenimo bei 
meno stilių, o “kultūrinis elitas". 


6. Racionališkumas — tradiciškumas 


Technologijos pažanga bei amerikiečių su- 
voktas progresas yra ryškiai susijęs su raciona- 
liu priėjimu prie aplinkos, kurią reikia apvaldy- 
ti. Daugelis Amerikos intelektualų rodo tenden- 
cijos taip tikėti mokslu, kad dažnu atveju jis 
gali visiškai išstumti religiją bei filosofiją ir už- 
imti jų vietą. Žmonių masėse gi reklama, tik- 
rai ar tariamai paremta mokslo dėsniais ar vad. 
“revoliuciniu (mokslo) principų“! yra pati e- 
fektingiausia vartotojuose. Mokslas čia, beje, 
suprantamas tiksliųjų bei griežtųjų disciplinų 
prasme. 


Lietuvių kultūrinė linkmė, pabrėžiant dva- 
sinį kultūros pradą ir amžinas vertybes, rūpi- 
nasi daugiau nekintamomis mokslo bei pažini- 
mo tiesomis, bet ne inžinierių civilizacija. Štai 
kodėl inteligentai pirmiausia yra tie, kurie gi- 
linasi į humanitarines bei socialines problemas. 
Atitinkamai ir amerikiečių mokykla ruošia 
primiausia specialistą, pragmatinių sričių žino- 
vą, kai lietuviškoji mokykla ugdo pirmiausia 
pilnutines asmenybes bei jų kūrybinius polė- 
kius. 


7. Laisvė — tvarka 


Laisvė, palydima individualizmo, lygybės 
bei demokratijos, yra viena ryškiausių ameri- 
kiečių kultūros temų. Laisvė aplamai ar sąži- 
nės, spaudos, susirinkimų bei žodžio laisvė spe- 
cifiškai yra pagrindinės amerikiečių išorinės do- 
rybės, kartojamos konstitucijoj bei realiam gy- 
venime kiekviena proga. Pagrindžiai Amerikos 
revoliucija reiškė išsilaisvinimą iš anglų ekono- 
minių, politinių ar net religinių varžtų, nors 
kultūrinio lūžio aplamai nebuvo. Ir iškovoję 
nepriklausomybę, JAV piliečiai nepakeitė sa- 
vo pažiūrų į valdžią bei autoritetą: pirmąja ne- 
pasitikėjo, antrojo nepakentė. Juodu buvo tapa- 
tinaimi su nekenčiama prievarta. Kitas dalykas 
tačiau, jei ta pati prievarta išplaukia iš privačių 
rankų — biznierių ar biznio korporacijų. Pagal 
laissez faire principą teoriškai tai negalėjo pa- 

žeisti žmogaus laisvės... O dažno europiečio 
akyse taip suprasta laisvė ir autoriteto nepai- 
symas, kur vaikai, taip sakant, moko tėvus po- 
elgio normų ir nepilnamečių gaujos laisvos ini- 
ciatyvos vardu pasiruošia nusikaltėlių gyveni- 
mui, yra greičiau vadinama netvarka, o ne lais- 
ve. 

Laisvė yra brangiausias visų tautų turtas, 
tik lietuviai jos labui nenorėtų atsisakyti ir 
tvarkos. Karinė viduramžių Lietuva rėmėsi ge- 
ra organizacija, susiklausymu ir tvarka. Masės 
žmonių, ilgainiui atsidūrę baudžiauninkų vaid- 
meny, pakentė daug prievartos vad. tvarkos 
sąskaita. Konservatyvūs žemdirbiai mažai tesi- 
skundė švelnia autoritetinio režimo doze netgi 
Nepriklausomybės laikotarpy ir įvertino laisvę 
religinnėj, švietimo, ekonominėj, šeimynėj ir pra- 
mogų srityse. Autoriteto bei tvarkos svarba bu- 
vo stipriai remiama lietuvių visuomenės iš- 
siskaidymo į inteligentiją ir “liaudį". Nors nie- 
kas pasauly nežino bendruomenės, kuri skelb- 
tų absoliutinę laisvę, lietuvių kultūra pabrėžia 
tvarkingą laisvę daugiau nei amerikietiškoji. 
Šia prasme ir lietuvių priemonės įvairiems tiks- 
lams siekti privalo būti tvarkingesnės, nor- 
miškesnės bei morališkesnės nei amerikietiško- 
sios, kurias mokslininkai laiko anomiškos vi- 
suomenės išdava. 


8. Individas — bendruomenė 


Laisvė amerikiečių kultūroj yra suvokiama 
pirmiausia kaip asmens nepriklausomybė, ku- 
rio pasireiškimai nėra varžomi visuomenės ar 
valdžios; jis esąs atsakingas (sau pačiam) ir 
turįs laisvę savo teises panaudoti, kur tinka- 
mas. Individas (asmenybės plėtotėj) yra pats 
sau tikslas, bet neturi būti naudojamas kaip prie- 
monė kokiems nors visuomenės tikslams pasiek- 
ti. Ši visuomenės varžtų grėsmė praktikoje yra 
išvirtusi į dažną individo užmačių grėsmę, kai 
veržlus asmuo “paima įstatymą į savo rankas“, 
o šiurkštaus individualizmo (rugged individual- 
ism) teise bando kitus panaudoti savo reika- 
lams, lyg ir tęsdamas istorinės Amerikos pasie- 
nio sąlygų tradicijas. 

Lietuvos individualizmas yra stiprus, 
tačiau bendruomeninis “jausmas" atrodo labiau 
dominuojąs nei individinis. Kaimų  išskir- 
stymas į vienkiemius ekonomiškai praturtino 
Lietuvą, tačiau bendruomeninius santykius ap- 
ardė. Vis dėlto tradicinės talkos tarnauja ne tik 
ekonominiams tikslams, kiek socialiniams: 
bendravimui patenkinti. Jose savitas lietuvių 
tautos gyvenimas, savo ar svetimo augštojo 
sluogsnio suvaržytas, atsiskleidžia gilesne pras“ 
me dainų, muzikos, šokių bei liaudies meno sim- 


boliais. Tam ir savaitgaliai būna panaudoti. Šia 
prasme varganos lietuvių gyvenimo sąlygos yra 
išperkamos turtingais žmogiškosios sielos pasi- 
reiškimais tautinėje bendruomenėje. 


9. Lygybė — hierarchija 


Amerikiečių demokratija yra pati miglo- 
čiausia amerikiečių kultūros tema. Tai rėmai, 
kuriuose randame lygybės, laisvės, individualiz- 
mo ir kitoki turinį. Negrai ją supranta vienaip, 
ku-kluks-klano bendrininkai — kitaip. Pagrin- 
džiai demokratija reiškia formalių individo tei- 
sių lygybę, nors visiems yra žinoma turtų, jė- 
gos, prestižo nelygybė tos pačios visuomenės 
nariuose. Neformalūs įvairaus rango amerikie- 
čių tarpusavio santykiai (tėvų-vaikų, mokyto- 
jų-mokinių, darbdavių - darbininkų ir t.t.) yra 
lygybės ženklu nužymėti, ką, pvz. ryžkiausiai 
matome kreipiniuose, vartojant vardus be titu- 
lų ar pavardžių. Lygybė balsuoti, mokytis, pra- 
simušti varžovų tarpe yra suvokiama kaip prieš- 
prieša hierarchinei kitų kraštų sąrangai. Išimtį 
sudaro didžiulės ekonominių ir politinių organi- 
zacijų sąrangos, priartėjančios prie karinio for- 
malumo bei tikslingumo. 


Tik išskirsčius didžiulius dvarus, nepri- 
klausomoje Lietuvoje žmonių masės pajuto eko- 
nominės lygybės dvelkimą. Tačiau žmonių pa- 
sireiškimo kilti ar smukti galimybės buvo ribo- 
tos, tad hierarchinei sąrangai kelias nebuvo su- 
trikdytas. Tik pati sąranga nebuvo uždara, nes 
kiekvienas eilinis krašto gyventojas, turėda- 
mas gabumų, mokyklos pagalba galėjo užkop- 
ti į augštesnį visuomenės klodą. Vidujinė žmo- 
nių laikysena, kaip ir amerikiečiuose, rodė ne- 
pažeidžiamą žmogaus vertės suvokimą, kurs 
prastuo gali gretimai sustatyti su karalium ant 
tos pačios plotmės, kadangi visi giliąja prasme 
yra lygūs (prieš Dievą, savo sąžinę ar visuo- 
menę) ir atsakingi už gerus ir blogus darbus. 


10. Humaniškumas — geraširdiškumas 


Ir amerikiečiuose ir lietuviuose humaniš- 
kumo tema yra labai būdinga. Amerikiečiai yra 
pagarsėją filantropiniais žygiais, pagalba nelai- 
mių ištiktoms tautoms, asmeniniu malonumu 
bei vaišingumu. Tačiau šie vertybių pavidalai 
amerikiečiuose nuolat susikerta su individua- 
listiniais kultūros vertybių pavidalais. Yra sun- 
ku tuo pat metu beatodairiškai veržtis į ekono- 
minio prestižo viršūnę ir būti labdaringų ange- 
lu savo varganam artimui. 

Geraširdiškumas buvo viena pagrindinių 
lietuvių pagonių ypatybių lietuvių istorijos pra- 


džioje. Ji išliko per valstybinio kilimo ir kriti- 
mo šimtmečius ligi pastarųjų laikų, Kai tūks- 
tančiai vokiečių liudininkų paskelbė, jog ir 
okupuoti lietuviai, patys svetimą jungą vilkda- 
mi, dalinosi savo menkais ištekliais su svetimos 
tautos karo belaisviais, kurie neseniai vaidino 
grubų to paties krašto okupantų vaidmenį. 


Aplamai amerikiečių kultūra yra mažiau 
tolydinė nei lietuviškoji. Pirmoji yra gauses- 
nė prieštaravimais ir alternatyvomis. Demok- 
ratiškieji, lygybe pasižymėję amerikiečiai ka- 
riavo prieš Hitlerio rasinę politiką ligi galuti- 
nės pergalės, tačiau savybėje jie tebetoleruoja 
rasinę diskriminaciją. Pastarąjį dešimtmetį jie 
stengėsi atsispirti tarptautinei komunizmo sub- 
versijai, tačiau savybėje jie daug aršiau puolė 
didžiausią komunizmo priešą Amerikoje — sen. 
J. McCarthy nei Staliną ar Chruščiovą. Dažnai 
amerikiečių kultūros vertybių pavidalai yra per- 
daug nutolę nuo realių poelgių pavidalų, kas 
gali prisidėti prie disintegruotos asmenybės ug- 
dymo ir visuomeninio sutrikimo. Nuotolis tarp 
idealo ir realybės lietuviškoje kultūroje yra 
mažesnis nei amerikietiškoje ir harmoningos as- 
menybės plėtotė lietuvių kultūroj turi puresnę 
dirvą. 


* 


Žinant, kas sudaro pagrindinius lietuvių 
kultūros vertybių pavidalus, o taip pat ir jų ati- 
tikmenis amerikiečių kultūroj, yra įmanoma ir 
sąmoningiau saugoti tautinę kultūrą svetimybėj 
ir ginti ją nuo žalojančių įtakų. Nors kultūros 
vertybių pavidalai susikristalizavo tam tikros 
aplinkos sąlygojami, toji aplinka nebuvo vienin- 
telis ar apsprendžiąs veiksnys, tad yra galima 
išlaikyti brangiuosius kultūros pavidalus ir ne- 
palankioje aplinkoje. Dviejų kultūrų susitikimo 
— akultūracijos dėsniai juodųjų varnų. balsu 
pranašauja galutinį nulietuvėjimą trečiojoj kar- 
toj, nes dominuojanti krašto kultūros nešėjų 
dauguma yra per didelė, kad negausi lietuvių 
mažuma galėtų ilgiau atsispirti. Tačiau tikėji- 
mas savo kultūros pranašumu gali pažeisti juo- 
dą pranašystę bent tais atvejais, kur gerai in- 
formuota lietuviškoji šeima sugebės išnaudoti 
pirminius, arba  bendruomeninius (pastaty- 
tus priešpriešiais visuomeniniams), santykius, 
kad norimus kultūros pavidalus  perteikus 
jaunosioms kartoms. Čia, žinoma, irracionalus 
tautinės kultūros įsisavinimas (subtilus, pa- 
slėptas, sugestyvus) yra patvaresnis nei racio- 
nalus. Kiekvienu atveju tačiau tautinės misijos 
pasisekimas priklausys ne tiek nuo vadovo lai- 
ko ar geros valios, kiek nuo žinojimo ir įgudimo 
žygy, kurio jokia mokykla neparuošė. 

SAINT-JOHN PERSE 


VAIKYSTĖS SVENTĖ 


“King Light's Settlements" 


Palmės.» „|! 
Tuomet tave maudė žalių lapų vandeny; ir tas vanduo buvo taip pat iš žalios saulės; 
ir tavo motinos tarnaitės, augštos ir spindinčios merginos, judino šiltas blauzdas prie dre- 
bančio tavęs . 
(Aš kalbu apie augštą padėtį, tada, tarp moteriškų rūbų, šviesų besisukančių karalystėj). 


Palmės! ir švelnumas 

šaknų senatvės ...! Žemė 

tada norėjo tapti dar kartesnė ir dangus gilesnis ten, kur medžiai per augšti, neaiškaus 
piešinio išvarginti, jungėsi į neišpainiojamą sandorą ... 

(Aš sapnavau šį sapną garbėje: saugi buveinė tarp pakiliai džiaugsmingų drobių). 


Ir augštos a 

lenktos šaknys šventė 

išėjimą įstabių kelių, skliautų ir navų išradimą 

ir šviesa tada, apvaisinta tyresniais žygdarbiais įvesdino baltąją karalystę, kur aš, gal- 
būt, vedžiausi kūną be šešėlio . 

(Aš kalbu apie augštą padėtį, kitados, tarp žmonių ir jų dukterų, kurios kramtė tūlą lapą). 


Vyrai tuomet turėjo 

burnas Timtesnes, ir moterų rankos buvo lėtesnės; 

tada, maitindamiesi šaknimis, kaip mes, didžiuliai tylūs žvėrys tapdavo kilmingi; 
ir ilgesni virš ilgesnių šešėlių pasikeldavo akių vokai . . 

(Aš sapnavau šį sapną: jisai sunaikino mus, nieko nepalikdamas). 


Ž 


Ir mano motinos tarnaitės, augštos ir spindinčios merginos . . | 
Ir mūsų pasakiški akių vokai . . . O, ) 

šviesos! o, malonės! 

Šaukdamas kiekvieną daiktą, deklamavau, kad jis yra didelis, ir kiekvienam gyvuliui 
sakiau, kad jisai geras ir gražus. 

O, jus didžiausios 

rajos mano gėlės tarp lapų raudonų, praryjančios visus mano gražiausius 

vabzdžius žaliuosius! Gėlių puokštės sode kvepėjo šeimos kapais. Ir mažytė sesuo gulėjo 

mirusi: aš turėjau, kvepiantį taip puikiai, jos mahogani medžio karstą tarp trijų ILambarių 
veidrodžių. Ir „reikėjo neužmušti paukščio-musės akmeniu .. „Bet žemė pasilenkdavo mūsų 
žaidimuose, kaip tarnaitė, kuri, mums esant namuose, turėjo teise kėdėje sėdėti. 


„O, įkaršti augmens, o, šviesos, o, malonės!. 
Ir tada tos musės, toji musių giminė, į paskutinę sodo pakopą: atrodė lyg šviesa dainuotų! 


r. „Atsimenu aš druską, atsimenu aš druską, kurią geltona žindyvė turėdavo nušluosty- 
ti akių kampuos. 

Juodas raganius priežodžiavo tarnų kambaryje: “Pasaulis — kaip ta valtis, kuri, suk- 
damasi vietoje, nebežino, ar vėjas norėjo juoktis, ar raudoti .. J? 


Ir veikiai mano akys stengdavosi nutapyti 

pasaulį, besisupantį virš vandens: atpažindavo švelniai žvilgančiam kamiene stiebą, sar- 
gybinio krepšį po lapais, burių skersinius, virvės lianų, 

kur per ilgos gėlės 

užsibaigdavo šauksmais papūgų. 

„ . „Paskui tos musės, toji musių giminė, ir paskutinė sodo pakopa .. . Šaukia, Eisiu. . . 
Aš kalbu su pagarba. 
— Jei ne vaikystė, tai kas gi buvo, ko dabar nebėr? 


Lygumos. Atkalnės. Tenai 

buvo daugiau harmonijos. Ir viskas buvo vien tik šviesios karalijos ir jų ribos spindu- 
lingos. Ir šešėlis ir šviesa buvo artimesni tapatybei . . . Aš kalbu apie pagarbą . . „Miškų pa- 
Lraščiuose vaisius 

galėjo kristi, 

ir džiaugsmas nesupūdavo prie lūpų krašto. 

Ir vyrai judindavo tirštesnius šešėlius rimtesnėmis burnomis, moterys daugiau sapnų lė- 
tesnėm rankom. 


„. „Auga sąnariai ir slegia, amžiumi maitinti! Nebepažinsiu, jog kurios nors malūnų 
ir švendrynų vietos, vaikų sapnams, buvo dainuojančiam ir gyvam vandeny taip padalin- 
tos . . . Į dešinę 

atnešdavo kavą, į kairę — manioką 

(o, sulenkiama drobe, o, pagyrūniški daiktai!). 


Ir čia būdavo arkliai kaip reikiant pažymėti, ir mulai trumpaplaukiai, o jaučiai — ten; 
čionai — botagai, o ten — paukščio Annao 
riksmas, ir dar tenai — švendrų malūne žaizdos. 

Ir debesis, . . * . Šesžo . . 

violetinis ir gelsvas, tartum ikakos vaisius, staiga sustojęs ugniakalnio auksinio vainikuo- 
ti. 

šaukdavo iš gilumos trobelių 

tarnaites ju vardais! 

Jei ne vaikystė, tai kas gi buvo, ko dabar nebėr? .. . 

E 

Ix viskas buvo vien tik šviesios karalystės ir jų ribos spindulingos. Ir bandos lipo įkalniui, 
įr karvės trenkė cukrašvendrių sirupu .. . Auga sąnariai 


ir slegia, amžiumi maitinti! Atsimenu ašaras 5 J į 

perdaug gražios dienos perdaug dideliame išgąstyje, perdaug dideliame išgąstyje! 5 bal- 
tą dangų, o, tyla! kuri liepsnojo kaip karščiuojančiojo žvilgsnis . . „Aš verkiu, kaip aš 

verkiu senų ir švelnių rankų delnuose. .. 

O, tai tyra rauda, nejieškanti paguodos, tik rauda, kuri jau supo mano kaktą, kaip 
didžiulė rytmečio žvaigždė. 


„ Kokia graži, kokia išblyškus buvo tavo motina, 
kuomet ji, pasilenkusi, tokia pavargus ir tokia augšta, AG ' 
ištiesindavo ant galvos tau sunkią skrybėlę, nupintą iš šiaudų arba iš saulės, ir papuoš- 
ta sangvino dvigubu lapu, 
kai, persmeigiantis sapną, pašvęstą šešėliams, muslino žvilgėjimas 
užliedavo tau miegą! 


„.. Mano auklė buvo metisė ir kvepėjo ricina; aš visados matydavau žvilgančius prakaito 
perlus jos kaktoje, aplink akis, ir, tokia drungna, jos burna turėjo rožinių obuolių skonį, upėje, 
prieš vidudienį. 


„. „Bet apie gelstančią senelę, 

kuri mokėjo taip gerai slaugyti uodo įkandimą, 

pasakysiu, jog kiekviena yra graži, kai dėvi baltas kojines ir kai pro langines ateina iš- 
mintingos ugniagėlės prie dramblio kaulo 

vokų. 


J. Ir aš nepažinau Jų visų balsų, ir aš nepažinau visų moterų, visų vyrų, kurie tarna- 
v0 augštame mediniame name; 

bet aš ilgai dar atsiminsiu 

veidus neskambius, papajos ir nuobodulio spalvos, kurie sustodavo mums už kėdžių tarsi 
užgesę Žvaigždės. 

„O! Aš turiu dėl ko pagirti! 

Mano kakta, geltonomis rankomis liesta, 

mano kakta, ar tu atsimeni tą prakaitą naktų? 

tuščius karščiavimo vidurnakčius, cisternos kvapą? 

ir vidudienio valandą, už uodą zyziantį skardesnę, spalvingos jūros leidžiamas strėles. ..? 
O, aš turiu! o, aš turiu dėl ko pagirti! 

Ten, prie krantinės stovėdavo augšti laivai 


su muzika. Ten būdavo kampechijų iškyšuliai ir plyštantys mediniai vaisiai ... Bet kur 
dabar augšti laivai su muzika, stovėję prie krantinės? 
Palmės ...! Tada 


didesnė lengvatikė, jūra, kurioj vaidenosi nematomi iškeliavimai, 
išsidėsčiusi pakopomis, tarsi dangus virš sodų, 

buvo persipildžiusi auksiniais vaisiais, violetinėmis žuvimis ir paukščiais. 
Tada malonesni kvapai, ligi vešliausiųjų viršūnių prasimuše, 

paskleisdavo šį kito amžaus kvapą, 

ir vien tiktai žaisme latakmedžio iš mano tėvo sodo 0, apsimetimai! 

didingas žvynais ir ginklais, pasaulis drumstas skendo kliedesųy. 

(.. „O, aš turiu dėl ko pagirti! O, kilniaširde pasakėčia, o, gausybės stale!). 


6 
Palmės! 
ir virš namo tokia gausybė ugnies jiečių! 


„ Balsai tie buvo šviesus triukšmas vėjuje .. . Mano tėvo laivė stropiai gabeno di- 
deles baltas figūras: greičiausiai angelus išdrikusiais plaukais; arba gal sveikus žmones, gra- 
žiais drobiniais rubais ir ėglio šalmais (kaip mano tėvas, kurs buvo kilmingas ir kuklus). 


7 „Nes rytą aš Mačiau Vakarų puse, išblyskusiais nuogo vandens laukais žingsniuojant 
Princus ir jų Žentus, augštakilmius vyrus, puikiai apsirengusius ir tylinčius, todėl kad jūra 

prieš vidudienį yra Sekmadienis, kuriame miegas priima Dievo kūną, sulenkdamas kelius. 
Ir fakelai, vidudienį, iškildavo maniesiems pabėgimams. 


Ir aš tikiu, jog Arkos, juodmedžio ir švino Salės užsidegdavo kas vakarą ugnikalnių 
sapnuos 


tą valandą, kuomet rankas sujungdavo mums priešais stabą iškilmingam rūbe. 


Palmės! ir švelnumas 


šaknų senatvės ...! Pasatų dvelksmas, miškų balandžiai ir sulaukinėjusi katė 


praplėšdavo karčios lapijos sieną, kur vakaro, dar tebedvelkiančio Tvanu, šiurkštybėj 
kybodavo žali ir rožiniai mėnuliai, tartum mangos. 


„. „Taigi Dėdės kalbėjosi patylomis su mano motina. Jų arkliai buvo pririšti prie vartų. 
Ir namas po plunksnamedžiais išsilaikė. 


REGENTO LSTORIJA 


Tu nugalėjai! Tu nugalėjai! Koks gražus buvo kraujas ir ranka, 


kuri dviem pirštais šluostė ašmenis! ... Tai buvo 
prieš mėnesius. Ir buvo karšta. Aš atsimenu moteris, bėgančias su žalių paukščių narve- 
liais; besišaipančius paliegėlius; ramiuosius, suverstus į didžiausia šalies ežerą ...; ir pra- 


našą ant vienaakio kupranugario bėgantį anoje pusėje užtvarų. . 

Ir vieną vakarą aplink ugniakurus buvo išlygiuoti sumaniausi iš tų, 

kurie fleita ir trikampiu dainas išpldyt moka. 

Ir laužai linko nuo žmogiškų vaisių. Ir nuogi karaliai gulėjo dvelkdami mirtim. Ir kuo- 
met įkarštis apleido broliškuosius pelenus, 

surinkome mes baltus kaulus, 

kurie štai maudosi tyram vyne. 

Išvertė. A. Nyka-Niliūnas 


. 


Kę s tutis Račkus Formos ekspresija (aliejus) 

PRANAS 


GAILIUS 


DR. „P; REKL-ALTIS 


„ "le nom du peintre est PRANAS. Un 
nom d'avenir, certainement.“' 


Mag-Vincenlot (1957) 


Nuo 1955 metų Paryžiaus meno salionuose 
pradėjo rodytis naujas vardas: Pranas Gailius. 


Jo kūryba — piešiniai tušu, akvarelės, li- 
tografijos ir aliejinė tapyba — gimsta tiesiogi- 
niame ryšyje su gamta, iš nuolatinio, intensy- 
vaus ir betarpiško gilinimosi į ją. Paskutiniu lai- 
ku visi Gailiaus piešiniai daryti gamtoje ar su 
modeliu. Jo kūryboje dominuoją regimos gam- 
tos elementai su dideliu asmeniškų jautrumu 
perteikiami spontaniška tapybine faktūra ar sub- 
tiliai laisvų linijų grafizmu. Šiomis priemonė- 
mis jis pagauna kiekvieno gamtos narvelio es- 
minį pobūdį ir sykiu jį tvirtai įjungia į pa- 
veikslo kompoziciją. Aktas, gyvūnas, augalas, 
akmuo, žemė, vanduo yra šio atidaus kūrybinio 
proceso objektai. Irracionaliais ir vegetatyviš- 
kai lėtais šuoliais slenkančios spalvinės dėmės 
jo tapyboje ar drebančios, šokinėjančios, lūž- 
tančios linijos jo grafikoje “gyvena"" gamtos rit- 
mu. Gailiaus kūryboje nėra nieko liguisto ar 
dviprasmiško, jam visiškai trūksta dar madoj 
tebesančio “morbidiškumo"'. Gailiaus piešiniai ir 
akvarelės kupini gyvybės, šviesos ir laisvės. Ši 
kūryba patraukli ir įdomi. 


Pranas Gailius gimė 1928 metais sausio 
mėn. 22 d. Mažeikiuose, Žemaitijoje. Visą jau- 
nystę praleido gamtoje, prie Ventos kranto ... 
Savo prisiminimuose Pranas regi tėviškės gam- 
tą, regi ją savo vidiniu jausmu. Antrasis pasau- 
linis karas Praną užklupo dar gimnazijoje, ku- 
rią lankydamas, jis linko poezijon. Eilėraščius 
Pranas rašo karo audros atblokštas Strasburge, 
kur 1946 m. pradėjo vakarais lankyti paišybos 
kursus prie Ecole des Arts Decoratifs, o dieno- 
mis praktikuoti pas architektą. Po kelių savai- 
čių jam buvo aišku, kad jo pašaukimas yra ta- 
pyba. Supratęs spalvos jėgą, jis metė paišybos 
kursus ir pradėjo tapyti namie vienas. Tuo lai- 
ku kavinėse diskutuodamas su jaunais prancūzų 
tapytojais, Pranas apsisprendžia persikelti į Pa- 
ryžių. Pasiskolinęs pinigų, 1950 m. jis išvyko 
iš Strasburgo ir Paryžiuje tais pačiais metais 

įstojo į Fernand Leger meno akademiją. Leger 
patariamas atnaujino sistemiškas paišybos stu- 
dijas ir apie metus laiko vien mokėsi, kaip rei- 
kia piešybiškai išsireikšti. Betgi studijos pas Le- 
ger davė Gailiui lemtingą rezultatą: priartino 
prie tapybinės galvosenos. F. Leger galvosena 
tais paskutiniais metais (mirė 1955) jaunosios 
kartos pradėjo nebepatenkinti. Gailius pastebė- 
jo, kad neužtenka tik išsireikšti ir eiti epochos 
gairėmis. 

Susidūrimas su sudėtingu Paryžiaus meno 
pasauliu atvykusiam iš provincijos jaunam lie- 
tuviui drąsos neatėmė. Per savo lyrinius polin- 
kius jis jau buvo radęs kelią į savarankišką 
aplinkos išgyvenimą ir stovėjo ant tvirto pagrin- 
do. Todėl Paryžiuje jis greit suprato “akių ver- 
tę", kad pats vienas meninis temperamentas tė- 
ra praeinantis veiksnys kūryboje, bet tempera- 
mentas, kuris regi ir regėdamas “galvoja ir jau- 
čia", savo kelyje sugebės palikti kūrybinių re- 
zultatų. 


1953 metais Gailius studijavo litografiją 
Ecole Nationale des Beaux Arts pas Judon, 
ir nuo 1952 iki 1955 didžiausią jo darbų dalį 
sudarė grafika. Pati svarbioji Gailiaus mokykla 
buvo ir tebėra nuolatinis gyvas ryšys su tapy- 
bos meno klasikais Luvre ir Musee d'Art Mo- 
derne. Senieji meistrai, jo paties tvirtinimu, su- 
teikia turtingesnių ir šviežesnių impulsų, kaip 
moderniojo meno klasikai. Ypač Gailius pamė- 
go Velasguezą ir Goyą, bet taip pat Poussiną; 
iš moderniųjų Matisse ir Cezanne priklauso prie 
jo atidžiai stebimų meistrų. Cezanne'o kūryba 
Gailiui turėjo reikšmės jau anksčiau, bet sako- 
si pilnai ją supratęs tada, kai turėjo progos, ke- 
letą metų pagyvenęs Paryžiuje, išvykti į Pran- 
cūzijos kaimą. Grįžimas gamton! Grįžęs gamton, 
stebėdamas ją, gyvendamas ir kurdamas su gam- 
ta, Gailius randa save, bet ir lankydamas Pous- 
sino ir Cezanno kūrinius, o iš jų eidamas gam- 
ton, Pranas jieško ir randa savąją tiesą. 


Toks poetiškas ir gilus gamtos interpretavi- 
mas Paryžiaus meno momentinėje situacijoje 
yra naujas ir gaivus. “Šio jauno 31 metų lietu- 
vio asmenybė dvelkia tam tikru melancholiš- 
ku, nostalgišku švelnumu, gan patrauklia savo 
poezija", pastebėjo vienas prancūzų meno kri- 


tikas ' Aujourd'hui," Paris. Šiandieninė meno 
situacija Paryžiuje turi epochinio lūžio simpto- 
mų. Abstraktinės ir surrealistinės srovės yra 
peržengusios savo kraštutines fazes. Dar prieš 
porą mėtų dėmesio centre buvęs tašizmas (Ri- 
opelle, Estinne, Matta, Mathieu, Michaux) lai- 
komas jau “beveik užmirštu dalyku". Moder- 
nusis menas baigia užimti savo garbingas vie- 
tas Meno muziejuose. Paryžiuje iškilo nauji var- 
dai jaunų tapytojų, kurie dirba figūriškai, kaip 
Buifet, Foutrier, Clave. Šiame Paryžiaus fone 
reikia suprasti ir Prano Gailiaus kūrybą ir jos 
pasisekimą. Neužmirština, kad jaunasis lietuvis 
Paryžiuje jau nėra svetys. Jis Paryžiuje su- 
brendo, ir jo lietuviška prigimtis stipriai prisi- 
sunkė Paryžiaus oro. Tai matome Prano pieši- 
nių cikle “Viena diena Paryžiuje“, kur randame 


PRANAS GAILIUS 


Autoportretas en arleguin 
(Anglis. 1950) 


viską, kas yra Paryžius: Senos pakrantės, minkš- 
ta saulėta atmosfera ir Paryžiaus žmonės. 
Pirmą kartą Pranas Gailius savo kūrybą 
Paryžiuje išstatė 1955 metų rudenį Galerie du 
Haut-Pavė. Iš vėlesnių parodų minėtinos šios: 
1957 metais Galerie La Voute Marcel - Lenoir 
—individualinė tapybos paroda; 1958 Galerie 
Bechasse—tapyba; 1959 Galerie Le Soleil dans 


la Tete — pirma individualinė akvarelių paro- 
da, ten pat rudenį išstatytos Gailiaus akvare- 
lės grupinėje parodoje “L'instant vegetal''. 


1959 metų rudenį Galerie Bellechasse pastatė 
Praną dvylikos kitų tapytojų priekyje, duoda- 
ma jo tapybai atskirą salę. Palankaus dėmesio 
sulaukė Prano Gailiaus piešiniai ir akvarelės 
su tušu, kuriuose išvystyta natūrali kompozici- 
apibendrinant gamtinę tikrovę 


jos tektonika, 


PRANAS GAILIUS 


tiksliu geometrizuojančiu kontūru (plg. “Au- 
toportretas en arleguin'', “Dvi galvos su vaisiais", 
“Jautis"?, “Miško sapnas“). Kai kuriuos jaut- 
rius meno mylėtojus sužavėjo jo tie nemažiau 
stiprūs piešiniai, kurie spontaniška ir taupia li- 
nija pagauna pulsuojančią gyvybę (plg. “Šei- 
myniška popietę“ ir piešinius tušu). 


Prano Gailiaus kūrybos pasirodymas sulau- 
kė daug šiltų atsiliepimų prancūzų spaudoje, 
pvz. “Le Nouveau Rhin Franc:is“ 1949.X.27; 
“Art Spectacles*? 1957.XiI.11-17; “Combat" 1958. 
XI.17; “Arts? 1959.X.14-20; “Art Spectacles' 
1957.VI.17-23; “Aujourd' hui" 1959 septembre; 
“L'Information"" 1954. X.24: “Sens plastigues'' 
1959 novembre ir kt. Atskirą straipsnį pa- 
rašė Jean-Jacgues Levegue: Pranas V' atten- 

JAUTIS 
(anglis ir akvarelė) 


tif, žurnale “Sens plastigues“ 1959 nr. 4 Juin 
(su 1 pav.). Paryžiaus televizija reportažo rė- 
muose “Vie d' ertiste en 1959" rodė Prano Gai- 
liaus darbovietę, apie ką rašė taip pat televizi- 
jos žurnalas “Tele" 1959.II. 15-21, nr. 747 įdė- 
damas mūsų menininko nuotrauką. 


Pranas Gailius ant savo darbų pasirašo vien 
vardu. Dėl to PRANAS virto jo antra artis- 
tine pavarde, kuria jis žinomas Paryžiuje. 


Šia vasarą suruoštos trys Prano Gailiaus 
piešinių ir guašų parodos Vokietijoje. Pirmoji 
įvyko “Haus Siemens“ Erlangene, antroji — 
“Institut fuer Auslandsbeziehungen“ Stuttgar- 
te, o trečioji buvo atidaryta rugsėjo 18 dieną 
Bzd Oeynhausene, Baltų draugijos Vokietijoje 
suruoštos kultūros savaitės rėmuose. 


PIRKLIO SUNUS 


Iš PASAKŲ CIKLO APIE VILNIŲ 


Paulius Jurkus 


PIRKLYS Aleksandras turėjo daugel turto 
ir tris sūnus. Šukuodamas pirštais baltą barz- 
dą, jis ne sykį mąstė: kaip savo vaikam pada- 
lyti namus, krautuves ir prekes. 

Vyriausias, augštas ir stiprus vyras, susijuo- 
sęs vario diržu, vadinosi tėvo vardu. Antrasis, 
lankstus ir grakštus vaikinas, su žalio šilko lie- 
mene, buvo Eustachijus. Abu jie šmaikščiai su- 
kosi rūmuose, priiminėjo tolimų kraštų vaizbū- 
nus, sumaniai pirko ir gudriai pardavė. 

Tretysis — Jonas! Ak, tai tikras Jonelis — 
papūrusiais plaukais, susivėlęs. Įduodi jam auk- 
sinį guldeną, tą pačią dieną su juo atsiskiria! 
Liepi vaišinti svečius, jis it lokys sumauruoja, 
apsisuka ir visus išvaiko. Mieliau smaluotom 
rankom, nešvariu drabužiu arklidėse taiso ve- 
žimus, nei sklaisto kvepiančias, iš tolimų žemių 
atvežtas gelumbes. 

Jei šio trečio nebūtų, tėvas lengvai skeltų 
turtą per pusę ir linksmai vaikštinėtų miesto 
aikštėm, girkšnotų midų: jo prekyba nežlugtų, 
sūnūs išlaikytų ir padidintų. Dabar reikia duoti 
ir trečiam, ir jis sūnus. O turtą toks pražu- 
dys! 

Kartą, vieną saulėtą pavasario popietę, pirk- 
lys Aleksandras sėdėjo savo damasku išmuš- 
tuose namuose ir galvojo apie sūnus. Pamatė 
tris kregždės, kurios išniro iš sodo, sukosi, 
skliautė ir iškilo taip augštai, kad, rodos, juo- 
dus sparnus nusišluostys į baltus debesėlius. 

Pirklys įsižiūrėjo: viena kregždė buvo 
augščiau, kita žemiau, o trečioji plazdeno toli 
atsilikusi. | 

Tuoj atsikėlė, suplojo delnais ir atskubėju- 
siam tarnui liepė pakviesti sūnus. 

Greit jie įžengė menėn. Aleksandras nusi- 
lenkė tėvui, Eustachijus lipšniai pabučiavo į 
kaktą, o Jonas, lyg sumišęs, lyg išsigandęs, su- 
stojo nuošalyje. 

Pirklys peržvelgė visus ir į sidabro taures 
įpylė midaus. M : 

— Išgerkim, vaikai, už jūsų ateitį'—pirmas 
išlenkė gurkšnį ir, nubraukęs baltą barzdą, kal- 
bėjo: — Jūs užaugote, o aš pasenau. Laikas man 
padalyti turtą ir išleisti jus į gyvenimą. Paro- 
dysiu, ką surinkau ir jum atidėjau. 


Nusivedė sūnus į rūmų požemį. Užsidegęs 
žibintą, atrakino paslaptingo rūsio duris. Tenai 
pasieniais buvo sukrautos skrynios, statinės, ant 
sienų sukabinti žvilgą senovės ginklai. Tėvas 
padavė žiburį Aleksandrui ir pats atidarinėjo 
dėžes. Pasirodė didis lobis: auksas ir sidabras, 
brangios taurės, lėkštės, papuošalai, gelumbės, 
kilimai, kailiai ir nuo Baltijos marių surinktas 
gintaras. 


— Kai aš atėjau į Vilnių, — tarė tėvas, — 
turėjau tik dešimtį pirštų ir kelionės krepšį. Vi- 
sa uždirbau ir sukroviau jum. — Jis išdidžiai 


atsisuko į vaikus ir peržvelgė. 

Aleksandras, šviesdamas žibintu, šypsojos ir 
glostė olandiškus guldenus, vokiškus talerius, 
rusiškus rublius. Eustachijus linkčiojo ir saldžiai 
gyrė tėvą. Jonas gi stovėjo nuošalyje, nerodyda- 
mas jokio nustebimo. 

Pirkliui dygtelėjo širdį, ir jis tarė: 

Visa palieku jums, tačiau ne lygia 
dalim. Kas kiek uždirbs, tiek ir gaus. Keliauki- 
te į pasaulį, patirkit nuotykių, laimėkit dide- 
lę garbę mūsų miestui, susiraskite tinkamas 
žmonas. Ir kas bus daugiau nuveikęs, augščiau 
iškilęs, pagarsėjęs, gavęs gražiausią, turtingiau- 
sią žmoną, tam ir aš daugiau pridėsiu. Vestuves 
gi visiem lygias iškelsiu. 

Jis paėmė maišelius ir kiekvienam įpylė pi- 
nigų kelionei. Aleksandrui įžėrė tris saujas, Eus- 
tachijui — dvi, o Jonui — vieną. Tada, užra- 
kinęs skrynias ir pastatęs sargybas prie durų, 
grįžo į menę baigti midaus. go 

— Už Vilniaus, prie Žaliųjų ežerų, naktį 
atlekia girdytis greitieji žirgai, — kalbėjo pirk- 
lys. — Vienas turi kaktoje saulę, ir jį skiriu 
Aleksandrui; antras mėnuliu paženklintas, tą 
pasiims Eustachijus; trečiam įspausta žvaigždė, 
jis atitenka Jonui. Keliaukite mano sūnūs ir po 
metų, kai parskris pirmos kregždės, grįžkite su 
geromis naujienomis. Tada Vilnius siūbuos ir 
dainuos, kai kelsiu jum vestuves ir dalinsių tur- 


tą! 


Jis pabučiavo sūnus ir palydėjo iki rūmų 
vartų. Šie su kelionės krepšiais, su pinigų mai- 
šeliais ir kalavijais prie šono išėjo per miestą 
ir vakare pasiekė Žaliuosius ežerus. Vos tik mė- 
nulis pasisvėrė pušyje, sudundėjo kalvos, ir at- 

lėkė gražiausi žirgai, draikydami žiglandžius 
karčius. 

Vyriausieji broliai šoko iš krūmų ir pasi- 
gavo neramuolius. Užsėdę patempė  kamanas, 
šūktelėjo jauniausiam: 

— Joneli, bent dabar nemiegok, juk pas 
merginas jojam! 

Jie triukšmingai nudundėjo tolyn ir dingo. 
Prie ežero likęs žirgas pakėlė galvą ir gailiai 
sužvingo. Tada iš krūmų išlindo Jonas, ramiai 
priėjo, paglostė jo kaktą, kur švietė žvaigždė, ir 
sušvilpė. Žirgas pasilenkė į ežerą ir gėrė mir- 
guluojantį, skaidrų vandenį. 

— Keliausime ir mudu. 

— Į kurią šalį? 

— Aš nežinau, kur nujojo mano broliai. 
Paklausyk, gal išgirsi jų dundesį. 

Žirgas skliautė ausim, sukinėjosi ir Jonui 
kalbėjo: 

— Pirmasis mano brolis, su saule kaktoje, 
yra pats greičiausias. Jis peršoka kalnus. Da- 
bar jis toli už Vilniaus ir lekia į rytus. Antra- 
sis, su mėnuliu, peršoka ežerus, jojo drauge ir 
nūnai atsiskyręs skuba į pietus. 

— Tai mudu keliaukim į vakarus. Turime 
laiko, visus metus. Tavęs nevaikysiu, neskriau- 
siu, sveiką ir linksmą atvesiu prie Žaliųjų ežerų. 

Žirgas draugiškai suprunkštė ir tarė: 

— Nors aš mažiausias, nors tik žvaigždę 
turiu kaktoje, bet ir aš peršoku upes ir tavęs 
nepaliksiu varge. 

Jie pamažu nujojo dulkančiais keliais. 

* 

Beliko tik viena diena iki metų pabaigos. 
Grįžusios kregždės jau siuvo viršum miesto, 
skardėjo linksmais čiurliais, kai prie smuklės, 
netoli Vilniaus, sustojo raitelis. Buvo jis nudul- 
kėjęs, pavargęs, su paprastais drabužiais, bet jo 
žirgas prunkštė smagus ir kojom kasė žemę. 
Vaikinas glostė jo žvilgančius karčius, girdė 
prie šaltinio ir, nuvedęs į tvartą, užkabino mai- 
šelį avižų. Tada įėjęs smuklėn, įsinešdamas du 
prikimštus kelionės krepšius. 

Tai buvo jauniausias brolis Jonas. Malo- 
niai jis užkalbino smuklės samdinę mergaitę E- 
lenutę, padėjo talerį ant stalo ir prašė valgio 
ir nakvynės. Mergaitė patarnaudama linksmai 
čiauškėjo, tik kartais nutilusi įsiklausydavo ir 
nuliūsdavo. 

— Kas gi tau? 

— Esu aš našlaitė ir turiu daug dirbti. Ma- 
no šeimininkė dažnai iškeliauja ir grįžusi ba- 
ras, kad nemoku priimti svečių. — Ji nutilo sų- 
sijaudinusi. 

— Suprantu. Dėl manęs vargo nebus, už- 
teks man šiaudų tvarte. 

P:valgęs ir padėkojęs, jis nuėjo daržinėlėn, 

įsikasė tarp kvepiančio šieno. Jau taisėsi migti, 
kai išgirdo keistą medžių ošimą. Klaikiai suūkė 
pelėda. Kažkas plumptelėjo ties smukle. Trink- 
telėjo durys, ir sušuko piktas moters balsas. 

Jonas pagalvojo: tai šeimininkė sugrįžo. 
Bet ko jai bartis, juk jis neužėmė baltai paklo- 
tos lovos? Ūmai sudundėjo tolimos kanopos ir 
greitai artėjo prie smuklės. Sustojo. Viduje su- 
klego linksmi balsai. 

— Keleiviai, — dustelėjo vaikinas ir už- 
migo. 

Smuklėje gi buvo jo broliai Aleksan- 
dras ir Eustachijus. Pasipuošė gražiais drabu- 
žiais, su raudonais apsiaustais, žvilgančiais ka- 
lavijais. Užsisakė keptą paršiuką ir ąsotį vyno. 
Tada sužiuro į kampe numestus kelionės krep- 
šius. Kai Elenutė išskubėjo virtuvėn, vienas 
apčiupinėjo, atrišo ir ištraukė pinigų maišelį. 

— Žiūrėk, — šūktelėjo Eustachijus, — tai 
mūsų Jono daiktai! Tai įo turtas! 

Abu stovėjo nustebę. Jų brolis grįžta namo 
su brangiu šilku, aukso taurėmis. Kas bus, kai 
jie maišus atriš tėvui! 

Rūstūs susėdo už stalo ir, kai mergaitė atne- 
šė valgį, abu pasakė: ji esanti per jauna ir per 
prasta jiems patarnauti. Tegu ateina šeimininkė. 

Mergaitė įslinko į savo kambarį po smuk- 
lės laiptais ir pro durų plyšį stebėjo svečius. 
Kažką jiedu kalbėjo, nuolat žvilgčiojo į kampą, 
kur buvo sudėti Jono maišai. Atsirado šeimi- 
ninkė, apsigobusi pečius raudona skara, palei- 
dusi juodus plaukus, žvangindama apyrankėm, 
žvilgėdama auskarais ir žiedais. Prie stalo kilo 
vyno stiklai ir linksmos kalbos, juokas taškėsi 
į šalis. Kartais jie nutildavo ir pasilenkę kuždė- 
davos. Tada šeimininkė suprunkšdavo linksma. 

— Jūs man patinkate! Jūs tikri bajorai ir 
tikri vyrai! Aš jum padėsiu! 

— Auksu atseikėsim, į Vilnių pakviesim —- 
maloniai šypsojosi Eustachijus. 

— Tavo paslaugos niekada neužmiršime, — 
pridūrė, iš juoko purtėdamas Aleksandras. 

Šeimininkė žaidė raudona skara, vynu už- 
liejo židinį ir svečius nuvedė į antrą augštą, 
kur minkštos pūkinės lovos. 

— Aš jus pakelsiu, kai ateis valanda . . . 
jie girdėjo linksmą lipšnų moteriškės balsą. 

Elenutė viską suprato. Palaukė, kol nutilo 
smuklė, ir pirštų galais išėjo iš kambario. Mėne- 
siena gulėjo grindyse ir apšvietė du maišus. Ap- 
čiupinėjo, pakilnojo ir tylutėliai išslinko į kie- 
mą. Pasiekė daržinėlę ir žadino keleivį. Jonas 
ją pažino. 

— Elenute! 

— Tyliau, mielasis, tyliau Tavo bro- 
liai smuklėje. Aš pati savo ausim girdėjau: jie 
nužudys tave! 

— Mano broliai? Už ką? 

— Kam atnešei tuos maišus į vidų! Bėk iš 
čia greičiau, skubėk, kol dar nevėlu. Po vi- 
durnakčio jie ateis pas tave. 

— Ačiū, kad pasakei! — šokosi Jonas ir 
nusirito nuo šieno. 

— Imk ir mane drauge. Ir aš neišliksiu gy- 
va, kam pasakiau. Mano šeimininkė — ragana. 
Atleisk, kad tavęs anksčiau neįspėjau, bet aš 
negalėjau. Ji seniai rengiasi mane iškepti ir su- 
valgyti. Šiandien buvo išskridusi maudytis į 
Nemuną. Tikriausiai ten sutiko būrį velnių, ku- 
rie stato akmeninį tiltą. Pakvietė visus. Ragana 
džiaugėsi, kai broliai nori tave žudyti. Puotai 
bus du kepsniai. Imk mane drauge, nes aš pra- 
žuvus: — Elenutė gailiai verkė, glausdamasi 
prie jo. 

—  "Nusiramink, mergaite, išgelbėsiu tave 
tarė Jonas ir kreipės į žirgą. —Gerasis Žvaigž- 
diki, ar tu išneši mus abu? 

— Panešt panešiu, bet nebūsiu greitas. Sau- 
lės ir mėnulio žirgai, nors ir nuvarginti kelio- 

nėje, pasivys mane, nužudys abu. Jei tu vienas 
keliausi, tai niekas nepralenks manęs. 

Tuo metu išgirdo smuklėje balsus. Tai ra- 
gana kėlė brolius. Laukti nebuvo galima. 

— Aš tave vistiek išgelbėsiu, — kuždėjo 
skubėdamas Jonas. — Eikš paskui! 

Prie daržinėlės buvo beržynas. Ten nusive- 
dė mergaitę, pastatė prie medžio ir įsmeigė ties 
kojom nulaužtą šakelę. 

— Berže, baltuonėli, vargšų broleli, apsau- 
gok ją! 

Sušlamėjo, sušnero lapai, linktelėjo viršū- 
nė, ir aplink kamieną staiga išaugo tankus krū- 
mas, kuris uždengė mergaitę. 

— Čia tu būk tyli ir nieko nebijok! Broliai 
nematys, ragana nesuuos! 

Nebegrįžo jis smuklėn pasiimti kelionės 
maišų, tuoj sėdo ant žirgo ir pasileido vieškeliu. 

— Jis! Jis! Bėga! — šaukė pastebėję bro- 
liai. — Tu užmiršai, kad mūsų žirgai peršoka ir 
ežerus. Mes tave pagausime! 

Pentinais draskė greitakojų šonus, keikėsi 

ir įkandin vijosi, bet Žvaigždikis tik sužvengė, 
tik išsitiesė ir dingo naktyj. Jis greit atsidūrė 
prie Vilniaus vartų. 

Jonas jam tarė: 

— Grįžk, mielasis žirgeli, parnešk 
merglę! 

Jauniklio nepaviję, aniedu broliai nusispjo- 
vė ir parjojo į smuklę. 

— Dabar bus plikas kaip lenta, o mudu tu- 
rėsim dovanų maišelius. Už juos tėvas šimte- 
riopai atsiteis! 

Svetainėj ragana zvimbė lyg  širšūnas, 
trankėsi, vartaliojo stalus, uostinėjo grindis. 

— Ji turi būti čia, dar šiltos pėdos, dar kva- 
pa jaučiu, — spiegė ji pikta. 

— Ko taip jieškai — paklausė broliai. 

— Samdinės, ištvirkėlės! 

— Kas mum. Mes pasiimam auksą ir iš- 
keliaujam. Jei tu kalbėsi, nors žodelį kada pra- 
sitarsi, kas čia nutiko, tai ... gąsdino Eustachi- 
jus. 


vargo 


Tuo metu išgirdo žirgo dundesį. Pro smuk- 
lės langus mėnesienoje pažino Žvaigždikį. Bro- 
liai išsigrūdo laukan ir matė, kaip žirgas aki- 
mirkai sustojo ties beržu, kaip iš jo krūmų iš- 
lindo samdinė mergaitė. Šoko jiedu, puolė ir 
dūkdama ragana, bet Žvaigždikis nulėkė, pasi- 
ėmęs Elenutę. 

— Narsieji bajorai, pavykit ją, pavykit! 
Kuo aš vaišinsiu svečius! Tai geriausias mano 
kepsnis! 

Broliai nusispjovė ir grįžo smuklėn 
maišų. 

— Jūs valkatos, jūs ištižę vyrai! — tyčio- 
josi ragana. — Aš jum pasiūliau pagalbą, o jūs 
man atsisakot! Atsiminsit mane! 

Ji čiupo prie durų stovėjusią šluotą, apsi- 
žergė, kilstelėjo sijoną ir nukaukė vieškeliu. 
„ — Žirgeli, greituonėli, ragana mus vejas, 
ji nepaliks gyvo nei tavęs, nei manęs. 

— Ji nepavys, nesibijok, — atsakė žirgas 
ir išsitiesęs nėrė dar greičiau. Pasuko iš kelio į 
kairę, šokinėjo per girias, upes. Ragana irgi nu- 
gręžė šluotą ir dūsdama spiegė paskui. Pasivi- 
jo tiek arti, kad jau tiesė baisią ranką ir kike- 
no: 


prie 


— Neištrūkai, gardusai kepsneli! 
Žirgas tuo metu spyrė ir pataikė tiesiai į 
kaktą. 

Ragana sucypė, susverdėjo ir nusivertė 
nuo šluotos. Apačioje po jų kojom buvo Nemu- 
no augštieji skardžiai su akmenų krūvom, ku- 
rias sunešė velniai, sušilę ir prakaitą šluostyda- 
mi. Jie statėsi tiltą, kad kitą naktį galėtų ka- 
rietom važiuoti pas raganą į svečius. Dabar pa- 
matė ją krentančią; iš jos sijono pylėsi žiežir- 

bos. Velniai persigandę delnais užspaudė akis, 
pasibruko uodegas ir susigūžė po ąžuolais. 

Ragana trenkė tiesiai į akmenų krūvą. Vel- 
niai subėgę pylė juodžiausios smalos, bet jos 
neatgaivino. 

Augštajam Nemuno krante linksmai su- 
žvengė Žvaigždikis ir nupleveno tolyn žliglan- 
žiais karčiais, nešdamas į Vilnių Elenutę. Ties 
miesto vartais jų laukė Jonas. Jis tarė: 

— Jokite abu prie Žaliųjų ežerų. Ryt va- 
kare aš ateisiu! 

Jis žengė pro vartus. Pamažu aušo. Gatvėm 
nubėgo šunes, nuėjo sargai, nusirito pirmieji ve- 
žimai. Jis laukė, kol kregždės praskris pro tėvo 
langus, ir tada įžengė į vidų. 

Pirklio namai buvo papuošti, iškloti kili- 
mais, apstatyti valgiais, gėrimais, dovanomis. 
Didžiojoj menėj sėdėjo garbingiausi svečiai ir 
miesto notaras, kuris turėjo šį rytą surašyti 
turto padalinimą. 

— Pagaliau ir tu! — sušuko tėvas, apka- 
bindamas jauniausią sūnų. 

— Mes jau apgailėjom tave ir manėm, kad 
pražuvai, — atsiliepė Aleksandras. 

— Mes išsiillgom tavęs, — mandagiai juo- 
kėsi Eustachijus. 

Jonas nieko nesakė, kas nutiko smuklėje. 
Jis su visais maloniai pasisveikino ir sėdo prie 
apkrauto stalo. Kai užkando ir užgėrė, tarė 
pirklys: 

— Dabar paklausysim, kokias žinias parne- 
šė sūnūs! Aleksandrai, pradėk! 

Svečiai susėdo ratu, o Aleksandras išėjo vi- 
durin ir, nusilenkęs tėvui, padėjo dovanų mai- 
šelį. 

— Man teko žirgas su saule kaktoje, — pra- 
dėjo sūnus. — Jis buvo greitesnis už vėją ir 
už visus paukščius. Tai kodėl su tokiu nenujo- 
ti toli?! Pasukau į rytus, kad būtų kur išsities- 
ti, pašūkauti laukuose. Nesigailėjau pentinų, 
taip tą pačią dieną buvau prie Juodųjų marių. 
Ir kodėl man ten nebūti?! Visi stebėjosi mano 
drabužiu ir mano greitumu. Mane sveikino toto- 
rių chanas, dovanų sudėjo, o aš jiems kalbė- 
jau: koks nuostabus Vilniaus miestas ir koks 
geras mano tėvas ir kiek turtų jis turi. Jei savo 
prekes sumestų į jūrą, tai toj vietoje iškiltų 
kalnas. Paskui aplankiau dvarus, rūmus ir pi- 
lis, sėdėjau su kunigaikščiais už stalo, pasikei- 
tėm dovanom ir barzdų plaukais. Tuomet kilo 
karas. Įsivaizduokite, turkai drįso pulti tą že- 
mę, kur aš svečiavausi. Aš juk turėjau kalavi- 
ją! Argi nestosi ginti nuskriaustųjų? Taip su sa- 
vo žirgu išėjau į mūšį ir vienas išblaškiau pul- 
kus. Kiek nukrito galvų, kas suskaitys! Turkai 
paliko laivus ir turtą, o mane, susirinkę tautos, 
pakėlė į kunigaikščius. Tada visi dvarai ir tur- 


tuolių rūmai buvo man prie kojų, ir auksinės 
taurės buvo man pripiltos. Visi gyrė mūsų ša- 
lį. Norėjo mane sulaikyti, davė tiek žemių, kiek 
akys neužmato, bet žinojau, ko išjojau, ir kad 
turiu grįžti į Vilnių. Taip iš daugelio moterų 
išsirinkau pačią gražiausią, pačią turtingiausią 
Kievo kunigaikščio giminaitę. Jos kraitis krau- 
namas į tūkstančius vežimų, šimtai narsiausių 
vyrų sudarys jai palydą į vestuves. 

— Puiku, sūnau, puiku! Dideli tavo žygiai 
ir garsas — tik garbė mūsų Vilniui. Sakyk, gal 
ko naujo išmokai savo kelionej? — šypsojosi 
patenkintas tėvas. 

— Daugel dalykų man teko patirti ir iš- 
mokti. Aš galiu išgerti sklidiną taurę be atsi- 
kvėpimo ir nepasigerti 

— Be to, išmokau kautis. Galiu jum paro- 
dyti. — Jis paėmė mažą auksinį pinigą, padėjo 
menės gale ant kėdės atlašo ir, nužengęs į kitą 
galą, metė savo peilį. Jis sublizgėjo ore ir, per- 
kirtęs pinigėlį, įsmigo į kėdę. 

— Dabar matau, kad ne veltui keliavai į 

svetimas žemes! — šeimininkas suplojo delnais. 
— Ačiū tau, mielasis sūnau, už dovanas ir žyg- 
darbius. Sėsk ir klausyk, ką mum papasakos 
Eustachijus. 

Šis, išėjęs į rato vidurį, nusilenkė ne tik tė- 
vui, bet ir kiekvienam svečiui. Padėjo ir jis do- 
vanų maišelį ties pirklio kojom. 

— Kadangi mano žirgas nebuvo toks grei- 
tas, — jis paženklintas mėnuliu ir šoko tik per 
ežerus, — tai aš nukeliavau į Krokuvą. Nereikė- 
jo man didelių tolių, ir ten buvo gera ir smagu. 
Visos puotų durys buvo atidarytos, ir kilmingų- 
jų medžioklės mane džiugino. Dalyvavau turny- 
ruose, kur geriausiai mėčiau jietį, šaudžiau iš 
lanko, kardais koviausi. Ir visi stebėjosi mano 
miklumuų, mandagiu apsiėjimu ir gyrė mūsų 
tėvą, kuris išaugino tokį sūnų. Gavau ir aš gar- 
bingą bajorystę. Kartą medžioklėje stumbras už- 
puolė karaliaus dukterį. Aš nukoviau stumbrą ir 
išgelbėjau karalaitę su jos palydovėmis. Už tai 
valdovas suteikė man kunigaikščio titulą, dova- 
nojo pilį, daugel tarnų. Kvietė mane likti prie 

karaliaus dvaro, nes niekas nemokėjo taip ge- 
rai sutaisyti gėrimų, kaip aš. Tačiau aš, būda- 
mas mandagus ir atsimindamas tėvo žodžius, 
kad reikia grįžti į Vilnių, atsisakiau. Pasirinkau 
žmoną iš Pamario kunigaikščių giminių, kurie 
augštai stovi pas valdovą. Jūs klausiate, ką iš- 
mokau svetimoje žemėje? Daug gražių ir nuo- 
stabių dalykų. Jum tuoj parodysiu. 

Jis nusirišo žalio šilko juostą nuo kaklo, 
pranešė pro svečių akis, paskui ranka perbrau- 
kė, ir skarelė pasidarė geltona. Vėl brūkštelėjo 
— pavirto į mėlyną spalvą. 

— Tai magija, sakysite, bet ji reikalinga ir 
mūsų miestui ir mūsų prekybai. Daugiau aš ne- 


varginsiu! — jis nusilenkė visiems ir atsisėdo į 
savo vietą. 

Tėvas maloniai šypsojosi, patenkintas glos- 
tė barzdą. 


— Puiku, sūnau. Neveltui iškeliavai į to- 
limus kraštus. Dabar klausysime, ką pasakys Jo- 
nas. 

Jis nerangiai atsikėlė ir atsistojo prieš tė- 
vą. Šisai laukė valandėlę ir, sutraukęs tirštus 
antakius, paklausė: 

— Kur tavo dovanos, sūnau? 

— Parnešiau tik save sveiką, gyvą, — at- 
sakė Jonas. 

— Mano kalba visai kitokia. Jojau pama- 
žu, švilpaudamas, žirgelį girdydamas. Buvau vo- 
kiečių, prancūzų žemėje. Pasiekiau Alpių kal- 
nus ir aplankiau tolimąją Romą. Mačiau daug 
pilių ir puikių rūmų, bet neužėjau nė į vieną. 

— Tai kuo išgarsinai mūsų miestą? — su- 
judo tėvas nepatenkintas. 

— Niekuo, aš niekam nesisakiau, kad esu 
lietuvis. Užeidavau į vienuolynus, kur buvo 
daug knygų, sėdėjau pas kurpius, siuvėjus, puc- 
džius, šaltakalvius. 

— Gal ko gero išmokai? — nutraukė pirk- 
lys. 

— Taip, išmokau lotynų kalbos, skaityti ir 
rašyti. Galiu jum parodyti. 

Jonas apsižvalgė, bet didžiojoj menėj ne- 
buvo popieriaus. Čia prišoko notaras, kuris tu- 
rėjo žąsies plunksną ir rašalą. Jis pakišo savo 
knygą, ir ten Jonas lotyniškai įrašė: “Aš. my- 
liu savo seną tėvą“. Nei pirklys, nei jo du sū- 
nus, nei svečiai neperskaitė. Tik vienas nota- 
ras šiaip taip įveikė, užsidėjęs akinius. 

— Taip, čia gerai parašyta, — patvirtino 
jis, šluostydamas prakaitą nuo kaktos. 

— Bet tai ne visa, ką išmokau. Galiu pada- 
ryti taures, brangius metalo indus, papuošalus, 
žinau, kaiv dailinamas stiklas. 

— Užteks, sūnau! Gera ir tas. Sakyk, ar 
žmoną suradai? 

— Neturėjau laiko lankyti dvarų. Galų ga- 

le grįždamas sujieškojau. Ji nei iš garsių gimi- 
nių, nei iš turtingų namų, ne svetimų žemių. 
Ji mūsų krašto paprasta mergaitė, smuklės sam- 
dinė. 

Jonas nutilo. Tylėjo ir visa menė. Pirmas 
pašoko vyriausias brolis: 

— Kvaily, kam tokį skudurą imi, kai gali 
pasirinkti geresnę. 

— Taigi, sūnau, kodėl tokią skyrei sau? — 
tėvas žiūrėjo nepatenkintas ir susikrimtęs. 

— Nes aš noriu gyventi laimingai, o laimin- 


gai gyvensi, tik vedęs vargo mergelę, — atsa- 
kė Jonas. 
— Gerai, tavo reikalas! Žinokis. Aš pada- 


riau visa, ką galėjau. — Senis pirklys atsikėlė, 
nubraukė barzdą ir liepė pripilti vyno stiklus. 
— Dabar padalinsiu turtą. Čia esantieji matysit, 
kad aš teisingas, kiekvienam duodu pagal jo už- 
darbį. Aleksandrui ir Eustachijui, kurie dovanų 
man parnešė, daugiausia patyrė ir plačiausiai 
išgarsino mūsų miestą, daugiausia ir palieku. 
Rašyk, notare, kiekvienam skiriu po penkias dė- 
žes aukso, sidabro ir kitų brangiųjų daiktų; pu- 
siau padalinu prekybą, nes žinau jūs apsukrūs, 
jūs turto neskriausite. Savo sūnui Jonui duodu 
tik vieną dėžę Mūsų pinigų ir arklides. 

— Tėve, jūs labai teisingas ir geras, —ta- 
rė Jonas. Bet aš pinigų nenoriu, nereikia nei 
arklidžių. Perleidžiu broliams. 


Aleksandras ir Eustachijus suprunkštė iš 
juoko, o tėvas paklausė: 

— Kodėl nieko neimi? 

— Argi, tėve, mane laikai blogesniu už sa- 
ve? Tu atėjai į Vilnių su kelionės krepšiu ir 
tiek laimėjai. Argi aš negaliu to padaryti? Kodėl 
mane nori apsunkinti palikimu? Aš noriu gyven- 
ti, dirbti, laimėti. 

Didžioji menė nutilo sumišusi. Nedrįso ir du 
sūnūs juoktis. Jie nuleido galvas ir žiūrėjo į 
spindinčią taurę. Tėvo baltoji barzda supurtėjo, 
lyg būtų ją vėjas pakedenęs. Paraudęs priėjo 
prie lango ir kažką mąstė. 

— Tu drąsus, Jonai, bet mano pagalba pa- 
dėtų tau šį tą pasiekti, augštai pakopti, — tarė 
jis sūnui. 

— Aš jau esu augštai, man nieko daugiau 


nereikia, — atsakė Jonas. 
— Baikime, baikime! — prabilo Eustachi- 
jus. — Jeigu brolis nenori, kam siūlyti? Mum, 


teve, žadėjai vestuves iškelti, bet jūs pagalvoki- 
te: mudu su Aleksandru negalime drauge. Kaip 
žiūrės mūsų merginos, kai brolis veda tarnaitę?! 


— Aš ir nenoriu drauge. Žinau, kad čia ne- 
pritiksiu. Ačiū, tėve, kad man tiek daug davei 
ir užauginai. Ir jum, broliai, už bičiulystę dė- 
kui. — Jis pabučiavo visus ir ėjo pro duris. 


— Ir kur tave surasiu? — sulaikė pirklys, 
braukdamas ašarą. 


— Sutiksi mane visur, — Jonas linktelėjo ir 
užvėrė įštaigių rūmų duris. 
— Vaikiškas ir keistas, — pastebėjo susi- 


mąstęs Eustachijus. 

Jonas nuėjo prie Žaliųjų ežerų, rado mergai- 
tę ir savo Žvaigždikį. Netoliese gulėjo kiti du 
žirgai nugriuvę. Jų kaktose geso saulė ir mėnu- 
lis. 

— Jie neatlaikė, — tarė Žvaigždikis —Per 
visus metus jų niekas nepagirdė, todėl sukniu- 
bo, pasiekę Žaliuosius ežerus. Kur dabar vienas 
dingsiu? 

— Keliausim drauge! — Jonas paglostė jo 
žvilgančius karčius. 

Tarp ošiančių pušų prie ežero kranto jis iš- 
kasė duobę ir palaidojo greičiausius pasauly žir- 
gus, uždėjo velėną ir pasodino laukinių rožių 
krūmą. 

Vakare Jonas su Elenute ir su Žvaigždikiu 
grįžo į miestą ir pradėjo naują gyvenimą. Jis 
pasidarė auksakalys. Dirbtuvės lange švietė sau- 
lė, žėrėjo skaistūs žiedai, kalami indai ir šypso- 
josi Elenutė. Žvaigždikis gi skobrinėjo žolę ga- 
nykloj, skubėjo su reikalais į žmones, kas sek- 
madienį vežė prie Žaliųjų ežerų, kur žydėjo ro- 
žės ir pluškenosi skaidrus vanduo. 

Metai ėjo. Trobelė prisipildė linksmų vaikų, 
turto skrynių ir knygų, kurias skaitė vaka- 
rais. Ilgai Jonas nežiūrėjo į didžiąsias gatves, 
kur buvo tėvo krautuvės. Girdėjo tik žmones 
kalbant, kaip broliai šventė iškilmingas vestu- 
ves, kad plačiai ir turtingai prekiavo. Paskui jų 
namuose daugėjo svečiai, ir puota nesibaigdavo 
per visą savaitę. 


Kartą jis sutiko tėvą gatvėje. Veide buvo 
rūpestis. 


— Jie kalba svetima kalba ir švaisto turtą. 
Ką man daryti? 

— Kai pavargsi, tėve, ateik pas mane! Aš 
taupau gyvenimą! — atsakė Jonas. 


Aleksandras ir Eustachijus slydo per turtą, 
Jį greit linksmai praleido. Pirmasis prisiminė 
žadėtas kunigaikštystes tolimuose rytuose, pa- 
siėmė žmoną ir iškeliavo. Antrąjį sugundė pilis, 
karaliaus dvaras. Pardavė tėvo prekybos liku- 
čius ir su manta išvažiavo. 


Tėvas gi atsikėlė pas jauniausią sūnų. Pir- 
mą kartą įžengė ir nustebo, kaip čia jauku ir 
miela. Ar ne taip buvo prieš daugel daugel me- 
tų, kai jis pradėjo savo gyvenimą Vilniuje. Tu- 
rėjo ir jis arklį ir tris vaikučius. Paskui išaugo 
turtas ir rūpestis. Sūnus apsakė visa, kas kadai- 
se nutiko smuklėje. Senajam pirkliui nusirito 
ašara per skruostus, ir įis tarė: 


— Tai tu esi toji kregždė, kuri augščiau- 
siai iškilo viršum mūsų miesto. Suklydau, sū- 
nau. Tėvas juk gali suklysti. 

Pirklys sėdėjo nuliūdęs. Prie jo atėjo trys 
vaikučiai ir prisiglaudė: 

— Seneli, mes tau paskaitysime pasakų. 

Jie skaitė apie senovės laikus, apie turtin- 
gą pirklį ir jo sūnus, skaitė lietuviškai ir senis 
šypsojosi. Gretimam kambary suūžė virdulys, 
girdėjosi Elenutės žingsniai ir tyli daina apie 
berželį svyrūnėlį, našlaitę, pristatytą prie gir- 
nų. Dirbtuvėje kaukšėjo plaktukai, skambėjo 
metalas. Taip skardėjo jų džiaugsmas ir laimė 
savoje, jaukioje pastogėje. 

DEKINGUMO GIESMEĖS 


PIRMOJI 


Miškų viršūnėm atskrenda jauna aušra, 
Erdvėj sparnų plasnojimą girdžiu — — 
Ar ne stebuklas ta sugrįžtanti giedra 
Lakštingalų giedojimu skardžių? .. 


Nuo saulės bučinio suplyšta pumpurai, 
Spalvų džiaugsmu apsižeria lanka — 
Ir kyla erdvėsna melsvi vandens garai, 
Ir dega debesys dangun slenką ... 


Mintis paklysta tarp nakties linksmų žvaigždžių 
Ir vėl nerimti grįžta į save — — 

Kad aš jaučiu, regiu, aprėpiu ir girdžiu — 
Širdy palaima liejasi srove ... 


Stebuklas, kaip gyvybę, meilę nešt širdy 
Ir žodį mylimo girdėt arti! — 

Būtis mana, kaip sutema dangaus didi — 
Vestuvių puotoj spindinti marti ... 


ANTROJI 


Kaip vėtra, skrendanti per juodą marių tolį — 
Laisva mintis, laisva mana valia! — 

Daboju, kaip jaunatvę, savo laisvės lobį, 

Kaip vasaros alsavimu, džiaugiuos sava galia. 


Smėlių užpusto vėjai mano žalią kelią, 

Sodria žole apsineša takai, — 

Bet aš ir vėl galiu per drėgną smėlį bristi, 
Žolių žiedais dabintis, kaip dabinasi vaikai. .. 


Galiu per naktį aš rytojaus eit jieškoti, 
Galiu dainuoti, verkti, juoktis ir tylėt, 

Galiu tamsoj paklyst ir vėl į saulę pulti, 
Nekenčiamą ir mylimą mylėt... 


Kol akys regi ir mintis per dangų skrenda — 
Manos širdies negąsdina kapai — — 
Girdžiu aš nesibaigiančią krikštynų puotą, 
Bekraštėj erdvėj žvanga man vidurdienio 

varpai. 


TREČIOJI 


Mačiau tiktai akimirką aš džiaugsmo veidą, 
Kaip mylimiausioji sesuo, jisai gražus — — 
Bet nerimas, lyg veidrodį, sudaužė tą miražą, 
Naktis paliejo juodus, neperbrendamus dažus. . 


Girdėjau tik akimirką aš laimės juoką, 

Kaip kūdikis lopšy, ji krykštavo smagiai — — 

Bet žaibas nutrenkė tą sieloj gaudžiantį akordą, 

Kur laimė krykštė — styro kandūs ir pikti 
dagiai ... 


Jaučiau tiktai akimirką aš meilės glūsnį, 

Kaip saulėj svaigus vynuogė, jisai saldus — -— 
Bet priesaika, kaip krištolo trapi taurė sudužo, 
Ir skamba, rauda širdyje atodūsis gūdus 


Per metų kalnus aš nešiau į saulę viltį, 
Kad piktžolės nudžius ir rožės pražydės — — 
Ret viesulai, kaip žvake, užpūtė tą gaivią ugnį, 
Vilties nerasiu, kaip danguj paklydusios 

kregždės ... 


Ir eisiu aš tolyn, tolyn į juodą kančią, 

Ir lauksiu, lauksiu mušant savo valandos — — 

Dėkoju, Viešpatie, kad visa šioj būty praeina, 

Kad rytmečio gaisru šauksmai raudos nešvinta 
niekados... 


KAZIMIERAS PAKšTAS 


ArRBENDORIUS 


Amžinos atminties prof. dr. K. Pakštas yra 
toks žymus asmuo ir tiek daug veikęs įvairiose 
mokslo, visuomeninio gyvenimo, kultūros ir po- 
litikos srityse, kad neįmanoma trumpu žodžiu 
net prabėgomis suminėti visus atliktus darbus 
ir apibudinti jo asmens reikšmę mūsų tautai. 
Jis, anot prof. Juozo Brazaičio, yra vienas žy- 
miausių lietuvių tautos dvasinių vadų. Nepri- 
klausomoje Lietuvoje — taip kaip tautinio su- 
sipratimo laikotarpyj buvo Basanavičius, Kudir- 
ka, Jakštas, Vaižgantas. Velionis buvo didelė, 
labai šakota asmenybė, gausus naujų idėjų, ku- 
rios turėjo vesti lietuvių tautą į vispusišką ge- 
rovę ir iškelti jos vardą pasaulyj. Nebuvo tos 
problemos kultūros, politikos ar valstybės gy- 
venime, pro kurią jis būtų tylomis praėjęs. 

Apie Pakštą buvo jau nemažai rašyta prieš 
7 metus, kai minėjome jo šešių dešimčių metų 
amžiaus sukaktį. Šioj vietoj noriu atkreipti dė- 
mesį į vieną ypačiai puikią jo asmens apybrai- 
žą, kurią davė prof. J. Brazaitis Aiduose (1953 
m. 8 nr.). Lai bus leista ir man ja pasinaudoti. 
Kas norėtų daugiau apie Velionį pasiskaityti, 
patarčiau dr. Vl. Viliamo platų rašinį Tėvynės 
Sarge (1953 1 nr) ir šių eilučių autoriaus jo 
biografiją XXI Liet. Enciklopedijos tome. 


Gyvenimo Kelias 


Kazimieras Pakštas gimė 1893 m. Užpalių 
vlsč.: Sudeikių parapijos Alinauskos vienkiemy. 
Mokėsi Lietuvoj, Rusijoj (Petrapilyj), Ameri- 
koj ir Šveicarijoj. Taigi jis yra dviejų labai 
skirtingų pasaulių — Rytų ir Vakarų, auklėti- 
nis, pasisavinęs iš ten sintezės būdu tai, ką juo- 
se rado periausio. Be to, Velionis turėjo įgim- 
tą stiprią intuiciją, kuri pralenkia protinį pa- 
žinimą. Dėka savo plačios erudicijos ir tos in- 
tuicijos jis sugebėdavo teisingai orientuotis pa- 
saulinio mąsto įvykiuose, juos objektyviai in- 
terpretuoti, arba net juos pramatyti. Vienerius 
metus pasimokęs Kauno dvasinėj seminarijoj, 
jis 1914 m. pradžioj išvyko į JAV. Čia 1918 m. 
baigė Fordhame socialinius mokslus ir tais pa- 
čiais metais išvyko Lietuvių Tautos Tarybos A- 
merikoje siunčiamas kaip jos delegatas į Svei- 
carijoj veikiantį Lietuvos Informacijų biurą. 
čia 1923 m. baigė Friburgo universitetą ir už 
disertaciją apie Lietuvos klimatą gavo daktaro 


laipsnį. Iš Šveicarijos vėl grįžo Amerikon ir čia 
po metus laiko buvo Darbininko redaktoriumi 
Bostone ir Draugo Čikagoje. 1925 m. Lietuvos 
universiteto pakviestas geografijai dėstyti. Be 
to, nuo 1928 m. ligi 1931 m. geografiją dėstė ir 
Latvijos universitete, į kur vykdavo kas antra 
savaitė. Tuo būdu jis buvo bene vienintelis pa- 
saulyj profesorius, dėstęs vienu metu dviejose 
valstybėse. 1939 m. atvyko Kalifornijos univer- 
siteto kviečiamas į Ameriką ir čia ligi 1941 m. 
dėstė Vidurio Europos politinę geografiją. 1941 
m. Čikagoje įkūrė Lietuvių Kultūros institutą. 
Vėliau profesoriavo keliose augštosiose mokyk- 
lose Pennsylvanijoj, Minesotoj, Marylande ir 
Ohio. Per 17 metų jis perėjo per 6 universite- 
tus ir kolegijas, ilgiausiai (5 metus) apsistoda- 
mas kat. Duguesne univ. Pittsburghe. 


Būdingi asmens bruožai 


Nesigilindamas į jo labai turtingas dvasios 
gelmes ir nesiimdamas detaliau pavaizduoti jo 
labai spalvingą asmenį, noriu suminėti tik kai 
kuriuos esminguosius jo bruožus. 


Pirmiausia tenka pažymėti, kad Pakštas 
buvo ištisai originalus, savitas, nepasikartojąs, 
niekuo nepamėgdžiojąs. Jis ne tik buvo origina- 
lus savo žodžiu, mostu, stiliumi, bet ir savo vei- 
du ir visa išvaizda. Savo mintis jis dėstė ryš- 
kių spalvų paveikslais, atseit, nepaprastai vaiz- 
džiai,  pasigaudamas gyvų palyginimų, kon- 
trastų, originalių, kartais juoką sukeliančių iš- 
sireiškimų. Dėlto būdavo mielai klausomas pre- 
legentas, uždegąs kalbėtojas. 


Ryškiausias jo bruožas yra dinamiškumas, 
plaukiąs lyg nesiliaujanti srovė iš neišsekančio 
energijos šaltinio. Jis niekad nebuvo ramus. 
Nuolat mėtėsi iš vieno fronto į kitą ir atsirasda- 
vo pirmose eilėse visur, kur iškildavo gyvas rei- 
kalas veikti. Tai ne užsidarėlis kabineto minty- 
tojas, bet impulsyvus, dinamiškas veikėjas. Pats 
būdamas nenuorama geriausia prasme, jis ir 
kitiems nedavė ramybės, neleisdavo snaudulyj, 
sotume tūnoti. Drąsiai kovojo su anuo metu Lie- 
tuvoje įsigalėjusia inercija, su pasyvumu ir sta- 
gnacija. Gyvu žodžiu ir raštu jis ragino tautą 
sparčiau žengti į kultūros augštumas. 

Idealizmas buvo kitas esminis jo bruožas. 

Pakštas turėjo iš jaunų dienų pasirinkęs sau 
aiškų idealą ir jo tvirtai siekė, visą gyvenimą 
jam liko ištikimas. Jo idealas: nepriklausoma, 
augštai kultūroje iškilusi, Krikščionybe pagrįsta, 
demokratiškai susitvarkiusi Lietuva, kurioj vi- 
siems būtų gera gyventi ir kuri šviestų pavyz- 
džiu kitiems kraštams. Dar Šveicarijoj gyvenda- 
mas studentu su Stasiu Šalkauskiu suformala- 
vo to idealo romantiškai skambanti šūkį: Ir 
nupinsime iš brangios Tėvynės gyvą dainelę ir 
padarysime iš jos pasigėrėjimą amžiams“. Šiam 
idealui pasiekti jis skyrė savo gabumus, savo 
intelektą ir savo energiją. Jis visas tuo idea- 
lu buvo persiėmęs, užsidegęs ir jam pasiauko- 
jęs. Sielojimasis šviesesne tautos ateitim okupa- 
cijos ir karų metu jos išlikimu, buvo kasdieninis 
jo rūpestis. 


Tolerancija, išplaukianti iš didelės asmens 
kultūros yra kitas jo būdingas bruožas. Tole- 
ranciją kitų pažiūroms, pagarbą žmogui ir mei- 
lę lietuviui jis skelbė ir pats vykdė savo pa- 
vyzdžiu. Nesiekė sau garbės ir nekrovė turtų. 
Dėlto visada buvo tuščia kišenė sau, bet pilna 
širdimi kitiems. Nors buvo aiškus katalikiškos 
pasaulėžiūros skelbėjas, veiklus krikščionių de- 
mokratų partijos narys, bet dėl savo asmens 
kultūros tolerancijos, buvo gerbiamas visų sro- 
vių žmonių ir visur sutinkamas su simpatija. 
Būdamas nepajudinamas principuose, vienok ne- 
pakentė bent kokio fanatizmo, kuris, kaip žino- 
me, yra netolerancijos apraiška. 


Patriotizmas buvo dar viena esminė jo bū- 
do žymė. Jo patriotizmas buvo nuoširdus, nelau- 
kiąs atpildo ar pripažinimo. Tėvynės meilė be 
jokių asmeniškų išskaičiavimų buvo jam supre- 
ma lex — augščiausias įstatymas. Tai jis įrodė 
savo darbais, savo pastangomis dėl lietuvių tau- 
tos visuotinės gerovės, dėl darnaus tarpusavio 
sugyvenimo, dėl didesnės tautos garbės. Su pa- 
sigailėjimu ir sarkazmu jis stebėjo kai kurių 
mūsų vadinamųjų “ura patriotų" šūkius, skati- 
nančius ne taurųjį patriotizmą, bet šovinistinį 
nacionalizmą, kuris iš tikrųjų tik kenkia tautos 
vardui. 

Pagaliau, baigiant jo asmens apibūdinimą 
tenka prisiminti ir jo lakią fantaziją. Kai kas 
per nesupratimą fantaziją laiko silpnybe, tuš- 
čiu dalyku. Iš tikrųjų be fantazijos nieko ne- 
būtų pasaulyj sukurta ir išrasta. Žmogus be fan- 
tazijos, be įsivaizdavimo yra visiškas bejėgis 
ką nors nauja sukurti. Ir visa kas pasaulyj ir 
gyvenime yra išrasta, pirmiausia yra fantazi- 
jos vaisius. 


Dėl Pakšto mėgiamo humoro, satyrinių išsi- 
reiškimų, anekdotų, juokingų posakių jis kartais 

būdavo laikomas paviršutinišku, net komišku. Iš 
tikrųjų jis buvo dramatiškai rimtas ir gilus. 
Dažnai optimistiškai atrodanti laikysena tik pri- 
dengdavo jo dvasios skaudų tragizmą, kuris jį 
lydėjo ligi pat karsto lentos. Jis nepaprastai skau- 
džiai išgyveno lietuvių tautos genocidą ir de- 
christianizaciją. Nelaimingas buvo jo ir šeimyni- 
nis gyvenimas. 


Tik likęs našliu (1958 m.) ir po metų ve- 
dęs rašytoją Janiną Narūnę-Narutavičienę, su- 
silaukė labai rūpestingos globos. Deja, tos lai- 
mingosios dienos buvo neilgos. 


Idėjos ir jų skleidimas. 


Pagrindines savo idėjas Pakštas pirmą kar- 
tą paskelbė 1922 m. prof. St. Šalkauskio leidžia- 
mos Romuvos 2 nr. Vėliau jas plėtė, ryški- 
no ir įvairiomis progomis skelbė. Jos visos bu- 
vo skiriamos lietuvių tautos kultūrinei pažan- 
gai skatinti, krašto ūkinei gerovei kelti, valsty- 
bės saugumui stiprinti ir tarpusavio sugyveni- 
mui, etseit, tautiniam solidarumui, ugdyti. Jos 
liečia švietimą, vidaus polit. santvarką, užsienio 
politiką — santykius su kaimynais, bei valstybės 
orientaciją tarptaut. politikoj ir ūkinį gyvenimą. 
Svarbiausiu valstybės uždaviniu jis laikė skubiai 
varomą tautos kultūros kėlimą. Jis įsivaizdavo, 
kad Lietuva gali išlikti nepriklausoma tik pa- 
siekus augšto kultūros ir civilizacijos laipsnio. 
Jis nuolat sakydavo: negalėdami plėstis hori- 
zontaliai (į šalis), mes turime kilti vertikaliai, 
jeigu nenorime likti užgožėti savo didžiųjų kai- 
mynų. Didelę dalį sumų, skiriamų ginklams, 
turime permesti švietimui kelti, mokykloms sta- 
tyti, praktinių profesijų ir augšto lygio amati- 
ninkų, pirklių, jūreivių, statybininkų paruoši- 
mui. Lietuvą reikia supramoninti, nes tik pra- 
moningas kraštas gali būti ūkiškai nepriklau- 
somas ir turtingas. Šia prasme pavyzdžiu ro- 
dė Daniją, šalį kaip ir Lietuva be mineralinių 
žaliavų, bet kurios 6590 gyventojų verčiasi ne 
žemės ūkiu. Lietuviai turi padorios konkurenci- 
jos keliu paveržti iš svetimtaučių savo krašte 
prekybą ir amatus — tas pelningiausias sritis. 
Vidaus politikos gyvenime jis pirmasis 1926 m. 
(Židinyj) iškėlė kultūrinės autonomijos mintį, 
kuri tinkamai įgyvendinta nuramintų anuomet 
mūsų krašte įsigalėjusias partines-pasaulėžiūri- 
nes rietenas ir sudarytų pagrindą šį opų klausi- 
mą spręsti abipusio susitarimo, atseit, pilnuti- 
nės demokratijos būdu. Jaunųjų lietuvių katali- 
kų intelektualų, išėjusių mokslus Vakarų Euro- 
poje, šis klausimas būdavo diskutuojamas ir 
1936 m. buvo paskelbtas Naujojoj Romuvoj de- 
kleracijos formoj “Į organiškos valstybės kū- 

rimą". Daugiausia jo pastangomis 1927 m. kul- 
tūrinės autonomijos principus priėmė Liet. 
Krikščionių Demokratų partijos konferencija, 
bet jie pasiliko tik popieryj, nes ir pati partija, 
įsigalėjus autoritariniam tautininkų partijos re- 
žimui, tapo uždaryta. 


Lietuvos gyventojų perteklių, kurio ano 
meto Lietuvos kaime buvo apie 200,000, jis 
siūlė nekrikdyti po platųjų pasaulį, ypačiai Pie- 
tų Ameriką, palaida emigracija, kuri gresia nu- 
tautėjimu ir medžiaginiu skurdu, bet nukreipti 
į organizuotą kolonizaciją, kuriant parinktose 
Afrikos ir abiejų Amerikų vietose lietuvių kom- 
paktines kolonijas, kokias turi pvz. ukrainie- 
čiai Kanadoje ir vokiečiai Brazilijoj. Tai būtų 
lyg mažytės, atsarginės Lietuvėlės. Tik dabar, 
kai patys atsidūrėme emigracijoj, suprantame, 
kaip ta jo idėja būtų išganinga, jeigu ji nors 
tik iš dalies būtų tapus, įgyvendinta. Šios idėjos 
jis neatsisakė ir Lietuvą Sovietijai okupavus. 
Paskutinės jo šioj srityj pastangos buvo bandy- 
mas kurti lietuvių koloniją Britų Hondure. 


Pakštas buvo vienas karščiausių jūrininkys- 
tės propaguotojų. Tai jam buvo natūralu, nes 
pats iš prigimties dinamikas negalėjo likti ne- 
patrauktas jūros, tos amžinosios dinamikos vers- 
mės. Žinodamas, kiek daug jūriškumas prisideda 
prie žmogaus drąsos, apsukrumo, ryžtingumo, 
ištvermės formavimosi, jis skatino tautą “atsi- 
sukti veidu į jūrą“, įsitvirtinti pajūryj, Klaipė- 
dą paversti laikinąja sostine (kol Vilnius buvo 
lenkų okupuotas) ir kurti savą prekybos laivy- 
ną, kuris duotų finansinių pajamų ir išnešiotų 
Lietuvos trispalvę po platųjį pasaulį. Jis ragino 
steigti Klaipėdoj jūrų navigacijos ir žvejybos 
mokyklą, nes lietuviai jūrininkystės specialis- 
tai buvo ruošiami užsienių jūrų mokyklose. 


Būdamas plačios erudicijos geografas su 
geopolitiko persvara, jis sugebėjo globaliniu 
mąstu apžvelgti politinius-tarptautinius santy- 
kius, įžiūrėti jų eigą ir pramatyti jų linkmę. 
Dėlto jis labai aiškiai suprato ir Lietuvos geo- 
politinės padėties pavojingumą ir dėl jo aliar- 
mavo tautą. Jis sakydavo: jeigu Šveicariją ga- 
lime charakterizuoti kaip augštų kalnų šalį, o 
Suomiją daugybės ežerų, tai Lietuvą reikia va- 
dinti kraštu, kuriame labai pavojinga gyventi. 
Jis buvo įsitikinęs Nepriklausomybės laikinu- 
mu ir dėl to ragino ją ko daugiausiai ir racio- 
naliausiai išnaudoti. Numatydamas gresiančią 
okupaciją, jis ragino valdančius sluogsnius jai iš 
anksto pasiruošti, išsiunčiant į užsienius žmonių, 
kurie, kraštą okupavus, tuojau pradėtų veikti 
laisvajame pasaulyj. Patarė išgabenti aukso ir 
užsienio valiutos rezervus, svarbiausius doku- 

mentus, Čiurlionio galeriją, lituanistikos moks- 
lo veikalus, pasiųsti su stipendijomis į užsienius, 
ypačiai į Ameriką, būrį atrinktų studentų. De- 
ja, tie, nuo kurių priklausė tai padaryti, jo pa- 
tarimų nepaklausė, o jį patį laikė paniką kelian- 
čiu netikru pranašu. Prof. Brazaitis anksčiau 
minėtuose Aiduose aprašo vieną XX Amžiaus 
dienrašty susitelkusio kolektyvo pokalbį: “Vie- 
ną sekmadienį 1938 m. žiemą prof. Pakštas, 
atsimenu, visam pasikalbėjime buvo labai ty- 
lus. Tik buvo jausti, kad jo mintyse yra kaž- 
kas kita. Prieš pašnekesį baigiant, jis staiga 
prašneko apie dalykus, kurie visus pribloškė. 
Jis kalbėjo apie Lietuvos geografinės padėties 
pavojingumą. Esą, tas pavojus artinasi labai 
smarkiai, ir Lietuva vargiai išvengs okupacijos. 
Jis grindė savo išvedžiojimus sovietinių ir na- 
cinių bangų augimu, kurių susidūrimas artėja. 
Kalbėjo apie reikalą gelbėti kultūrines verty- 
bes ir sudaryti sąlygas lietuviškai akcijai užsie- 
niuose." Aš pats prisimenu vieną panašią jo pra- 
našystę 1939 m. pavasarį. Užsukus mudviem į 
Konrado kavinę, kuri buvo patapusi kultūrinin- 
kų, politikų, žurnalistų rendez-vous vieta, buvau 
supažindintas su Lenkijos atstovybės sekretoriu- 
mi jaunu diplomatu p. Westfaliu. Su juo kalbė- 
jomės lietuviškai, nes anot Pakšto, jis geriau 
lietuvių kalbą moka už mudu abu. Buvau ma- 
loniai nustebintas patyręs, kad varšuvietis gali 
gražiai kalbėti ne tik mūsų literatūrine kalba, 
bet ir keliomis tarmėmis, kurias jis buvo anks- 
čiau išmokęs. Lenkas tuojau paklausė profeso- 
rių ką jis manąs apie karo galimybę. Pakštas 
tvirtu žodžiu atkirto: “Karas tikrai bus, ir jis 
prasidės neužilgo". Jis buvo visai neseniai grį- 
žęs iš Čekoslovakijos, kur buvo išvykęs Vidurio 
Europos geopolitinių studijų reikalu ir buvo įsi- 
tikinęs karo neišvengiamumu. Pastebėjau lenką 
diplomatą rimtai priimant šį teigimą ir per 
jo veidą praslinkusį susirūpinimo šešėlį. Šie du 
faktai liudija Pakšto gebėjimą pramatyti pa- 
saulio įvykių raidą. 


Pakštas geografas. 


Prof. K. Pakštas buvo pirmasis lietuvis mo- 
kytas geografas, turįs ne tik šiai mokslo sričiai 
pašaukimą, bet ir atlikęs didžiulį profesinį sta- 
žą penkiuose kontinentuose. Tik Antarktis, kurį 
išviso geografų netraukia, nes ten jiems nėra 
ko veikti ir Australijos žemynas nebuvo jo ap- 
lankyti. Ruošdamasis profesūrai, 1925 m. vasaros 
tris mėnesius praleido keliaudamas automobilių 
po JAV. 1927 m. lankėsi Brazilijoj, 1930-31 
apkeliavo laivu aplink Afriką, tyrinėjo koloni- 
zacijos galimybes portugalų Angoloj ir perke- 

liavo išilgai visą P. Afriką. Grįždamas užsuko į 
Palestiną. Europą visą apkeliavo, o 1933 m. tarp- 
tautinio hidrologų kongreso proga lankėsi ir 
Rusijoj. Lietuvoj savo keliones pradėjo būdamas 
vaiku ant sielių Šventąja. Su Pakštu buvo pra- 
dėtas geografijos mokymas Lietuvos universite- 
te. Ikūrus jam geografijos katedrą Teol.-Filo- 
sofijos fakultete, ir Matematikos-Gamtos fakul- 
tetas įsivedė geografiją, kuriai dėstyti pakvietė 
T. Daukantą. Būdamas mūsų krašto geografijos 
pionierius, pradžioje daugiau dirbo fizinės geo- 
grafijos srityj, išaiškino Lietuvos klimato zon2s 
ir pateikė jo bendrą įvertinimą, pradėjo vykdy- 
ti sistemingus batimetrinius ežerų tyrimus, o 
vėliau daugiau pasuko į demografiją ir politinę 
geografiją. Iš šios srities 1929 m. išleido veika- 
14, Baltijos respublikų politinė geografija, ku- 
ris buvo išverstas į latvių ir lenkų kalbas. Vė- 
liau, ypačiai po II pasaulinio karo, susikoncent- 


KAKTUSAS VAZONE 
(Anglis ir akvarelė. 1954) 


ravo į Lietuvos istorinę geografiją, tyrinėda- 
mas Lietuvos sienų, teritorijos dydžio ir gyven- 
tojų skaičiaus kitimą nuo seniausių laikų ligi 
mūsų dienų. Labai vertinga šių studijų dalies 
išvada bus patalpinta Lietuvių Enciklopedijos 
Lietuvai skiriamame XV t. Deja, kai kurių su- 
planuotų ir pradėtų darbų jis nesuskubo užbaigti, 
pvz., ruošiamo spaudai Lietuvos istorinės geogra- 
fijos atlaso, kuriam turėjo surinkęs daug me- 
džiagos. Nebaigė ir sutartos su viena New Yor- 
ko leidykla Sovietų Sąjungos ūkinės geografijos 
veikalo. Iš viso jis paskelbė lietuviškai, pran- 
cūziškai ir angliškai 20 geografinių veikalų ir 
didelių straipsnių - studijų. 

Mokėdamas anglų, prancūzų ir rusų kalbas 
jis būdavo aktyvus tarptautinių geografinių 
kongresų dalyvis. Pakštas buvo Lietuvos geogra- 
Tinės draugijos įkūrėjas ir visą laiką, ligi oku- 
pacijos, jos pirmininkas. : 

Visuomeninkas politikas 


Sunku būtų rasti veiklesnį už jį visuome- 
nės veikėją. Tai yra jo įgimta "silpnybė", nes 
būdamas labai socialus, negalėjo ir norėdamas 
išvengti visuomeninko naštos. Jau 1911 m. dirb- 
damas Saliamono Banaičio spaustuvėj Kaune, 
įstojo į slaptą ateitininkų kuopelę, bet joje ne- 
pasižymėjo, nes po metų įstojo į dvasinę semina- 
riją. Užtat tik įkėlęs koją į Ameriką, jis pasi- 
neria į visuomeninę veiklą, nors šalia to sek- 
mingai tęsia studijas. Daugiausia laiko per dve- 
jus pirmuosius metus pašvenčia Lietuvos Vy- 
čių organizavimui, patampa jų organo Vyties 
redaktoriumi. 1916 m. visa impulsyvia energija 
metasi į kovą už Lietuvos nepriklausomybės at- 
statymą, būtent, išrenkamas amerikiečių lietuvių 
katalikų įkurto Tautos Fondo generaliniu sek- 

MIšKO SAPNAS 
(Akvarelė. 1959) 


retoriumi. Savo ugningomis prakalbomis if 
str.ipsriais daug prisideda prie surinkimo Lie- 
tuvos reikalams apie 500,000 dolerių kapitalo. 
Šveic:rijoj šalia studijų jis yra vienas veikliau- 
sių Lietuvių informacijų biuro ir studentų 
draugijos narys. Grįžęs Lietuvon, išrenkamas 
Krikščionių Demokratų partijos Kauno skyriaus 
pirmininkų, o nuo 1926 m. ligi uždarymo, buvo 
centro komiteto narys. Emigracijoj susikūrus 
Centro Europos Krikščionių Demokratų Sąjun- 
gai, jis nuo 1950 m. ligi 1958 m., tai yra ligi 
jos centrinei įstaigai išsikeliant iš New Yorko 
į Paryžių, buvo centro komiteto vicepirminin- 
kas, tos sąjungos kongresų ir įvairių susibūri- 
mų aktyvus dalyvis. Be to, jis visą tą laiką bu- 
vo Liet. Krikščionių Demokratų Sąjungos cent- 
ro komiteto narys. Į ateitininkų veiklą tuoj įsi- 
jungė tik sugrįžęs 1925 m. iš Amerikos ir ypa- 


PRANAS GAILIUS 


FORMŲ DRAMA 
(Aliejus. 1960) 


čiai pasižymėjo kaip uždegantis kalbėtojas, va- 
dovaujančių organų narys, drąsus skatintojas 
kovoti už kilnių ateitininkų idealų įgyvendini- 
mą. Dėl to 1930 m. ateitininkų federacijos kon- 
grese išrinktas vyriausiu ateitininkų vadu. Jam 
vadovaujant ateitininkų trilypė organizacija 
ypačiai sustiprėjo, jos narių skaičius peržengė 
10,000 liniją. Pakštas ateitininkams vadovavo 
10 metų. Jis ir emigracijoj pasiliko aktyvus na- 
rys. Antai, pirmojoje ateitininkų konferencijo- 
je Amerikoje, įvykusioje 1949 m. New Yorke, 
jis dalyvavo dar būdamas nevisai pasveikęs po 
labai sunkios operacijos ir pasakė puikią inspi- 
ruojančią kalbą. Jis savo ugningą, paskutinį žodį 


tarė ir jubiliejiniame ateitininkų kongrese 1960 
m. Čikagoje. 

Pakšto visuomeninė veikla nesiribojo vien 
tik savųjų tarpe. Jis ėjo veikti visur, kur tik 
galėjo pasitarnauti Lietuvos reikalui, pvz. jis 
buvo aktyvus narys lietuvių - amerikiečių, lietu- 
vių-prancūzų, liet.-latvių ir liet.-švedų draugijų. 
Atsiremdamas į švedo Sten De Geero suformu- 
luotus viso Baltijos regiono geografinius pana- 
šumus, Pakštas iškėlė Baltoskandijos bloko ar 
federacijos idėją, kuri susilaukė gyvo susido- 
mėjimo ir plačių diskusijų politinėj-mokslinėj 
Skandinavijos kraštų, Suomijos ir Pabaltijo 
spaudoj. Realiai įvertindamas tarptautinę padė- 

tį, kurioj mažoms tautoms, Rusijos pašonėj esan- 
čioms, gresia gyvybiniai pavojai, jis skelbė rei- 
kalą susiburti į Vidurio Europos federaciją vi- 
soms toms tautoms, kurių gyvenamoji erdvė 
yra tarp Vokietijos ir Rusijos. Tik toks, vadin. 
intermariumo (tarp Baltijos jūros iš vienos pu- 
sės ir Juodosios - Adrijos jūrų iš kitos) blo- 
kas, apimąs per 100 mil. gyventojų, galėtų ne- 
utralizuoti anų didžiųjų valstybių imperializmą 
ir garantuotų tautų laisvę. Šios idėjos propaga- 
vimui jis čia Amerikoj steigė Vidurio Europos 
federacijos studijų klubus. Ir iš viso Pakštas 
Amerikoj buvo nenuilstąs kovotojas prieš bol- 
ševikinį rusų imperializmą ir jo nešamą vergi- 
ją. Užtenka tik prisiminti, kad jis šiomis temo- 
mis kalbėjo apie 200 kartų amerikiečių moksli- 
ninkų ir politikų susirinkimuose, o 1943 m. pra- 
dėjo leisti New Yorke The Lithuanian Bulletin, 
kurį vėliau perėmė ALTO informacijų biuras. 

1941 m. parašė knygelę Lithuanian Situation, 
1942 m. The Balto-scandian Confederation, 1947 
m. — Lithuania and World War II. 

Jis kovojo dėl Lietuvos laisvės atstatymo 
gyvu, vaizdingų žodžiu ir savo aštria plunksna, 
nors dėl to turėjo pats nukentėti. Visur ir visa- 
da skelbė reikalą susiprasti, sugyventi, šviestis, 
jicškoti naujų būdų ir formų veikimui, nenu- 
stoti vilties, nepavargti kovoje, iškelti lietuvių 
tautos vardą ir apsaugoti jos išeiviją nuo tau- 
tinio išsigimimo. Jis buvo savo originalių ir Lie- 
tuvai išganingų idėjų kūrėjas ir drąsus jų skel- 
bėjas. Tačiau tos jo idėjos daugumai buvo per 
augštos suprasti ir per sunkios priimti. Dėl- 
to jis buvo laikomas nerealių, net fantastu. Ėjo 
per gyvenimą lyg šauklys per tyrus, bet jis lie- 
ka mūsų niūrioj padangėj ta šviesi žvaigždė, 
kuri ne tik patraukia mūsų akį, bet uždega ir 
mūsų širdis. 

Iš “VIENA DIENA PARYžIUJE! 
(Tušas. 1954) 


DZŪKIJOS KAPČIAMIESTIS LIETUVOS IR JOS PRAMONĖS 
ISTORINĖJE PERSPEKTYVOJE 


JONAS MATUSAS 


Kapčiamiestyje nepriklausomos Lietuvos 
laikais buvo (tur būt, ir dabar yra) dvi nora- 
gų dirbtuvės. Vienu atžvilgiu juodvi yra, atro- 
do, vienintelės Lietuvoje, kadangi yra varomos 
vandeniu, atseit, hidraulinės. Tokių įrengimų 
mūsų krašte, pradedant 15-16-tu amžium, yra 
buvę ir daugiau. Senuosiuose inventoriuose jos 
įsakmiai neminimos, kadangi anais laikais be- 
veik visos mechaniškos dirbtuvės, daugiausia 
dėl varomosios vandens jėgos. vadinta malū- 
nais. Hidraulinė kalvė 1891 m. dar buvo ant 
Merkio, Jašūnų dvare Šalčininkų valsč. (18 amž. 
Radvilų nuosavybė, Slownik  Geograficzny). 
Lenkiškai rašoma hamernia: nuo vok. Hammer, 
kūjis, kas ir yra charakteringa šioms dirbtu- 
vėms. Ad 

Pats Kapčiamiestis, būdamas tarp Seinų ir 
Gardino, guli etnografinės Lietuvos pasienio sri- 
tyje. Ši gi, su centru Gardine, buvo vienas iš 
trijų lietuvių tautos kultūrinių-politinių židinių 
(šalia  Klaipėdos-Šventosios pajūrio ir žiem- 
ryčių kampo prie Dauguvos). Tų trijų židinių 
veikimas tiesiogiai ar netiesiogiai istorijos pa- 
liudytas jau 9-10-me amž. Pietinis lietu- 
viškas židinys kultūros istorijai begalo svarbus, 
kadangi Gardine atrasta  masyvinių mūrinių 
pastatu likučių iš 12-13 amžiaus, kas sudaro 
vienintelį atsitikimą to meto lietuvių gyven- 
tame plote- 

Gardino plati apylinkė jau nuo 9-to amž. 
atsidūrė ant vikingų - normanų kelio į Rusijos 
žiemryčius (Didysis Naugardas) ir pietryčius 
(Kievas). Nuo 12-to amž., atrodo, to kelio žiem- 
rytinį tarpą naudojo Hanzos pirkliai. Kadangi 
ekonominė-kultūrinė trauka ir kelių linkmės is- 
torijoje patveria iki keliolikos šimtmečių, tad 
Gardino sritis ir vėliau tebevaidino mazginę 
rolę. Sakysim, per visą 14-tą šimtmetį Prū- 
sijos kryžiuočių žygiai (iš Įsručio - Unguro 
punktų) į pietryčių ir rytų Lietuvą (Naugar- 
dukas, Lyda, Vilnius) daryta kaip tik per Gar- 
diną ar jo apylinkėmis. 16-me amž. sukurtoje ir 
17-tajame išbaigtoje Lietuvos pašto sistemoje 
Gardinas buvo vienas pačių svarbiausių punk- 
tų. Iš jo vienas kelias vedė į Ukrainą, antras gi 
į Varšuvą (palyg. Volumina Legum, III, 20, 
VI, 170). ją 4 

Lietuvos pietvakarių sritis, būdama augš- 


tuma, yra patogi susisiekimui. Dėlto čia išsi- 
plėtojo plati kelių sistema, kuri atsiremia į Gar- 
diną. Kadangi plentai (dažnai ir geležinkeliai) 
eina ir, galima sakyti, dokumentuoja senuosius 
kelius, tad jie puikiai vaizduoja susisiekimo pra- 
eitį. Kalbamosios srities du didesnieji kelių 
mazgai (Suvalkai ir Augustavas) gravituoja ir 
organiškai susiję su Gardinu. Mažesnieji maz- 
gai yra Suvalkų Kalvarija, Krosna, Simnas, 
Seirijai, Lazdijai, Punskas, Seinai, Leipalingis ir 
Kapčiamiestis. Šisai guli ant plentų Suvalkai— 
Varena ir Kapčiamiestis — Gardinas. Tiesiai 
į rytus esąs Pervalkas pažymi vienokį ar kito- 
kį susisiekimą skersai Nemuno. 

Susisiekimas bei keliai yra ekonominės- 
ūkinės arterijos. Tai paliudija muitinės, kurios 
Gardino plačioje srityje žinomos jau 16-to šimt- 
mečio viduryje: Naugarduke, Brastoje, Bielske, 
Augustave, Drohičine ir, žinoma, pačiame Gar- 
dine (Litovskaja Metrika, 1910 m., p. 184 tol., 
225; Sobr. Drevn. Gramot g. Vilni, 92 tol). 

Pietvakarių kampo smulkesnes vietoves is- 
torija mini gana anksti. 1387 m. rašoma apie 
Vištyčio ežerą ir “žvejus lietuvius“ (SRP. II, 
636). Pasak Lenkų kronikininko Dlugošo, čia 
(Wyskytky) 1422 m. medžiojęs Jogaila (His- 
toriae Polonicae, IV, 283 tol.). Kryžiuočių šni- 
pų pranešimai (Litauische Wegeberichte), su- 
rašyti 14-to amž. pabaigoje ar 15-to pradžioje, 
Vištytį (Dwissit) irgi mini (SRP, II, 696). Ga- 
na patikimas veikalas apie Lietuvos Bažnyčios 
istoriją (Batiuškov, Bielorussija i Litva, p. 312), 
rašytas Kievo rusų akademijos istorikų, Viš- 
tyčio bažnyčią randa jau 1560 m. 17-to amž. 
pradžioje čia nemažas miestelis su turgais (Vo- 
lumina Legum, IV, 19). 

Pagal minėtus Dlugošą ir Wegeberichtus 
14-to amž. pabaigoje ir 15-tojo pradžioje pa- 


liudyta dar šios vietovės: Kirsna, Meteliai, 
Seirijai, Lazdijai, Vižainis, Vygriai, Veisėjai, 
Ūdrija, Obelija, Dūsia, Merkinė, Nemunaitis, 


Pūnia. Trys paskutinės pažymima, kaip pilys- 
tvirtovės. Vygriuose-Vištytyje-Merkinėje  mėg- 
davo lankytis ir medžioti Jogaila, o vėliau jo 
sūnus Kazimieras, kuris buvo šventojo  Kazi- 
miero tėvas. 

Pietinės sritys anuomet buvo grynai lietu- 
viškos. Tai matyti iš Wegeberichtų smulkesnių 

vietovardrių, s:zkysim “Kymanto kaimas" 
(Kymontendorf), “Steigvilio kaimas“ (Steige- 
wilLendorf), “Survilo kzimas"“ (Surwillendorf) 
“Geštauto kaimas“ (Gastcwtendorf), “Mantvido 
kaimas?  (Manewidendorf), “Algimanto  kai- 
mas'' (Ongemundesdorf). Žmogus tiesiog nus- 
tembi, jog dar 1567 m. randi rusiškuose do- 
kumentuose žodis į žodį parašyta — “Gardinas 
poviet'', atseit, rusiškomis raidėmis grynai lie- 
tuviška forma (Litovskaja Metrika, 1915 m., 
p. 498). Pagaliau, juk čia reikalas eina apie mie- 
ląją Dzūkiją, kurią Vincas Krėvė išgarsino, kaip 
Dainavos kraštą. 

Visos šios vietos paliudytos ir 16-me amž,, 
būtent, kaip dvarai ar miesteliai (Lit. Metrika, 
1914 ir 1915 m. leidimai). Paminėta ir keletas 

naujų, žinoma, ir anksčiau jau buvusių: Šta- 
binas, Punskas, Beržninkas, Nedzingė, Balbie- 
riškis, Rudamina, Šventežeris, Premezys (Ūdr. 


vl.) “Miestelis Veisėjai" yra 1567 m. ir 
priklauso Gardino apskrities (L. Metrika, 
1915, 508). O “miestelis Simnas" aiškiai pami- 


nėtas 1559 m. (Revizija Pušč.). Apie tą lai- 
ką Seinai priklausė kunigaikščiui Andriui Viš- 
nevieckiui. 

Žinoma, 16-to amž. viduryje paliudyta ir 
Kapčiamiestis, kuris šiame straipsnyje mus la- 
biausiai interesuoja. Bet prieš nagrinėdami čia 
buvusias dirbtuves, meskime žvilgsnį apskritai 
į Lietuvos senovinę pramonę. Čia, kaip visur 
pasaulyje, pirmutinė panaudota gamtos jėga 
buvo vanduo. Dėlto ir Lietuvos pirmosios dirb- 
tuvės (kaip ir visoje Europoje) vadinta ma- 
lūnais. Pagal tai, vokiečių ir anglų kalbose ir 


šiandien yra “popierio malūnai“ (Papiermuehle, 


papermill), o angliškai kalbančios tautos net 
turi “plieno malūną“ (steel mill) ir “Stiklo ma- 

Vandens malūnas trobose, tarp Ašme- 
nos ir Lydos 1918 m. Dr. B. Brandt, 
Geographischer Bilderatlas des polnisch 
- weissrussischen Grenzgebiets, Berlin 
1918, p. 55, pav. 43. 


mill). Tai tik keletas pavyzdžių. 


lūną" 

Miltų malamieji malūnai, žinoma, vandeni- 
niai pas Prūsijos ir Latvijos kryžiuočius paliu- 
dyti apie 13-to amž. vidurį. O Liet-je — 14-tojo 
pabaigoje, daugiausia parapijų aprūpinamuose 
dokumentuose (pirmas vėjo malūnas 1559 m). 
Vandens malūnų sistema mūsų krašte pradėta 


(g'ass 


taikyti kitokiai pramonei, atrodo, apie 15-to 
amž. vidurį, o 16-tojo viduryje tai daroma jau 
plačiu mastu. Tokias dirbtuves ano meto do- 
kumentai vadina “įvairiais malūnais? (mlyny 
všeliakije). Pagal “Lietuvos Metriką“ (1914 m.) 
ir “Volumina Legum“ (II) jie apėme: lentpju- 
ves arba tartokus (mlyny tarcziczne), milvelius 
arba veliušius (folusze), popierio dirbtuves, ge- 
ležies gamyklas (rudnicy), parako malyklas 
(stępy dlia prochow tluczenia). Iš kitų šaltinių 
žin-mos seležies bei patrankų liejyklos (16-to 
amž. vidury paliudytos bent 2) iš dalies buvo 
varomos irgi vandeniu. Neaišku tik dėl stiklo 
dirbtuvių (tuo metu viena paliudyta Vilniuje) 
ir plytinių, kurių buvo prie kiekvieno didesnio- 
jo miesto ir pilies. 

16-me amž. stengtasi ko daugiau pasigamin- 
ti geležies iš vietinės balų rūdos. Ana, 1558 m. 
instrukcija valdovo dvarams sako: “prie tven- 
kinių bei ežerų, kur gali būti rūdos, taip pat 
miškuose apgyvendinti kalvius-rūdininkus, kad 
darytų geležį“; “kad tokiu būdu Lietuvoje pa- 
daugėtų geležies, nes čia rūdos yra daugiau, 
nei kitose krikščioniškose karalystėse, (tariant) 
geros ir įvairios" (slaviškas tekstas “Lit. Met- 
rika", 1914, p. 609-610). Kadangi pagal tą patį 
šaltinį valdovo įstaigos (pilys, dvarai) imdavo 
laisvųjų valstiečių sūnus ir mokydavo amatų ir 
vėl, pagal instrukcijas, amatininkai prie val- 
dovinių pilių ir dvarų buvo įkuriami atskirais 

Nesvyžiaus kunigaikščių Radvilų ginklų dirbtuvės patrankos. Abi (vienai išlieti 1529-ti, 

antrai = 1537 m.) meniškai yra vak. Europos augščiausio laipsnio (antrosios ornamentai 
atskirai parodyti). Math. Bersohn, Dawna zbrojownia ksiąžąt Radziwillow w Nieswiežu, 
Warsz. 1904, p. 12. Jau Vytautas turėjo patrankininką-ginklininką. Tokis asmuo paliudy- 


tas prie kiekvienos didesnės pilies nuo XV a. (Vilnius, 


Kaunas, Gardinas). Vilniaus pa- 


trankų liejykla garsėjo nuo Žygimanto I. čia patrankas liedinosi Steponas Batoras. žiūr. 
Jul. Kolaczkowski, Wiadomosci, tyczące się przemyslu i sztuki w dawniej Polsce, Krakow 


1888. 


kaimais, tad dabartiniai gausingi “Rūdininkų" 
ir "Rūdų" vietovardžiai pažymi senąsias gele- 
žies gaminimo vietas. 

Artėjant prie Kspčiamiescio, reikia atsimin- 
ti, jog jis Gardino, atseit, Lietuvos pietvakarių 
centro pašonėje. O Gardiną medžiaginės kultū- 
ros atžvilgiu 16-me amž. pralenkė gal tik vie- 
nas Vilnius. Čia buvo barzdaskučių (jie anuo- 
met dažnai eidavo ir gydytojų pareigas), auk- 
sakalių, katilių, mūrininkų, plytininkų. Paliu- 
dyta ir plytinė. Taip pat patrankininkas prie 
pilies (puškarj). O šis, kaip įprasta, vedė para- 
ko dirbtuvę ir, tur būt, ginklų remonto įstaigą: 


Ant šitokio kultūrinio dugno Kapčiamies- 
čio noragų dirbtuvės yra visiškai naturalus da- 
lykas. Beje, Zig. Herberšteino postringavimas 
(jojo 16-to am. kelionės per Lietuvą aprašyme 
Rerum Moscoviticarum Commentarii, 1551, ku- 
ris neužilgo išverstas į kelias Europos kalbas). 
Girdi, Žemaitijoje anuomet arta mediniais no- 
ragais. Tai pavyzdys Zig. Herberšteino kelių 
anekdotų. Mat, tas ponas (kuris buvo impe- 
ratoriaus pasiuntinys) Žemaitijos visiškai ne- 
matė (arčiausia jos privažiavo Vilniuje ir Tra- 
kuose) ir, antra, tą pasaką sakosi girdėjęs iš 


kitų. Ir trečias dalykas: Geranainių dvare apie- 
1520 m. paliudyta geležinių noragų devynioms. 
dešimtims žagrių (Archeografičeskij Sbornik 
Dokumentov, VII, 15). Pagaliau, geležies nau- 
dojimas buvo taip paplitęs, jog arklių kausty-- 
mas pasagomis (augštesniųjų luomų atveju) 
buvo paprastas dalykas, o žmonės laukuose pjau- 
davo ne tik pjautuvais, bet ir dalgiais (1539 m., 
ten pat, 16 tol.) Amatų instrumentai bei įran- 
kiai, savaimę suprantama, buvo ar ištisai, ar 
iš dalies geležiniai. Ana, 1588-tų m. Lietuvos: 
Statutas (skyr. 13, str. 11) kalba apie “įrankius. 
dailidžių, stalių, račių, malūndirbių, kalvių, šalt- 
kalvių ir visų kitų amatininkų“ (načynja doj- 
lidskomu, stoliarskomu, stalmaskomu, mlynars- 
Iromu, kovalskomu, slesarskomu i inšich vsech 
remesnikov). Įsakmiai išskaitoma: kirvio 5 
rūšys (paprastas, skliutas, statybinis, bendorių 
ir račių); pjūklai, grąžtai, kaltai. Bent didžiuo- 
siuose miestuose (pav: Vilniuje) šuliniai turė- 
jo apkaustytus ir didžiuosius sukamuosius teki- 
nius ir vandens traukiamuosius kibirus (Ar- 
cheografičeskij Sbornik, IX, 434, X, 105, 110). 
Lietuvoje ginklus bedirbant (atrodo, XV-XVI 
amž.), išplėtota saviška forma, pav., kardams. 
Maskva ją žinojo ir kai tuo pavyzdžiu dirbdavo, 

šautuvai ir pistoletai iš Radvilų Nesvyžiaus dirbtuvės. Jie iš XVI-to ir XVII amžių. Dirb- 
tuvė, atrodo, pradėjo veikti, kai Nesvyžius teko Radvilams (1513). čia pagaminti Mikal. 
Kristupo Radvilos (41616) šarvai laikomi tos rūšies meno šedevru (jo, jojo tėvo Mika- 
lojaus Juodojo ir gražuolės Barboros brolio Mikal. Rudojo šarvai XIX a. pabaigoje buvo 
Vienos Ambras'o muziejuje). M. Bersohn, Dawna zbrojownia ks, Radziwillow, p. 26; plg. 


Przezdziecki i 


sakydavo “pagal lietuvišką darbą“ ar “lietu- 
višką kalimą' (na litovskoje delo, na litovskij 
vykov, Drevnosti Rossijskago  Gosudarstva, 
moksl. Akademijos leid., teksto serija (yra ir 
vaizdinė), Moskva 1849-63, III (įžanga p. XVII). 
1566 m. Lietuvos Statutas, atrodo, karo su 
Maskva akivaizdoje, betkokius ginklus uždrau- 
„dė išvežti į užsienį. 

Kapčiamiesčio dirbtuvėse iki II pasaulinio 
karo dirbo po 5 darbininkus, o 19-me amž. pra- 
džioje — apie 20. Juodvi aprūpindavo nora- 
gais, jei ne visą Lietuvą, kaip patys kapčiamies- 
tiečiai girdavosi, tai jau tikrai visą Dzūkiją. 
Dirbtuvės įtaisytos ant Baltojos Ančios, kuri 
įteka į Nemuną. 

Labai galimas daiktas, jog dirbtuvių egzis- 
tavimo pradžioje juodviejose buvo apdirbama 
geležis, pagaminta iš vietinės balų rūdos. Juk 
tokia praktika yra paliudyta Didžiajame Nau- 
garde, kuris nuo XIII-to amž. vidurio buvo Lietu- 
vos artimas kaimynas, o Vytauto laikais jai 
mokėjo duoklę. Naugardo muzėjuje iki II pasau- 
linio karo buvo varpas iš vietinės rūdos (Krat- 
koje opisanijeę novgorodskago muzeja, Novgo- 
rod 1893, 83). Pagaliau, esama ir tiesioginio 
liudymo. 1520 m. Lazdūnų valsčius turi prie- 

Rastawiecki, Wzory Sztuki etc., Warsz. 1853-62. 


volę Geranainių dvarui kasmet duoti 30 nora- 
gų ir 50 svorių geležies (narogov 30, soch i kryc 
piatdesiat žalieza,  Archeografičeskij  Sbornik, 
VII, 16). Dėlto suprantama, jei dokumentai dir- 
vas su rūdos priemaiša laiko specialiu turtu, 
kuris išskaičiuojamas, sakysime, greta malūnų. 
Kunigaikštis Švitrigaila 1450 m. Lucko krašte 
vienu atveju paveda dvarą “su malūnais ir su 
rūdomis"' (so mlyny i z rūdami, tenp. 3). 

Dėl paties Kapčiamiesčio dirbtuvių ir jų 
galimo sąryšio su vietinės rūdos geležim dar 
štai ką galima pasakyti. Ties ta vieta už Ne- 
muno guli Senoji ir Naujoji Rūda, o neperto- 
liausia — Rudnia. Be to, vietovė yra ketur- 
kampyje Seinai — Lazdijai — Liepalingis — 
Kapčiamiestis, kuriame yra keliasdešimt ežerų, 
beveik visais atvejais vienas su kitu susisiekian- 
čių upeliais. O apylinkėje yra durpynų (Kap- 
čiamiesčio kalviai kaitindavo durpėmis). 

Čia svarstomos noragų dirbtuvės puikiai su- 
tiko modernuosius laikus, nes viena jųdvie- 
jų gamino elektrą visam miesteliui.Bet jas ver- 
kiamai reikia apsaugoti nuo tolesnio moderni- 
nimo, atseit, perdirbinėjimo bei pakeitimo. Jau 
pradžioje užsiminėme, dėl ko. Mat, tokis įrengi- 
mas, atrodo, yra vienintelis Lietuvoje. Ir 


Lietuviškas šalmas (angl. helmet, vok. 
Helm). Drevnosti Rossijskago Gosudar- 
stva, Moskva 1849-1865, III, lapkr. 20, 
viršuje  (chromolitografuoti  muzėjinių 
objektų piešiniai inventorizacijos reika- 
lui, 6 tomai, tekstui yra paraleliniai to- 
mai). Užrašyta “Lietuvos ir Livonijos 
šalmai" (šlemy litovskije i livonskije), 
bet pagal Demmino “Kriegswaffen“, G. 
von Suttnerio “Der Helm von seinem 
Ursprung etc./' ir kitus veikalus, čia 
duodamas šalmas yra iš XVI-to amž. ir 
priskirtinas Lietuvai. 

Kęstutis riterio aprangoje. Aug. Demmin, 
Die Kriegswaffen in ihren geschichtlichen 
Entwicklung, 1893, 4 leid., p. 394 (angl. 
vertimas Weapons of War, Londone 1870 
ir 1877 m.). 


didelė retenybė visoje Europoje. Dėl to Kap- 
„čiamiesčio dirbtuvės yra pirmos rūšies kultū- 
ros paminklas. 

Be specialaus istorinio ir architektūriš- 
kai archeologinio tyrinėjimo absoliutiškai tik- 
rai negalima nustatyti dirbtuvių įsteigimo da- 
tos. Galimas daiktas, jog dabartinis jų pavida- 
las (akmens pastatai) yra vėlesnis, bet pačios 
dirbtuvės, atrodo, yra įsteigtos 16-me amžiuje. 
"Taip verčia manyti, be kitko, šalia Kapčia- 
miesčio esą Kalvių ir Kalvelių kaimai (Slownik 
Geograficzny, žincma, lenkiškai rašo Kowale), 
kurių daug gyventojų dar 20-to amž. pradžioje 
buvo kalviai. Ir dar kas. Jųjų tarpe buvo daug 
žydų, kas Lietuvos naujesniems santykiams yra 
nepaprasta, vadinasi rodo į ankstybesniuosius 
laikus bei senovę. Iš tikrųjų, tokiuose Kėdai- 
niuose (kuris jau miestas 15-me amž., o 16-me 
turi pirklių, kalvių, barzdaskučių, kailiadirbių, 
pagaliau, 17-to pradžioje jame apie 10 amatų 
gildžių arba cechų su savo antspaudais ir vėlia- 
vomis), taigi čia 17-to amž. viduryje įsakmiai 
dokumentuota “amatininkai žydai“ ir “amati- 
ninkai krikščionys“ (rzemieslnicy žydzi, rze- 
mieslnicy chrzescianski, Archeogr. Sbornik, VII, 
335, palyg. įvadą ir p. 123 tol., 306 tol.). 1666 
metų dokumentas, aišku, atvaizduoja ne tik to 
meto, bet ir ankstybesnę padėtį. 

Ir kitos aplinkybės dirbtuvėms teigia 16-tą 
amž. Sakysime, jojo viduryje buvo taisyklė ir 

Kauno kalvių, šaltkalvių ir ginklų dirbėjų gildės 
arba cecho antspaudas. Pagal dokumentus pieštas 
A. Glatzo. Iš “Das Litauen-Buch' (leid. d. Zeitung 
dar 10. Armee, Vilnius 1918), p. 195 ir paveiksl. 
priedo 40. čia triskart padidintas. Iš 17-18 amž. 
Pilnai dešifruotas lot. įrašas: Hoc est nostri con- 
tubernii caunensis sigillum. 


instrukcija dverų amatininkams įkurdinti, kaip 
rašoma, “sodyti'" drauge, t.y., atskirais kaimais- 
Ir vėl, tuo metu valdovo instrukcijos reikalavo, 
kad būtų stengiamasi geležies pasigaminti čia 
pat vietoje. Pagaliau Kapčiamiestis guli ant 
senovinio kelio į Mozūriją. O iš 16-to amž. yra 
rašytinių nuostatų, kad pagal svarbiuosius ke- 
lius, ypačiai tuos, kurie eina per miškus (Vare- 
nos — Kapčiamiesčio — Suvalkų vieškelis kaip 
tik tokis), taigi kad pagal tokius būtų kuriama 
valstybiniai dvarai (palyg. mūsų str. apie paš- 
tą “Liet. Enciklopedijoje ir “Žemaitija iki Še- 
šupės ir Virbalio “Aiduose"'). Savaime aišku — 
poilsio ir techninės pagalbos reikalui keliau- 
jantiems. Ši aplinkybė natūraliai reikalauja 
kalvių ir geležies įmonių. Kapčiamiesčio val- 
dovinis dvaras paliudytas 15-me amž. 16-jame 
jis tenka valdovo raštininkui-sekretoriui ir Žiež- 
marių dvaro laikytojui, kurio vardas slaviškai 
rašyta Kopc, Koptj ir Kopotj. Prieš 1508 m. 
žinomas Bazilius su tokia pavarde (Vasilij), o 
1691 m. paliudyta Petras (Archeogr. Sbornik, 
IX, 3-34, 423, X, 223). Koptj - Kopotj lietuviš- 
kai buvo ištariama Kapčius. Nuo to ir Kapčia- 
miestis: Čia palaidota Emilija Pliaterytė, dali- 
nio vadovė 1831 m. sukilime prieš Rusus. Ją 
sužeistą priėmė į artimą Dugnų golverką ir 
numzrino Belevičius, kuris buvo senelis monsin- 
joro Ig. Kelmelio, Newarko dabartinio lietuvių 
parapijos klebono. 


ISIEILEZRA NERA 


NOBELIO LAUREATAS SAINT -JOHN PERSE 


Saint-John Perse'o raštai ligi No- 
belio premijos suteikimo garsėjo tik 
siauresniame skaitytojų rate. Viena 
priežastis buvo ta, kad jis ilgoką lai- 
ką savo poezijos nespausdino, o ant- 
ra — jo kūrybos kietumas, neįkan- 
damumas. Nepaisant to, jisai jau se- 
nokai turėjo ištikimų savo poezijos 
vertintojų, ir tai pačiose Parnaso vir- 
šūnėse. Prieš dešimtį metų prancū- 
zų žurnalas “Cahiers de la Pleiade" 
paskyrė visą savo numerį šiam p0e- 
tui. Apie jį ta proga rašė tokie vy- 
rai kaip Andre Gide, Paul Claudel, 
T.S. Eliot ir kiti: vokiečiai, ispanai, 
italai ir kitų tautų atstovai. O anks- 
čiau Hugo von Hofmannsthalis, kal- 
bėdamas apie Saint-John Perse'o 
“Anabasį"", šią poemą vadino “pilna 
grožio ir jėgos". Italų poetas Un- 
garetti “Anabasį"' įvertino, kaip 're- 
tą epinės poezijos pavyzdį dabarti- 
niais laikais". Prancūzų poetas Va- 
lery Larbaud, kuris savo poetinėse 
klajonėse kadaise buvo atsidūręs li- 
gi tokių tolimų vietų, kaip Virbalis, 
rašydamas įžangą “Aulibasio" verti- 
mui į rusų kalbą, dar 1926 m. taip 
išsireiškė, prieš tai suminėjęs įvai- 
rius paskesnių laikų prancūzų lyri- 
kus: “Vis dėlto pasilieka faktas, kad 
šiandien patveria ir toliau patvers 
vien tik Claudelio, Valery, Jammes, 
Fargue ir St. John Perse'o veikalai" 


Perse'o vardas buvo augštinamas 
ne tik rašytojų, bet ir kai kurių 
kitų. Vienas iš tokių yra Jungtinių 
Tautų generalinis sekretorius Ham- 
marskjoldas, švedų Akademijos, 
skirstančios Nobelio literatūros pre- 
mijas, narys. Sakoma, kad daugiau- 
sia jo pastangomis šiemet Nobelio 
premija ir atiteko Perse'ui. Esą, ir 
patsai Hammarskjoldas rašo poezi- 
jos, tiesa, jos neskelbdamas. 

Bet vis dėlto platesnio atgarsio 
Saint-John Perse susilaukė tik dabaz, 


jau turėdamas 
viršum metų. 


Gimė jis 1887 m. Saint-Leger les 
Feuilles salelėje, kuri prie Gvadelu- 
pės salos buvo jo šeimos nuosavybė. 
Jo tikroji pavardė yra Leger, o Per- 
se — slapyvardis. Tenai, atogrąžų 
gamtos prieglobstyje, prabėgo jo vai- 
kystės metai. Mokė jį vienas senas 
vyskupas, o jo žindyvė buvo viena 
indė slapto Sivos kunigė. Mažas ber- 
niukas regėjo jūras ir audras, ato- 
grąžų vešlumą ir tėvo plantacijos gy- 
venimą. Paskui jis mokėsi Prancū- 
zijoje — literatūros, medicinos ir 
teisės, kol įstojo į diplomatinę tarny- 
bą. Tai atsitiko 1914 m. Po trejų me- 
tų jisai buvo paskirtas į Kiniją, kur 
jo bičiuliai buvo kinų filosofai, o jo 
mėgstamiausia priebėga — šventyk- 
la, kurią jis išsinuomojo tarp kalvų. 
Atostogų metu jis leisdavosi į kelio- 
nes — į Gobio dykumą, į mažai 
teištirtas salas tarp Fidžio ir Nau- 
jųjų Hebridų. 


septyniasdešimt su 


Aristido Briando prašomas, 1922 m. 
Leger vyko į Vašingtoną dalyvauti 
nusiginklavimo konferencijoje, kaip 
Tolimųjų Rytų specialistas. Po to 
jis su Briandu grįžo į Paryžių ir bu- 
vo pastarojo “dešinioji ranka“, ben- 
dradarbis ir bičiulis. Po Briando 
mirties Leger tapo generaliniu sek- 
retoriumi Prancūzijos užsienio rei- 
kalų ministerijoje, šiose pareigose iš- 
likdamas ligi nacių užėjimo. Tuo bū- 
du jis tapo vienu iš pačių svarbiau- 
sių vyrų anos šalies užsienio politi- 
koje. Dieną sukdamas diplomatijos 
ratą, nakčia jis nesiliovė kūręs. Ta- 
čiau vargiai kas iš jo artimų bendra- 
darbių ką nors aiškiau apie tai žino- 
jo. Jam buvo siūlomos ambasado- 
riaus vietos Briuselyje, Romoje ir 
Vašingtone. Jis pasiliko Paryžiuje, 
užsienio reikalų ministerijoje. “Nie- 
kas geriau už Leger nepažinojo 


Prancūzijos politikos vingių ir Pran-- 
cūzijos politikų  prigimties,'  sako- 
amerikiečių poetas MacLeish. 


Čia dar galima priminti, kad Lie- 
tuvos ministeris Paryžiuje Petras- 
Klimas, be oficialių, anuomet su Le- 
ger palaikė ir artimesnius, draugiš-- 
kus asmeninius santykius. 

Prancūzijai kapituliavus, Leger pa-- 
bėgo ir sėdo į britų laivą. Tačiau, 
kaip primena MacLeish, naciai jo ne-- 
pamiršo: užėmę Paryžių, jie įsi-- 
brovė į jo butą ir, tenai rankraš- 
čiuose radę bene penkis jo poezijos. 
tomus, juos sudegino. Taip pelenais 
virto Leger ilgesnių metų kūrybos- 
vaisiai, — nuorašų jis nebuvo spė-- 
jęs su savimi pasiimti. 

Per Kanadą jisai pasiekė Jungti-- 
nes Valstybes, kur MacLeish jam“ 
parūpino vietą Kongreso knygyne. 
Jungtinių Valstybių sostinėje Leger, 
raštų pasauliui geriau žinomas Saint-. 
John Perse slapyvardžių, gyvena li- 
gi šiolei, nuolatos keliaudamas po- 
įvairius kraštus. Sostinėje kaimynai 
vargiai ir galvojo, kad šalia jų gy-- 
vena vienas iš pranašiųjų dabarties. 
poetų. Tačiau jo kūryba pamažu. 
sklido. Jo raštų vertimai pasirodė: 
įvairiomis kalbomis, tarp jų ir vie-- 
na kita ištrauka lietuviškai. Bene: 
daugiausia Saint-John Perse'o vardą. 
garsino jo poema “Anabasis", kurią. 
į anglų kalbą išvertė T.S. Eliot. šią. 
poemą Perse buvo išspausdinęs 1924 
m., bet ji nebuvo pirmoji jo knyga: 
savo viešą kelią literatūroje jis pra- 
dėjo 1911 metais su “Eloges", arba. 
“Liaupsių''? rinkiniu. 

“The Sewanee Review! (Winter, 
1952, Nr. 1) žurnalo skiltyse apie 
šias ir kitas Perse'o knygas rašy- 
dama, poetė Katherine Garrison Cha- 
pin pažymi: “Šios poemos, kuriose 
mes randame priešais vienas kitą su- 
statytą smurtą ir išmintį, barbariš- 
kumą ir išskaidrėjimą, chaosą ir 
augščiausią dvasinę santvarką, gau- 
na savo formą ir turinį iš gyvo jo 
paties poetinės asmenybės antagoniz- 
mo.' Kaip ji išveda, dvi Perse'o pri- 
gimties šakas sudaro aristokratišku- 
mas, sena kultūra, patricijų tonas, 

kurio pavyzdį jis stebėjo savo tevo 
namuose, ir — impulsyvumas, nuo- 
tykių jieškojimas, laukiniškumas, pri- 
mityviškumas.' šie kontrastai pa- 
aiškina ir kai kuriuos itin ryškius 
bruožus jo kalbos vartosenoje, 0 taip 
pat ir prieštaravimus jo vaizduose," 
priduria straipsnio autorė. Ji rašo, 
kad Perse'o poezijoje susibėga egzZ0- 
tiniai ir archainiai žodžiai, konkre- 
tūs retų verslų ir daiktų pavadinimai 
iš įvairių pasaulio dalių. Perse'ui Žo- 
dis “niekados nėra rašytoji knygų, 
žinijos ar erudicijos kalba" . . . Jam 
žodis yra “magija, tai kibirkštis, žai- 
"bo  švystelėjimas, rasos kritimas", 
sako Katherine Garrison Chapin. O 
jo poezijos versmė yra pasąmonio 
„gyvenimas, okultinės galios. Poetą 
jis pristato įvairiais vardais — Re- 
getojo, Žynio, Burtininko, Pranašo. 
Poetas jam yra vienas šitų, kuris 
“pučia ragą prie ateities vartų". 
"Vienur Perse sušunka; “O Poete, o 
dvikalbi . . . žmogau, puolamas die- 
vų, žmogau, kuris byloji abejaip". 
Abejopa prasmė būdinga ir Perse'o 
"poezijai. Komentuodama vienos jo 
"knygos pabaigą, Katherine Garrison 
Chapin rašo, kad Perse paskuti- 
"niais to veikalo žodžiais skaitytoją 
palieka dviprasmybėje, geriau tarus, 
-— netgi trejopame prasmės išsiaiški- 
nime. Tą kūrinį, “Vėjus", jisai bai- 
„gia giesme apie naują, didelį medį, 
kuris išaugo po sunaikinimo. “Mes 
:nesame tikri, ar tasai didysis medis 
yra poezija, o gal kalba arba dvasi- 
nio Žmogaus augimo simbolis. O gal 
dir visi trys,' stebisi ano straipsnio 
autorė. || 

Hierarchinis autoritetas ir lauki- 
:niškas siautėjimas, modernizmas ir 
-archainės formos, egzotika ir senovi- 
nė kultūra, žėrintys vaizdai ir pras- 
Jmės pridengimas, asketinis orumas ir 
„sensualumas, kalbos sklandumas ir 
„staigūs šiurkštūs nutraukimai bei 
"persimetimai, didingi akiračiai ir 
"tiksliausia detale — tai prieštarin- 
„gos savybės, Perse's kūrybai būdin- 
gos nuo pirmų jo raštų ligi pastaru- 
jų, kurie stebina savo gaivalingu- 
mu ir gaivumu. 


Kaip jau minėta, pirma jo knyga 
buvo “Eloges". Čia atsispindi auto- 
riaus vaikystė Gvadelupėje ir Anti- 
Juose. Tai “jūra nelyginant dangus", 
“papūgų. šauksmai", “tėvas, kuris 
buvo kilmingas ir kuklus“, “kvapai, 
ligi vešliausiųjų viršūnių prasinešę", 
“auklė, kuri buvo metisė". Nuo de- 
talių poeto daina eina ligi erdvių 
mostų, nelyginant prieš jį Paul Clau- 
delio lyrikoje. Tik Perse'o kūrybos 
posmai yra žymiai hermetiškesni, 
lyg dar labiau perkošti per prancū- 
zų uždarųjų simbolistų mokyklą. 

Netrukus pasirodė Perse'o “Prin- 

co bičiulystė", o po to ilgoka 
pertrauka ligi “Anabasio". “Princo 
bičiulystėje" poetas į sceną išveda 
žmones klajoklius, kurie svarsto 
“dvasios dalykus". Atsiskleidžia ir 
barbariškasis pasaulis. Kiekvienas 
baigiamas mįslingų refrenu: “Ašai 


byloju apie karalių, mūsų budėjimų 
puošmeną, bešlovio išminčiaus gar- 
bę". Tuo būdų ši poema turi savotiš- 
kos misterijos bruožų, —pastebi Ka- 
therine Garrison Chapin savo straips- 


nyje. 


Ji nurodo, kad “Anabasyje' atsi- 
veria Saint-John Perse'o aristokrati- 
nis bruožas. O šios knygos turinį ji 
taip nusuko: “Mes skaitome apie 
žmogaus žemėje ciklus, apie miesto 
įsteigimą, apie įstatymų davimą... 
Čia mes taip pat regime karalius, 
pasiuntinius, tačiau jie poemoje 
praeina, palikdami mažiau pėdsakų, 
kaip “Grūdų šeimininkas", “Druskos 
šeimininkas", “vyrai su fleita", “vy- 
rai su sakalų“, “vyrai su bitėmis". 
Vėl perima nužemintasai žmogus, ir 
poemos veidas atgręžiamas į ateitį 
ir į naujas “sapnuose ariamas že- 
mes". O T.S.Eliot įžangoje į savo 
vertimą  “Anabasio"' sąrangą taip 
pritaiko: —l1. Nukariautojo atvyki- 
mas į vietą, kur jis ruošiasi staty- 
dinti miestą. —2. Miesto plano už- 
brėžimas. —3. Žynių atsiklausimas. 
— 4. Miesto įkūrimas. —5. Nerimas 
leistis į naujus jieškojimus ir nuga- 
lėjimus. —6. Planai miesto statydini- 
mui ir nugalėjimams. —7. Nutarimas 
leistis į tolesnius žygius. —8. Kelia- 
vimas per dykumas. —9. Atvykimas 
prie naujo didelio krašto sienų. — 
10. Sutikimas, puotos, poilsis. Bet 
vėl maudžia nerimas leistis į nau- 
jas keliones. 


Po “Anabasio" prabėgo aštuonio- 
lika metų ligi kitos Perse'o knygos 
pasirodymo. Tai “Tremtis (1942). 
Čia žmogus, vienišoje saloje žiūrėda- 
mas į jūrą, regi prieš save visišką 
ateities tuštumą. Bet jis yra tikras, 
kad sušvitęs žaibas vėl jam atskleis 
“didžiulių užsimojimu guolį". Ir tik 
poetas gali iš tremties nuniokojimo 
statyti didelę poema, “gimusią. iš nie- 
ko, padarytą iš nieko", tačiau kurios 
niekas negali sunaikinti. 


Išeina ir daugiau Perse'o kūrinių. 
“Lietuose" jisai kalba apie žmogaus 
siekimus ir nuopolius. Prieš intelek- 
tualinio gyvenimo bergždumą pasta- 
toma skaistinanti bci vaisinanti šil- 
tų liūčių žemėje galia. “Snieguose" 
praskamba didelio liūdesio tonai, ku- 
rie paskui išsilieja į pagarbos ir 
pagyrimo giesmę. 


Saint-John Perse šiuo laikotarpiu 
plačiausiai užsimojo ““Vėjuose". Paul 
Claudel sakė, kad šioji knyga pran- 


cūzų kalboje “iškyla nelyginant ko- 
kis Saint Michel kalnas". O poetas 
Fargue tvirtino, kad ji atveria 'nau- 
ją poezijos žemę". Amerikietis Allen 
Tate manė, kad “Vėjai" užims savo 
vietą “kaip gairė bet kurios kalbos 
moderninėje poezijoje. Toliau Allen 
Tate kalba apie šio kūrinio formos 
simetriją, apie vaizdų preciziją ir di- 
džiąją tragiškos sampratos tradiciją. 
Pačiam Perse'o vėjai simbolizuoja di- 
džiąsias istorijos jėgas, kurios siau- 
tėja pirma žmonių, einančių iš rytų 
į vakarus. Vėjai atgaivina, įkvepia 
ir neša gyvenimą, tačiau drauge jie 
yra ir griovimo jėga, smurto šauk- 
liai. Jie yra ir filosofo kalba, ir ak- 
cijos žmogaus simbolis, ir paties poe- 
to dvasios išgyvenimų rodyklė. 


Kita stambi Perse'o poezijos kny- 
ga yra “Amers" (“Plūdurai". Žr. 
J. Balčikonio “Dabartinės Lietuvos 
Kalbos Žžodyną'': Plūduras, plūdė, ro- 
danti plaukiantiems laivams pavo- 
jingas vietas). Yra tai iškilmingos 
liaupsės jūrai, kaip dieviškai gyvy- 
bės, meilės ir mirties versmei. W.H. 
Auden apie šią knygą taip atsilie- 
pia: “Poetas čia gieda apie neišsen- 
kamą gyvenimo galią atsinaujinti ir 
iškilti augščiau kiekvienos katastro- 
fos, gamtinės ar žmogiškosios. Kiek- 
vienoje iš savo poemų jisai jieško ir 
bando išsakyti būties šventumą"'. Vei- 
kalas pradedamas invokacija, kurios 
pirmi žodžiai yra tokie: “O jūs, Jū- 
ros ... " Paskui eina devynios poe- 
mos, kurių patys pavadinimai yra 
poetiški ir sugestyvūs: Augšti mies- 
tai žerėjo saulėje visu pajūriu. 
Žvaigždžių ir laivininkystės viešpats. 
Tragedijų vaidintojos atėjo. —Vaka- 
ras, kurį iškėlė dieviškoji ranka. — 
Siauri yra laivai. —Baalo jūra, Ma- 
manos jūra.' Kūrinys baigiamas de- 
dikacija: “Vidudienis, laukiniai jo 
žvėrys, jo badmečiai". Paskutiniai 
dedikacijos žodžiai nuskamba kaž- 
kokiu mįslingu skaidrėjimu: 


— Mes, kurie mirsime gal vieną 
dieną, skelbiame žmogų nemirtingą 
akimirkos židiny. 

Pakyla iš savo drambliakaulinio 
krėslo Uzurpatorius. Meilužis nusi- 
plauna nuo savo naktų. 


O žmogus su aukso kauke Jūros 
šlovei išsivelka iš savo ankso, 


Viename savo eilėraštyje Saint- 
John Perse kalbėjo: “Išsaugok gyvą 


ta7p mūs; tavo okultinės giesmės 
jėgą". 

Sain:-John Perse kūryboje tikrai 
jaučiamas šios okultinės giesmės 
dvelkimas, jos versmių ir išraiškos 


praturtinimas archainiais ir naujovi- 
niais pradmenimis. 
A.V. 


VYTAUTO ALANTO "TARP DVIEJŲ GYVENIMŲ" 


(Išleido Lietuviškos knygos klubas, 
Chicago, 1960. 462 p.) 
Pajėgus rašytojas negali 
ar kitaip neatsiliepti į savo laiko 
žmogiškas problemas. Atsiliepiant į 
visuomenines politines problemas, jam 
reikalingas nuotolis, kurį gali duoti 
laikas ir erdvė, kad kūrėjo žvilgsnis 
būtų kaip galima laisvesnis ir plates- 
nis. Vaizduojant lietuvių ginkluotą- 
ją rezistenciją prieš komunistinę ti- 
roniją, lietuvių rašytojams laisvaja- 
me pasauly reikalinga nuotolį savai- 
me suteikia erdvė. Be to, lietuvių re- 
zistencija partizaninės veiklos formo- 
mis 1944-49 metais buvo glaudžiai 
susijusi su skaudžiomis žmogiškos 
egzistencijos problemomis apskritai. 
Dėl šitų aplinkybių lietuvių parti- 
zanų veikla galėjo gana anksti pa- 
tekti į dailiąją lietuvių literatūrą 
laisvajame pasauly. šalia kitų, ją 
man teko gerokai paliesti jau 1951 
m., rašant “Žiurkių kameros“ dra- 
mą. Dar labiau ją palietė V. Lands- 
bergis savo “Penkiuose stulpuose 
turgaus aikštėje". Bet dėl draminių 
kūrinių prigimties juose ryškiau te- 
buvo galima iškelti tik vieną antrą 
epizodą. 2 
' Visai kas kita romanas. Jo rėmuo- 
se galima atvaizduoti daugelį tokių 
reiškinių, kokius dramose tegalima 
tik priminti. šitaip plačiai lietuvių 
rezistenciją prieš sovietinę okupaci- 
ja y/a pavaizdavęs Vytautas Alan- 
tas savo “Tarp Dviejų Gyvenimų“" 
romane, kuris pirmiau buvo spaus- 
dintas “Draugo" atkarpoje, 0 prieš 
keletą mėnesių išėjo atskira knyga. 
Ligšiol tai pats stambiausias litera- 
tūros kūrinys apie herojiškai tragiš- 
tą lietuvių rezistenciją, nors auto- 
rius ir nebuvo pasistatęs uždavinio 
atvaizduoti visą garbingą ir skaudų 
partizaninio laisvės sąjūdžio laikotar- 
pi. “Tarp Dviejų Gyvenimų' roma- 
ne V. Alantas pasitenkino tik keliais 
mėnesiais, kai lietuvių partizaninis 
pasipriešinimas prieš sugrįžusius SO- 
vietinius okupantus dar nebuvo iš- 
augęs ir plačiai susiorganizavęs. Tai 
maždaug 1944 m. liepos-spalio mė- 
nesiai, kai karo frontas buvo perkir- 
tęs Lietuvą, o dalis Suvalkijos ir že- 
maičiai dar nėbuvo užimti Sovie:ų 


vienaip 


kariuomenės. Tada okupuotoj didžio- 
joj Lietuvos pusėj sovietinės admi- 
nistracijos sistema nebuvo stipriai su- 
organizuota, daugelis lietuvių tikėjo, 
kad raudonoji kariuomenė bus po ku- 
rio laiko nustumta į Rusiją, o lie- 
tuviai partizanai tikėjosi sava “' veik- 
la šitą Lietuvos išlaisvinimą pagrei- 
tinti. 

Pasiimdamas vaizduoti šitokį lai- 
kotarpį, V. Alantas galėjo savo ro- 
maną užbaigti optimistiniu ryžtu, nes 
reliatyvus optimizmas pagrįstas is- 
toriškai. Atrodo, kad daugiau ar ma- 
žiau optimistinė romano pabaiga V. 
Alantui buvo svarbi dviem atžvil- 
giais — būsimus skaitytojus nuteik- 
ti tautiškai pozityviai ir literatūriš- 
kai pratęsti lietuvių rezistenciją, ku- 
rią dabar su įniršimu niekina komu- 
nistiniai rašytojai Lietuvoj. Vėlesnie- 
ji partizaninės veiklos metai roma- 
no reliatyviai optimistinį galą bū- 
tų sunkiau pateisinę. E2t romano 
nuotaikos (ypač pabaigos) sutapi- 
mas su vaizduojamojo laiko nuotai- 
komis iš tikrųjų dar nereiškia, kad 
V. Alantas būtų siekęs istorinio tiks- 
lumo visuose vaizduojamuose faktuo- 
se. Sakysim, iš Daumanto 'Partiza- 
nų už Geležinės uždangos" žinome, 
kad ginkluotoji rezistencija išeidavo 


į puolamąsias kovas prieš MGB 
1945 ir 1946 metais, o per jas iš- 
vydavo, nors ir laikinai, sovietinę 


valdžią iš kai kurių miestelių. Šito- 
kių faktų paliudijimo iš 1944 m. ne- 
turim. Bet V. Alantas savo romane 
tokias puolamąsias (enkavedistų ne- 
išprovakuotas) kovas ne tik mini, 
bet ir vaizduoja rytinėje Lietuvoj 
1944 metais. Tada tikriausiai taip 
pat nebuvo nei iškilmingų priesaikų 
prieš būrio vėliavą, nei karinio ap- 
mokymo partizanų stovyklose, nei 
neseniai iš Rusijos grįžusio Bėrelio 
atkurtos smuklės. Bet visai tai galė- 
jo būti arba buvo vėliau. Dėl šitokių 
netikslumų negalima autoriui nieko 
prikišti, nes jis rašė ne istoriją, bet 
romaną apie tokį klaikų ir herojiš- 
ką laikotarpį, kuris gerai žinomas 
bendrais bruožais, bet kurio atskiri 
faktai gal niekada nebus išaiškinti. 

Sutikant, kad literatūriškai yra 
vicai pateisinamas išplėstos partiza- 


ninės veiklos vaizdavimas, joj 1944 
m. parodant tokių elemestų, kokių 
tebuvo 1945-47 m., vis dėlto galima 
pasigesti dviejų dalykų be kurių 
1944-49 metų lietuvių ginkluotoji re- 
zistencija neįsivaizduojama. Tai dva- 
sinės ir kasdieninės duonos reikalai. 
Tiesa, negalima būtų pasakyti, kad 
V. Alantas savo romane būtų visai 
užmiršęs religinius dvasinius reika- 
lus. Jis pavaizduoja kalėjime kanki- 
namų lietuvių moterų maldas, o bu- 
vusį gimnazijos kapelioną kun. Svy- 
rą įjungia į partizanus, tarp kurių 
jis dirba iki savo herojiškos mirties. 
Tas kunigo darbas su partizanais 
kaip tik ir paskatina kelti religijos 
reikšmės klausimą lietuvių rezisten- 
cijoj, kaip ją vaizduoja romano au- 
torius. Jei, atsidūręs girioje tarp par- 
tizanų, kun. Svyras pradžioj net per- 
dėtai buvo jautrus dėl kai kurių mo- 
rališkai neigiamų reiškinių, tai kaip 
galima paaiškinti to kunigo visišką 
iniciatyvos stoką religiniu atžvilgiu? 
Ir vienintelė religinė apeiga, kurią 
rašytojas pavaizduoja romane, atlik- 
ta kun. Svyrui dalyvaujant, būtent, 
vienos partizanų poros bažnytinės 
sutuoktuvės, kilo ne iš jo iniciaty- 
vos, bet iš partizanų bendradarbės, 
sužadėtinės Aneliutės. Tuo tarpu tik- 
rovėje nei kunigai, dirbę su parti- 
zanais, nei rezistentų vadovai religi- 
nių pareigų nelaikė nereikšmingo- 
mis. Daumantas liudija, kad. viena- 
me dideliame partizanų būry prieš 
priesaikos davimą prie vėliavos buvo 
ne tik pamaldos, bet taip pat visi 
priesaikos dalyviai“ priėjo išpažinties 
ir per mišias priėmė Komuniją. Pa- 
prastų dienų vakarais, jei partiza- 
nams niekas netrukdydavo, jie kal- 
bėdavo rožančių. Be abejo, ši pamal- 
dumo praktika, kuri gali atrodyti 
tiesiog  davatkiška, nevisur“ buvo 
vykdoma, bet ji vis dėlto liudija, kad 
religiniai reikalai lietuvių rezisten- 
tams rūpėjo, nes tai buvo demonstra- 
tyvi dvasinė rezistenciją prieš ko- 
munistų vykdomą religijos niekini- 
mą ir persekiojimą. Šito rezistenci- 
jos aspekto praleidimo “Tarp Dviejų 
Gyvenimų' romane netektų čia au- 
toriui prikišti, jei jo vaizduojamų 
partizanų būry nebūtų buvę kunigo. 
Bet jam ir jo praeičiai paskyrus ne- 
mažai vietos, kaip padarė rašytojas, 
religinio aspekto praleidimu lietuvių 
partizanų gyvenimas išėjo pavaiz- 
duotas skurdžiau, negu jis iš tikrų- 
jų buvo. 

šalia pastogės viena didžiausių 
problemų lietuvių partizanams bu- 
vo maitinimosi problema. Apie ją 
Daumantas savo atsiminimuose duo- 
da vieną antrą epizodą, bet šitos 
problemos jis, atrodo, nemėgsta, nes 
jos sprendimas nevisada buvo gar- 
bingas. V. Alantas apie šią proble- 

mą visai tyli. Jam čia jos netektų 
priminti, jei savo romane jis nebū- 
tų vaizdavęs partizanų komunistų, 
"gausiai valgančių ir geriančių. Su- 
prantama, kad šitaip autorius norė- 
jo parodyti kontrastą lietuvių parti- 
„zanams, kuriems pirmoj eilėj rūpė- 
jo moraliniai — laisvės — interesai, 
kai tuo tarpu jų priešuose pirmavo 
materialinės gerovės interesai. Kad 
-partizanų maistas kartais turėjo bū- 
ti prastas, V. Alantas teprimena tik 
gydytojo Žiogrio pirmaisiais stovyk- 
los pusryčiais, kai jis, gana lepus po- 
-nelis, negalėjo nuryti partizanų ka- 
vos, pagamintos tik iš karčios cikori- 
jos. Visai problemai šito priminimo 
per maža. 

Vaizdavimas, kaip partizanai ap- 
sirūpindavo maistu, tikriausiai roma- 
no autoriui nebūtų išėjęs karžygiš- 
kas, bet jis rezistentų gyvenimą bū- 
tų parodęs realistiškesnį ir drama- 
-tiškesnį. Ir prie šito čia netektų 
stabteleti, jei V. Alantas realistinių 
scenų būtų apskritai vengęs ir jei į 
savo svarbios herojės Rūtos Radvi- 
Jaitės lūpas nebūtų įdėjęs šitokių 
frazių: “Kentėti už tėvynę ne gražu, 
sako Rūta kunigui Svyrui, bet be ga- 
lo kieta, sunku ir kartais neišpasa- 
kytai šlykštu ... Jokios poezijos tė- 
vynės meilėje nėra: tėra tik žiauri 
ir neišvengiama būtinybė ... Ko ne- 
galite įveikti raumenimis, įveikite 
"klasta ir suktybe". Tai labai realis- 
tiški žodžiai. Jie taip pat atskleidžia, 
"kokia dramatiška buvo rezistentų 
"veikla, kai asmens bei tėvynės lais- 
"vę ir Žmogiško+asmens.vertybę nere- 
tai reikėjo ginti nemoraliomis prie- 
:monėmis, kitaip tariant, nuslysti į 
:nusikaltimus, panašius į savo prie- 
-„Šų..Pastebėdamas-šitokį realizmą lie- 
tuvių partizanų gyvenime, V. Alan- 
tas -savo romane jį parodyti vengia. 
išskyrus porą sšcenų, kuriose parti- 
„zanas Vampyras grubiai meilinasi 
:merginomsš, visi stiprieji realistiniai 
„epizodai ir visi nusikaltimai perkelti 
į rusų ir komunistų pusę. 

Tiesa, suprantami V. Alanto skru- 
pulai šituo atžvilgiu. Pavaizduoti ko- 
'kį nors partižanų nusikaltimą jam 
"būtų reiškė tuos nėlaimingus, daug 
kentėjusius ir mirusius, lietuvius bent 
iš dalies pasmerkti ir tuo pačiu pri- 
„sidėti prie komunistinės propagan- 
„dos. Šito autorius negalėjo sau leisti. 
Bet jis galėjo pavaizduoti, kad par- 
tizanų apsširūpinimas maistu nebuvo 
-karžygiškas. Nusilenkimas šiai bio- 
Jloginei būtinybei buvo mažiausia dė- 
mė. Jei per tokį apsirūpinimą mais- 
tu, nėt be nusikaltimo, būtų buvęs 
parodytas dviejų trijų partižanų žu- 
vimas, rezistentų kasdieninė dilema 
“gyventi arba žūti" būtų tapusi ryš- 
kesnė, o partizaninio sąjūdžio bend- 
zam vaizdui būtų buvę suteikta rea- 

listinio intensyvesnio dramatizmo. Ir 
realistinio dramatizmo sustiprinimas 
nebūtinai turėjo sumenkinti lietuvių 
rezistencijos herojinį aspektą, kuris 
autoriui ir mums toks brangus. Taip, 
kaip rezistencinio sąjūdžio drama- 
tizmas atvaizduotas “Tarp Dviejų 
Gyvenimų", jis atrodo sušvelnintas 
ir sušventadienintas. 


šituo konstatavimu nenorima pa- 
sakyti, kad dramatizmo nebūtų pa- 
skirų partizanų gyvenime. Bet su- 
telktinis kokios nors bendruomenės 
dramatizmas skiriasi nuo jos narių 
dramatizmo. Kai V. Alantas parodo 
“Geležinio Vilko" būrį liūdintį po 
mūšio, kuriame žuvo kun. Svyras ir 
Rūta Radvilaitė, jis atskleidžia ko- 
lektyvinį dramatizmą, nes šitų dvie- 
jų veikėjų mirtys nusilpnina būrį 
dvasiniu ir koviniu atžvilgiais. Ta- 
čiau šito ir dar vieno antro pana- 
šaus momento priminimo per ma- 
žai, kad skaitytojas gyvai pajaustų 
viso partizaninio sąjūdžio gilų dra- 
matizmą. Tik reikia pridurti, kad V. 
Alantas jaučia ir žino šitokios vie- 
našališkos idealizacijos silpnykę ir 
dėl to sąmoningai pabrėžia, kad pa- 
vieniai asmens išėjo į mišką parti- 
zanauti ne tiek dėl patriotinių mo- 
tyvų, kiek dėl individualių priežas- 
čių, kurių jie net gėdisi viešai pa- 
sakyti kitiems, kai žurnalistas mė- 
gėjas tų motyvų jų įsakmiai klau- 
sia. Bet tie pavieniai asmens, suėję 
į bendrą visuomeninį vardiklį — į 
vengimą nusilenkti svetimųjų nežmo- 
niškai prievartai ir beveik į instink- 
tyvią meilę laisvei. Bet kadangi lais- 
vė brangi ne tik asmeniui, bet ir 
visuomenei — šiuo atveju lietuvių 
tautai, lietuvių partizanų pasiprieši- 
nimas prieš laisvės išniekintojus ko- 
munistus įgavo plačios visuomeninės 
(patriotinės) reikšmės. ši teisinga V. 
Alanto mintis, kuri nekartą jį ver- 
čia laisvės žodį parašyti didžiąja rai- 
de, jam tokia svarbi, kad autorius 
stengiasi visą lietuvių rezistentų są3- 
jūdį apsaugoti nuo šešėlių. Bet dėl 
šito patriotinio autoriaus motyvo 
bendras sąjūdžio vaizdas nustojo da- 
lies to realizmo ir dramatizmo, ku- 
ris tikrovėje buvo ryškus ne tik tuo, 
kad visi ginkluoti rezistentai buvo 
už įstatymo ribų, be pastovios pasto- 
gės ir maisto, be tinkamos medicini- 
nės pagalbos, bet ir tuo, kad jie ne- 
kartą negalėjo išvengti tokių priemo- 
nių, prieš kurias jie buvo išėję ko- 
voti. Šitų aštrių kampų švelninimas 
nepasitarnavo lietuvių rezistencijos 
meninio vaizdo reljefingumui. 

Skaudžią dilemą “vegėtuoti prie- 
vartoje, arba mirti laisvėje" V. Alan- 
tas išryškina, vaizduodamas pavie- 
nius lietuvių rezistentus. Vidinę įtam- 
pa jis parodo taip pat kituose per- 
sonažuose, minėtos dilemos nespren- 


džiančiuose. Autoriaus sugebėjimas 
rasti ir atskleisti vidinius prieštara- 
vimus bei įtampas jam ypač pasi- 
tarnavo, piešiant rusų enkavedistus, 
komunistus bei jų artimuosius. Nors 
šio fronto veikėjų paveiksluose rašy- 
tojui buvo sunku išvengti juodų 
spalvų ir neigiamų ypatybių pa- 
brėžimo, vis dėlto jie visai nenustojo 
žmogiškų bruožų, nes jų žuvimą au- 
torius pagrindo vidiniais dramati- 
niais prieštaravimais, o ne išviršinė- 
mis atsitiktinėmis aplinkybėmis. Pvz. 
MGB pulkininkas šuvalovas nužu- 
do savo žmoną Verą ir pats žūva 
mūšy prieš lietuvių partizanus ne at- 
sitiktinai, bet dėl to, kad būtinai 
stengėsi išgelbėti savo karjerą ir pa- 
togų gyvenimą, kurie buvo jo tik- 
ruoju gyvenimo tikslu. Arba dar. Ro- 
mano pradžioje atrodo, kad MGB lei- 
tenantas Žerebcovas bus pavaizduo- 
tas visai vienašališka baidykle, ku- 
riam girtuokliauti, daužyti snukius, 
paleistuvauti ir prievartauti moteris 
yra jo gyvenimo esmė. Tačiau vė- 
lesnioje romano įvykių tekmėje pa- 
aiškėja, kad ir šis žvėris nera be 
vidinių prieštaravimų; pasirodo, kad 
Žžerebcovas negali užmiršti “buržu- 
jės" Rūtos Radvilaitės, kurią jis bu- 
vo anksčiau išprievartavęs, bet kuri 
veikia rezistentuose. "Todel kovoje 
prieš lietuvių partizanus svarbiu jo 
tikslu tampa dar kartą Rūtą pasigau- 
ti sau. Su kito MGB leitenanto tal- 
ka jam tai pavyksta. Bet tuo momen- 
tu, kai Žerebcovas ruošiasi paten- 
kinti savo aistrą, jis žūva nuo Rū- 
tos paleistų kulkų. 


Iš komunistų tarpo vidinių prieš- 
taravimų įtampą ilgiausiai savy turi 


nešioti lietuvis Jonas Aušrys, kurį 
palaidas gyvenimas  studentavimo 
metais buvo nuvedęs į komunistų 


slaptas eiles. Antrosios sovietinės 0- 
kupacijos pradžioje pamatęs atėjū- 
nų siautėjimą, nuo kurio skaudžiai 
nukenčia jo buvusi simpatija Rūta 
Radvilaitė ir jos brolis, šis komunis- 
tas, Paberžių vykdomojo komiteto 
sekretorius, atšąla rusų enkavedis- 
tų atžvilgiu. Jis stengiasi nežymiai 
padėti lietuviams ir partizanams, ku- 
riems pradeda vadovauti jo studijų 
kolega Domas Radvilas. Bet šitą dvi- 
lypumą komunistai pamažu nujau- 
čia, mėgina išaiškinti, ir pagaliau 
enkavedistai suseka. Tada Aušriui 
nieko nebelieka, kaip mirti. Ir jis 
žuva nuo Žerebcovo rankos, bet jau 
kovodamas drauge su lietuviais par- 
tizanais ir gelbėdamas nuo Žerebco- 
vo Rūtą, kuri su Aušrio automatu 
nušauna tą rusą, o pati pabėga. 

Iš lietuvių rezistentų žmogiškiausi 
ir dramatiškiausi — nenusisekęs po- 
etas Varnalėša, davatka Marė ir Rū- 
ta Radvilaitė, kurią jos svainė cha- 
rakterizuoja, kaip tauriausią lietuvės 


moters pavyzdį. Per "dvarininkų nu- 
buožinimą"' komunistai, enkavedistų 
vadovaujami, buvo nužudę jos tėvus, 
sudeginę jos tėviškę, 0 žerebcovas 
ją pačią išprievartavęs ir peršovęs 
koją. Dėl to šitoji išmokslinta ir la- 
bai savaranki mokytoja pasijunta 
sutrypta ir išniekinta visoj savo žmo- 
giškoj būtybėj. Jos gydymasis ir 
veikimas rezistentų būry tapo beveik 
nuolatinėmis pastangomis išsivaduo- 
ti iš išniekinimo ir atsiteisti prie- 
vartautojams. Su Aušrio pagalba Rū- 


tai pavyksta atkeršyti Žerebcovui, 
bet netrukus ir ji pati miršta su 
kulkosvaidžiu rankoje, kaip viena 


paskutiniųjų kovotojų susprogdinta- 
me sovietinių granatų bunkery, per 
jo skylę mirties momentą dar išvys- 
dama Lietuvos danguje šviesią 
žvaigždelę. Iš savo išniekinimo Rū- 
tą išsivadavo ginklu, bet nuo jo ir 
pati žuvo. Jos vadavimasis yra sim- 
boliškas ir daugeliui lietuvių rezis- 
tentų. Rūta dramatiškesnė ir už A. 
Mickevičiaus Gražiną ir už Šatrijos 
Raganos Živilę. Rūtos brolis Domas 
Radvilas, buvęs advokatas ir parti- 
zanų būrio vadas, neatrodo toks dra- 
matiškas. Nors jo tėvai komunistų 
nužudyti, tėviškė sudeginta, sesuo 
išprievartauta, 0 jis pats sunkiai su- 
žeistas, bet jam padaryta skriauda 
nera tokia gili, kaip jo seseriai. No- 
rėdamas parodyti Domo vidaus dra- 
matinę įtampą, autorius keliais at- 
vejais primena mirštančio Domo tė- 
vo šauksmą: “Sūnau, atkeršyk". Bet 
tik kai enkavedistai įkalina Domo 
žmoną Adą, jo vidinė įtampa tam- 
pa natūralesnė ir intensyvesnė. Vi- 
sai be vidinių prieštaravimų įtam- 
pos parodyta Domo Radvilo žmona 
Ada. Su didele simpatija autorius ją 
vaizduoja išmokslintą, švelnią, jaut- 
rią Žmonių vargams, atsidėjusią gy- 
dytojos profesijai iki tokio laipsnio, 
kad ji beveik instinktyviai pajunta 
pareigą padėti net savo priešams, 
rusiškiems enkavedistams. 

“Tarp Dviejų Gyvenimų" V. Alan- 
to yra suplanuotas trijose plotmėse 
-politiškai visuomeninėje, psichologi- 
nėje ir veiksminėje. Kad nė viena 
jų nenukentėtų ir neįgautų pirmeny- 
bės, autorius yra priverstas jieško- 
ti kompromisų. Bet reikia pripažin- 
ti, kad kompromisų bendras rezulta- 
tas išeina gana patenkinamas. Poli- 
tiškai visuomeninės priežastys, paža- 
dinusios lietuvių rezistencinį sąjūdį, 
parodytos vaizdžiai; romano veikėjų 
žygiai ir veiksmai taip susieti, kad 
juos skaitytojas seka su dideliu dė- 
mesiu. Antra vertus, jie nėra gryni 
nuotykiai, nes rašytojas juos sten- 
giasi pagrįsti gyvenimiškomis būti- 
nybėmis ir veikėjų psichiniais bruo- 
žais. Veikėjų atvaizdai, kurių var- 
dais galima priskaityti iki 20, yra 


individualūs ir ryškūs. Be abejo tai 
nereiškia, kad jiems neturėtume pa- 
geidavimų — vienų personažų psi- 
chinį gyvenimą norėtųsi matyti vis- 
pusiškesnį ir subtilesnį, o antrų — 
gilesnį. Kai nevienas veikėjas yra 
pastatytas tarp gyvenimo ir mirties, 
šitoj egzistencialistų vadinamoj kraš- 
tutinėj situacijoj, buvo gera proga 
žvilgterėti apskritai į žmogišką būtį 
lr Jos prasmę. Nusileidimas į sielos 
gelmes ir filosofinis žvilgsnis į žmo- 
gišką būtį būtų pritikęs Rūtai, kuri 
vaizduojama labiausiai sukrėsta, o in- 
telektu ir būdo stiprumu gal prana- 
šesnė už kitus. Tam tiko ir kun. 
Svyras. Tačiau ir vieną ir antrą 
rašytojas paliko lyg pusiaukely iki 
sielos gelmių. Rūtos psichinis gyveni- 
mas daugiausia atsiskleidžia savo vi- 
taline sfera, kaip ir daugumo roma- 
no veikėjų. 

Psichinės analizės gilumu malo- 
nią išimtį sudaro beveik trečiaeilis 
personažas — Vera Suvalovienė, vi- 
sai surusėjusi lietuvaitė. Jos tėvai 
buvo kilę iš Paberžių apylinkės, ku- 
rioj sukoncentruotas romano veiks- 
mas. Nuo kapinių pagrobtai parti- 
zanų, jų stovykloje Verai didelį įspū- 
dį palieka lietuvių šviesuolių —kun. 
Svyro, Rūtos ir Domo Radvilų — 
idealizmas ir humaniškumas, kokį 
ji anksteliau buvo pastebėjusi Adoj 
Radvilienėj, gydžiusioj Suvalovų vai- 
ką. Tie trumpi susitikimai su lietu- 
vių šviesuoliais padeda Verai Suva- 
lovienei staiga dvasiniu žvilgsniu pa- 
matyti moralinę prarają tarp rusų 
enkavedi('ų ir jų persekiojamų lietu- 
vių. Šitoj oportunistiškai hedonisti- 
nėj motery įvyksta toks didelis dva- 
siškai pasaulėžiūrinis lūžis, kokio ne- 
pergyvena nė Aušrys (nors ir išei- 
damas prieš rusų enkavedistus, jis 
vis dėlto dvasioje pasilieka komunis- 
tu). Šitaip Vera Suvalovienė (buvusi 
Verutė Beržinaitė) atvaizduota dina- 
mžškiausiu ir vienu iš įdomiausių 
personažų. Jos atsivertimo bei mir- 
ties trumpas epizodas yra viena gra- 
žiausių romano vietų. 

Atskleisdamas kitų veikėjų psi- 
chiką daugiausia vitalinėje sferoje ir 
grįsdamas jų būdus bei poelgius, V. 
Alantas dažnai trumpai papasakoja 
jų praeitį. Vaizduodamas Rūtą, Do- 
mą ir Adą Radvilus, jis papasako- 
ja apie jų tėvus, nors šie tik pra- 
bėgomis teparodyti romane. Todėl ir 
kyla klausimas, kodėl rašytojas ne- 
praskleidžia praeities rusų Žerebco- 
vo ir šuvalovo, kurie romane atlieka 
žymiai didesnį vaidmenį, negu Rū- 
tos ir Ados tėvai. Skaitytojas supran- 
ta rašytojo simpatijas Radvilų šei- 
mai (galima manyti, kad Radvilų 
tėvams, darbštiems ir kultūringiems 
ūkininkams, davusiems šviesių asme- 
nybių lietuvių tautai ir gal turin- 


tiems ryšį su pačio autoriaus tėvais. 
bei artimaisiais, V. Alantzs statė li- 
teratūrinį paminklą drauge su pa- 
minklu lietuvių rezistentams), ta-- 
čiau meniniu atžvilgiu būtų buvę nau- 
dinga, jei per tų dviejų rusų praei- 
ties praskleidimą jis būtų vaizdžiau 
pagrindęs Žerebcovo gyvuliškumą ir- 
šuvalovo oportunizmą. 

Rašytojas to nepadarė ir į kitų 
savo personažų psichines gelmes ne- 
sileido tikriausiai dėl to, kad turėjo- 
jieškoti kompromiso tarp psichologi- 
nės ir veiksminės plotmių romane. 
Leidžiantis į psichines gelmes ir ne-- 
norint perdaug plėsti romano (ir da- 
bar jis 462 psl.), būtų reikėję atsi-- 
sakyti kai kurių veiksmų bei žygių, 
kurie tokie būdingi rezistentų rizi- 
kingam gyvenimui ir privalomi hero-- 
jiško pobūdžio romanui. šito V. Alan- 
tas negalėjo atsisakyti. Be to, savo- 
gausių personažų veiksmus bei Žžy- 
gius jis taip pat turėjo pateisinti ir 
logiškai susieti, kad jie netaptų at- 
sitiktiniais, kaip dažnai būna nuoty- 
kių romanuose. Tų nuotykių '“Tarp- 
Dviejų Gyvenimų'' romane nestinga, 
kaip jų buvo gausu partizanų gyveni- 
me. Pvz., buvusio šaulių būrio va- 
do Miko Genio kelionė aplankyti sa- 
vo mylimą Aneliutę ir bėgimas su ja 
į partizanų stovyklą yra grynai nuo- 
tykinio pobūdžio. šituo atžvilgiu pa- 
naši ir Domo Radvilo kelionė į to- 
limas Augustavo girias aplankyti ten. 
gyvenančią žmoną Adą, kai jai iš- 
kyla pavojus patekti į MGB parei-- 
gūnų rankas. Tačiau šitie nuotyki- 
niai epizodai pagrįstai įjungti į bend-- 
rą intrygos prasmę — pasipriešinti 
okupantų savivaliai ir gelbėti savo- 
artimuosius. Tik vienas nuotykinis. 
epizodas šitokio pateisinimo neturi. 
Tai Domo Radvilo ir gydytojos Ados 
kelionė iš ligonės žiemos naktį bei 
jų kova su vilkų gaujomis Augusta-. 
vo giriose. Nors šis epizodas paaiš- 
kina Domo ir Ados suartėjimą, pasi- 
baigusį vestuvėmis, bet iš partiza-- 
nės veiklos rato jis visai iškrenta. 

šituo vilkų epizodu rašytojas pa-- 
kenkia ir savo romano kompozicijai. 
Apskritai ji yra aiški ir piramidiš-- 
ka, nors apima daug veikėjų ir įvy- 
kių. Jų centre pastatytas “Geležinio 
Vilko" būrio vadas Domas Radvilas. 
šalia jo žemesniame laipsny stovi jo 
sesuo Rūta buvusi mokytoja, ir jo 
žmona Ada, gydytoja. Aplink šiuos 
veikėjus sutelkti rezistentai, jų prie- 
šai ir abejų pagelbininkai. Panašiai 
suorganizuoti ir romano įvykiai. Jų 
pradinis ir pagrindinis — krauju ir 
ugnimi Radvilų “nubuožinimas", iš 
kurio vos gyvi išlieka Rūta ir Do- 
mas. šis žiaurus veiksmas duoda im- 
pulso lietuvių partizanams, tarp ku- 
rių atsiranda Rūta, Radvilų tarnau- 
tojas Mikas Genys ir partizanų iš 

:arešto išlaisvintas Domas. šie asmens 
žymiai sustiprina ir išplečia rezisten- 
cinę veiklą. Reaguodami į tą veiklą, 
kuri rimtai graso Paberžių apylinkių 
komunistams, galą gauna visi Radvi- 
lų židinio sunaikinime aktyviai daly- 
vavę priešai. Taigi, kaip Radvilų nai- 
kinimu romanas pradėtas, taip pa- 
skutinio Radvilų priešo, šuvalovo, 
mirtimi romanas baigiamas. Jo at- 
skirose dalyse rašytojas duoda sau 
laisvės ir nesilaiko vienos schemos— 
čia jis vaizduoja įtemptą veiksmą, 
čia papasakoja veikėjų praeitį, čia 
atskleidžia ramią sceną su dialogais, 
čia duoda prakalbą su moraliniais 
"bei politiniais samprotavimais, čia 
vėl įpina rizikingą nuotykį ir tt. Ab- 
soliuti dauguma epizodų ir scenų g€e- 
rai įderinti į bendruosius kompozici- 
jos rėmus. Tik trys epizodai kompo- 


zicinės darnos atžvilgiu atidžiam 
skaitytojui gali sukelti abejonių. Vie- 
mas jų — jau minėta grumtynė su 


vilkais žiemos naktį Augustavo gi- 
riose. Antras, nors ir mažiau atšoks- 
"tantis iš logiškos visumos — kun. 
Svyro prisiminimas apie jo iškylą su 
mokytoja Rūta Radvilaite dar prieš 
sovietinę okupaciją. Trečias epizodas, 
kuris prašosi laiko mažos korektū- 
ros — tai komunistinio seksoto (šni- 
po) Niurkos ir jo suviliotos Petru- 
tes epizodas. Jį perskaičius, atrodo, 
kad komunistėlio Niurkos antras 
mėginimas šnipinėti lietuvių partiza- 
nus turėjo įvykti už kokių trijų die- 
nų po pirmojo (jam tebeskaudėjo iš- 
tarkuota sėdynė). Tuo tarpu antras 
mėginimas ir jo mirtis įvyko po ko- 
kių dviejų savaičių (Domas jau buvo 
pasveikęs iš gilių žaizdų). Romane 
pasitaiko ir kitokių smulkių netiks- 
lumų. Bet tai tokios nežymios smulk- 
menos, kad dėl jų daugeliui skaity- 
tojų nekils abejonių, ypač po keleto 
metų, kai sovietinės Lietuvos okupa- 
„cijos pradžia bus nuėjusi į tolimes- 
nę praeitį. 

Kai V. Alanto romanas “Tarp 
Dviejų Gyvenimų" bus įdomiai skai- 
tomas ne tik dabar, bet ir ateity, nė- 
ra abejonių. Nors jo kalba nėra to- 
kia sugestyvi ir vaizdi, kaip, saky- 
sim, V. Ramono kalba, bet rašyto- 
jo frazė lengva ir sklandi. Tiesa, yra 
sudėtingų konstrukcijų sakiniuose, 
bet tie tepasitaiko prakalbose ir sam- 
protavimuose. Jų romane nedaug, o 
ilgesni sakiniai juose minties eigos 
nesulaiko. Kadangi tų statinių svars- 
tymų nedaug, o aplinkos ir net gam- 
tos aprašymų V. Alantas vengia, pa- 
sitenkindamas vienu antru sakiniu, 
tai visas vaizdavimas bei pasakoji- 
mas atrodo sklandus ir judrus. Į- 
vykiai, žmonės, jų mintys, jausmai 
ir veiksmai prabėga pro skaitytojo 
vaizduotės akis gana greitu tempu 
ir įtraukia jį į dramatišką ir fa- 

tališką kovą tarp lietuvių rezisten- 
tų ir jų persekiotojų komunistų. 
Skaitytojas ten pamato skirtingų 
temperamentų, įvairių socialinių kil- 
mių ir išsilavinimų lietuvius, sujung- 
tus neapykantos priespaudai ir mei- 
lės laisvei, pačių laisvės priešų iš- 
provokuotus stoti į nelygias grumty- 
nes, kuriose tegali būti tik trumpas 
atsikvėpimas ir prabėganti pergalė. 
Nors autorius sąmoningai vengė ryš- 
kinti pačio rezistencinio sąjūdžio re- 
alizmą bei dramatizmą, tačiau roma- 
ne yra pakankamai pavieninių asme- 
ninių nelaimių ir kentėjimų, kuriems 
skaitytojas negali likti abejingas. Jis 
bus dėkingas ir už stiprinantį heroji- 
nį romano aspektą, nes šiais laikais 
jis toks retas literatūroj. Gerai, kad 
V. Alantas nepasidavė dabarties kon- 
formizmui  skendėti pesimistiniame 
nihilizme. Nors šis atrodo gilesnis, 
tačiau herojinė nuotaika nėra nė 
kiek mažiau žmogiška. Ji tik retes- 


nė ir pozityvesnė. Nors ir tragiškai 
liūdnai pasibaigė lietuvių ginkluotoji 
rezistencija prieš sovietinius oku- 
pantus, tačiau jos pozityvi reikšmė 
lietuvių tautai matuotina ne šia die- 
na. Todėl gerai, kad pirmąjį literatū- 
rinį paminklą lietuvių rezistencijai 
romano forma V. Alantas pastatė 
taip pat ne pagal šios dienos litera- 
tūrines nuotaikas. 

Dėčkojant autoriui už gerai apgal- 
votą, ryškių personažų, įvairių veiks- 
mų, pozityvios nuotaikos romaną, iš- 
leistą laiku atminti lietuvių rezisten- 
cijos 20 metų sukakčiai, norėtųsi, 
kad ir kiti mūsų dailiosios prozos 
rašytojai nepabijotų pakartoti rezis- 
tencinės temos. Ji tokia turtinga, kad 
joj galima rasti įvairių aspektų, ku- 
rių V. Alantas negalėjo išvystyti. 

Ados Korsakaitės pieštas knygos 
aplankas dailus, tik sudraikytos titu- 
lo raidės apsunkina jo skaitymą. 

J. Grinius 


JONO K. KARIO "PINIGAI" 


Negausūs mūsų tautos praeities 
tyrinėjimai 1959 m. praturtėjo gan 
svariu Jono K. Kario įnašu apie se- 
novės lietuvių pinigus. Tikrai džiugu 
paimti jo dailiai išleistą veikalą ir 
su juo drauge pasklaidyti jo kruopš- 
čiai ir rūpestingai surinktus duome- 
nis apie lietuvišką pinigą ir jo vin- 
giuotus kelius amžių bėgyje. 

Jo knyga paskirstyta į tris dalis: 
I. Brendant iš miglotos senovės; II. 
Lietuvos Kunigaikščių monetos iki 
Vytauto Didžiojo mirties; III. Lie- 
tuvos D. Kunigaikštystės pinigai uni- 
jų su Lenkija laikais. Pagrindinis au- 
toriaus dėmesys sukoncentruotas į pi- 
nigo istoriją, žinoma, neišleidžiant iš 
akių bendrų politinių įvykių, juos 16- 
musių asmenų ir ūkinių problemų. 
Tačiau bendras įspūdis rodo, kad sa- 
vo studijoje autorius daugiau susi- 
telkia ties pinigų numizmatikos ir 
heraldikos, ne ekonomikos, šviesoje. 

Pirmoje dalyje, kuri apima nuo 
seniausių laikų ligi monetos atsira- 
dimo XIV amžiuje, autorius pinigą 
vartoja svetimženkliuose, kol atsi- 
randa liedintos kapos — sidabrinės 
lazdelės, plačiau imtos vartoti IX- 
amžiuose. Pirmykštį pinigą lietu- 
vių tarpe atstojo gintaras, kiaunių 
kailiukai ir metaliniai antkakliai, ku- 
riems autorius duoda karčių vardą. 
Gana plačioje ir įdomioje tokių seno- 
vės lietuvių pinigų apžvalgoje, auto- 
rius yra linkęs tiems daiktams teik- 
ti lyg ir pastovią vertę, pavaduojan- 
čią monetinį pinigą. Tokios minties 
vedamas, jis stengiasi pavaizduoti 
prekybinius ryšius su kaimynais, 
ypač slavais, tvirtindamas, kad kai- 


liukų, tikriau pasakius kiaunių, “pi- 
nigą“ pirmieji pradėjo vartoti lietu- 
viai. Nors kai kur jaučiasi, kad prie 
tokios išvados jį veda gana žymiai 
visame veikale pabrėžiamas patrio- 
tiškumas, vis tik jo argumentai sva- 
rūs ir įtikiną. 

Ilgokai rytų Europoje vartotas lie- 
dintas sidabrines lazdeles, kurios ėjo 
pinigo pareigas, autorius dar vadina 
karčiais, kuriuos jis kildina iš pa- 
puošalui vartotų antkaklių. Tie ant- 
kakliai buvo dėviami ant kaklo, virš 
pečiais nutisusių plaukų. Senovės lie- 
tuviai tuos plaukus vadinę karčiais. 
Iš čia ir “pinigui" vardas, kurio paly- 
ginamąją vertę su kiaunių ir sidabro 
lazdelėmis autorius stengiasi nusta- 
tyti. Kadangi pirminis antkaklio tiks- 
las yra papuošalas, tai sunku patikė- 
ti, kad jis buvo tiek standartinis, 
kad turėtų pastovią vertę, bent tokią 
kaip kiaunių kailiukai. Be to, karčiai 
nuo seno lietuvių kalboje buvo tai- 
komi žirgui, o vienaskaitoje kartis 
dar ir dabar naudojamas kaip bira- 
lų saikas. Kad daiktas galėjo būti 
mainomas į daiktą, niekas to negin- 
čija, bet kad anot autoriaus karčiai 
(antkaklės) būtų buvę lygios vertės 
su javų saiku ir ėję monetines funk- 
cijas, tam trūksta įrodymų. 

Antroje studijos dalyje autorius 
prieina prie pagrindinio uždavinio: 
nustatyti lietuviškos monetos atsira- 
dimą ir jos piniginę funkciją laiko 
bėgyje. čia jis susiduria su kitatau- 
čiais tyrinetojais ir stengiasi lietuvio 
akimis pažiūrėti į jų darbo rezulta- 
tus ir paremti savais tyrinčšjimo da- 
viniais. Jis atitaiso kitų autorių pa- 


klaidas, iškeldamas jų sąmoningą ar 
nesąmoningą nutylėjimą, kur reikėtų 
pripažinti nuopelnus lietuviams, ar- 
ba net visai klaidingą interpretaciją. 
Tą savo tyrinėjimą jis kai kur pare- 
mia tvirtais faktais, o kai kur logiš- 
kais samprotavimais. Darbas neleng- 
vas, nes ne visur galima dokumen- 
tuoti. Išvados tegalimos daryti iš ras- 
tų monetų, kurių skaičius gana ri- 
botas. Netenka abejoti, kad galėjo 
būti ir daugiau monetų, kurias sle- 
pia laikas ir neprieinami šaltiniai. 

Nagrinėdamas pirmųjų Algirdo ir 
Kęstučio monetų ženklus, autorius 
neišvengiamai susiduria ir su heral- 
dika. Čia iškyla vyties, dvigubo kry- 
žiaus ir Gedimino stulpų (autorius 
juos vadina stiebais) atsiradimo klau- 
simas. Visus tuos ženklus jis vadi- 
na grynai lietuviškos kilmės ženk- 
lais ir atmeta betkokį jų ryšį su va- 
karais ar rytais. Autorius teisus, sa- 
kydamas, kad jie yra tikrai lNetu- 
viški ženklai, bet gal pergriežtai at- 
meta ryšius su labai išplitusia vidur- 
amžių heraldika. Lietuva nebuvo 
toks izoliuotas kraštas, kad turėtų 
viską tik vieni patys išrasti. Yra 
daug įrodymų, kad lietuviai karo me- 
no bei ginklavimosi srityse neatsilik- 
davo nuo vakarų. Tai gali tikti ir he- 
raldikai ne tik tų ženklų, kuriuos 
mes pažįstame, bet ir tų, kurie mū- 
sų nepasiekė. Tai ypač tinka saky- 
ti apie Gedimino stulpus, kurių atsi- 
radimą autorius sieja su Jogaila, 
nors jie gerokai senesni. 

Vadovaudamasis karštu patriotiz- 
mu, autorius kartais nuslysta į griež- 
toką toną prieš tuos, su kurių tvir- 
tinimais jis nesutinka. Jis perdaug 
neatlaidus vienam lietuviui numiz- 
matikui, kurį mini keletą kartų, bet 
nenurodo nei jo pavardės, nei jo vei- 
kalo. Toki dalykai kenkia mokslo vei- 
kalo orumui, ypač jei kas mėgintų 
versti į kitas kalbas. Jis neatlaidžiai 
priešingas ir visiems vyčio ir sky- 
do stilizavimams, laikydamas tai pai- 
ku žalojimu ir tautiniu nusikaltimu 
(210 psl) 

Su didele meile traktuodamas mo- 
netas, autorius ne vienoje vietoje pa- 
motiškai elgiasi su istorija. Jis duo- 
da ne tik per bendras apžvalgas, bet 
jas dar “pagražina" apysakoms te- 
tinkančiais išsireiškimais, kaip pav.: 
Romos vieton išniro Bizantija 
(91 ir 192 p.); prekybos banga at- 
sitrenkė net į Baltijos jūrą (92 p.); 
visame krašte gyviau suspurda ūkis 
(107 p.); ėmė pikčiau spardytis va- 
karuose kryžiuočiai (111 p.); pakišti 
Vytautui po nosimi (150 p.); praei- 
ties blusinčtojai (177 p.), ir tt. ir tt. 
Kas plačiau nesusivokia istorijoje, 
tokios “puošmenos"' nieko jam nepa- 
sako, Jų, deja, daug, nors lengvai 
galčta išvengti. 


Autorius gerokai subanalina svar- 
bų Vytauto kelių metų veikimą kon- 
soliduojant tvarką ir valdžią rusiš- 
kų žemių srityse, vadindamas tai tik 
"kelių metų pasišvaistymu su savo 
vyrais" (158 ir 183 pp.). Be jokių pa- 
aiškinimų "išsprendžia" ir Žemaičių 
klausimą: “Kryžiuočių nuraminimui, 
iki ateis lemiamoji valanda, Vytau- 
tas metė jiems kaulą Salyne" (158p). 
Dar neskaniau autorius traktuoja Di- 
dijį Lietuvos kunigaikštį ir Lenkijos 
karalių Kazimierą: “į tąjį sostą buvo 
įkeltas trylikametis Jogailos sūnelis 
Kazimieriukas" (175 p.).. . Kitoje 
vietoje vėl grįžta prie jo: “1440 m. 


lietuviai Vilniaus katedroje uždėjo 
LD Kunigaikščio kepurę Jogailos try 
likmečiui sūnui Kazimierui. Septy- 


niems metams praslinkus, tąjį vyru- 
ką išrinko savo karaliumi ir lenkai" 
(241 p.). 

Trečiąją dalį autorius pradeda A- 
leksandro viešpatavimu (1492-1506). 
Visai tai daliai duota unijinž antraš- 
te, kuri neatitinka istorinei tiesai. 
Išskyrus Aleksandro pavadinimą 
už vieną pinigėlį absoliutizmo reiškė- 
ju (245 p.), autorius šios dalies 
svarstymuose “ramesnis". Paskuti- 
nei daliai yra daug daugiau išlikę 
gyvų monetų, todėl ir jų studijos 
lengvesnės. Daug kur autorius pase- 
ka lenkų tyrinėtoju Gumowskiu. Kur 
juodviejų išvados nesutinka, ten au- 
torius jieško savų kelių ir įrodymų. 
Šios dalies dėmesys sutelktas į mo- 
netos skurdimą ir realios pinigo ver- 


ElLĖS WIIRALTUI IR ElLĖS 


šioje nedidelės apimties poezijos 
knygoje daugumas eilių skiriamos 
menui ir tremties poetams. Vyrauja- 
tis dėmesys atitenka žinomam estų 
grafikui Eduardui Wiiraltui, miru- 
siam tremtyje, Paryžiuje. 

Tai yra prisirišimo, kūrybinio pri- 
sirišimo, nostalgijos ir žodinės preci- 
zijos knyga. Vietomis precizijos siek- 
ta su nemaža pastanga, ir tuo ma- 


žiau sėkmingai (“Jieškojimas. Es- 
mės''), kitur impulsyviu, sakytu- 
me, epitafiniu taiklumu: 
Raižyk 
dainą, 
lengvai prabėgančią, 
medyje 
medžio Tiesos. 
Užkask 
pajutimą 


plazdančio vėjo 
sūriam kristale 
skaidros 


(“Cantus Firmus Grafiko atmini- 
mui". Vertė R.V.) 


Pro rinkinį prabėga Wiiralto pri- 


tės mažėjimą. Lietuviškoj: moneta. 
vis tik visą laiką vertės atžvilgiu 
stovėjo augščiau už lenkišką. Ir to- 
kia ji išliko ligi Lietuvos Lenkijos. 
padalinimo XVIII a. gale. 

Bendrais žodžiais tariant, autorius 
savo studijoje yra palietęs ne vien 
pinigus, bet ir daugelį Lietuvos po- 
litinės, kultūrinės bei ūkinės istori- 
jos klausimų. Toks šakotas darbas. 
reikalauja ne tik daug energijos, bet 
ir žinių lobyno. Plačiau užsimojus, 
lengviau nuklysti į šalį. Sakysime, 
veikale apie pinigus reikėtų daugiau 
susitelkti ties ūkinėmis ir finansi- 
nėmis problemomis, kurios čia už-- 
griebtos tik prabėgomis, net neišryš- 
kinant fakto, kad ankstybesniame 
Lietuvos valstybės periode tebuvo- 
tik valdovo iždas — valstybės iždas. 
atsirado tik Zigmanto Vazos (1588 - 
1632) laikais. 

Autorius yra iškėlęs eilę naujų 
klausimų ir daugeliui rado tinkamus 
atsakymus, žvelgdamas lietuvio tyri- 
nėtojo akimis. Kas norės toliau gi- 
lintis į atskiras problemas, J. Kario 
studijoje ras daug paramos. Lietuvos. 
praeities mylėtojai gali tik pasi- 
džiaugti praturtėję iki šiol apleista 
mūsų istorijoje numizmatikos šaka. 


Jonas K. Karys, SENOVĖS LIETU- 
VIŲ PINIGAI. Istorija ir numizma- 
tika. Bridgeport, Conn., 396 psl. Iš- 


leido “Aukselis", spausdino Imma- 
culata Press, Putnam Conn. Kaina 
510. Antanas Kučas 


SKAIDRIAM TAPATUMUI 


siminimas Paryžiuje (“Taip aš Tave 
matau"), jo darbų impresijos: “At- 
laso kalnai", “Claude" ir kitų. Daug 
nuostabios praeities grožio pamink-- 
lams, nemažai ir asmens rezignaci-- 
jos: 

Mes niekad nerandame brolių— 

mes randam tik sapnų seseris, 

pačios Nebūties. 

(“Girtuoklis", Vertė R.V.) 


Grafikos darbų įspūdžiuose vieto- 
mis pinasi paties autoriaus žodinė 
nostalgija; “Gulintis tigras“ (vario 
naižinys), to paties pobūdžio veda- 
mas, vaizduojamas beržyno fone. 
Wiiralto grafikoje, Rannito žodinia- 
me vaizde šie medžiai yra savo kraš- 
to didžios nostalgijos pranašai ('“Ber- 
žas Raižinyje"). 

Apskritai autoriaus žodis bene stip- 
riausiai pajustas eilėse benamio žmo- 
gaus, žvelgiančio į savo tolimą Vi- 
rumaą (Wiiraltas nesąmoningai ne- 
šiojosi tą patį jausmą grafikoje), 
Kitur žodis turi tendencijos į beveik 
germanišką tikslumą. 

ENAS 


DAIL. JONAS ŠILEIKA 


Kaune spalio 27 po ilgos ir sunkios 
"ligos mirė dail. Jonas Šileika. Palai- 
„dotas Kauno meno mokykloje. 

Buvo gimęs 1883 liepos 2 Suvalki- 
joje, Jadagonių kaime, šakių apskr. 
"Baigęs pradžios mokyklą, 1900 išvy- 
"ko į Ameriką. Čia baigė vidurinius 
mokslus, meną studijavo Valparaiso 
universitete, Ind:, 1906-1911 — 
Chicagos Dailės Institute. Paskui iš- 
"vyko į Europą. Lankėsi Paryžiuje, 
"kur susipažino su muzėjais, Miunche- 
ne mokėsi privačioje tapytojo H. Gre- 
"berio studijoje ir Bavarijos Dailės 
akademijoje. Prasidėjus pirmam pa- 
sauliniam karui, grįžo į Ameriką. 

Jonas Šileika buvo vienas iš tų 

emigrantų, kurie, svetur išsimoksli- 
"nę, grįžo į Lietuvą (1921) ir savo 
-darbu prisidėjo prie nepriklausomo 
gyvenimo kūrybos. Jis visą laiką 
mokytojavo Kauno Meno mokykloje, 
o nuo 1940 — Vilniaus Meno Akade- 
:mijoje. Dėstė elementarų piešimą ir 
„portretą. Dėstė sėkmingai ir gerai. 

Baigęs meno studijas dar prieš 
pirmą pasaulinį karą, jis paveldėjo 
-visas ano laiko tradicijas. Buvo nuo- 


Knyga išleista dailiai, 
:santūrumu. 

Aleksis Rannit, “Verse an Wii- 
ralt und an das Geklaerte Gleich- 
nis" Iš estų kalbos vertė Ants 
Oras. Išleido Woldemar Klein 
leidykla, Baden-Baden, Vokietija, 
1960. R.V. 


skoningu 


1960 m. vasario mėnėsį A. Silvai- 
Te išleido visą Milašiaus poeziją dvie- 
ms tomais. 

Nesenai knygų rinkoje pasirodė 
„Andre Lebois studija “Essais Oeuvre 
de Milosz". Autorius yra Tulūzos uni- 
versiteto humanitarinio fakulteto 
profesorius. Knygos leidėjas — Paul 
Lebois, 39, rue Guynemer, Rennes, 
France. 

PATIKSLINIMAS 

St. Santvaras prašo patikslinti kad 
velionio Jul. štarkos dainos. “Tušti 
paliktieji namai" teksto autorius yra 
ne Bern. Brasdžionis, bet Kazys Bra- 
dūnas (žr. “Aidai" 1960 nr. 8 str. 
“Prie Juliaus štarkos kapo"). 

saikus tapytojas, piešęs portretus ir 
peisažus. 

Tapyboje buvo dekoratyviai realus. 
Romantiškas įsisąmoninmas lietuviš- 
ko peisažo teikė jo darbams nemažai 
įtikinančios galios. Savo portretuose 
jieškojo daugiau ekspresyvumo. 

Iš ankstybesniųjų darbų pažymė- 
tini: Bavarietė, Senos bavarietės 
portretas, peisažai — Nemunas ties 


kingas, su nuotaika. Žemaitės liau- 
diškumas pabrėžtas jos drabužyje, 
stalo užtiesale, gėlių vazonėlyje. At- 
žymėdamas, kad ji rašytoja, įveda 
žąsies plunksną su rašaline, (tuos mo- 
tyvus ypač mėgo praeito amžiaus 
portretistai). 

Paveikslas buvo reprodukuotas ir 
išleistas pašto atvirukų, kurį mum 
pasisekė gauti. Atviruko antroje pu- 
sėje įrašai lietuvių ir anglų kalba ir 
“Išleido aptiekorius F.A. Jozapaitis, 
aptieka 3601 So. Halsted Street, Chi- 
cago, Ill." (šis mažas atvirukas rodo, 
kaip ano meto lietuviai buvo susi- 
pratę ir parėmė savo lietuvišką 
dailę.) 

Grįžus į Lietuvą, minėtini jo pei- 
sažai: Nemuno slėnis ties Jundakal- 
niu (1923), Atolo grėbimas mano 
tėviškėje (1922), Mickevičiaus slėnis 
Kaune (1932), šieno grėbimas (1935), 


I 


Jonas šileika — žemaitės portretas 


Bruže ir Pelenių kapinės. šie kūri- 
niai buvo išstatyti pirmose lietuvių 
dailės parodose (1909-1914). 
Amerikoje būdamas, jis turėjo pro- 
gos piešti ir to metų muzikos gar- 
senybių portretų: I. Rachmaninovo, 
F. Kreislerio, E. Caruso, G. Terar. 
Tuo metu Amerikoje lankėsi ir ra- 
šytoja Žemaitė, kurios portretą nu- 
piešė 1920. Dabar originalas kabo 
Čiurlionio galerijoje Čikagoje. Port- 
retas yra vienas iš geriausių to me- 
to dailininko kūrinių. Jis ramus, sai- 


Rugiapjūtė, Mano teviškė 
Kauno apylinkės žiemą (1939). 

Iš portretų pažymėtini — J. Nau- 
jalio (vienas iš geriausių, 1922), J. 
Basanavičiaus (1924), Maironio 
(1923), Autoportretas (1938). 

1930 Vytauto Didžiojo metais nu- 
piešė didesnę kompoziciją — Vytau- 
to mirtį. Paveikslas, deja, dėl savo 
silpno piešinio (pvz. neproporcingai 
didelės galvos, siauri pečiai) nėra pa- 
sisekęs. Figūrinės kompozicijos ne- 
buvo jo sritis. P.J. 


(1936), 


ISUOMENINIS 
NU VAN IAA AS 


KELI ŽVILGSNIAI Į LIETUVIŲ BENDRUOMENĘ* 


Beveik prieš dešimt metų naujieji 
ateiviai Lietuvių Bendruomenės min- 
tį atnešė į Jungtines Valstybes kaip 
kažką naujo ir būtino lietuvybei iš- 
laikyti bei lietuvių kultūrai ugdyti. 
Bet, nežiūrint nemažų pastangų, už- 
truko penkeri metai, kol buvo pra- 
vesti rinkimai ir sudaryti vyriausi 
LB organai. Tačiau ir po to LB ne- 
pavyko apjungti žymesnio lietuvių 
skaičiaus bei giliau įleisti savo šak- 
nis JV lietuvių gyvenime. Tai, ma- 
tyti, jaučia ir patys LB veikėjai, nes 
netrūksta kalbų apie reikalą LB per- 
tvarkyti.l 

Esant tokiai padėčiai iš tikro rei- 
kėtų panagrinėti LB nesekmės JA- 
se priežastis ir pasvarstyti tikrą jos 
vietą JV lietuvių organizaciniame 
gyvenime. 


Organizacija ar prigimta institucija 


Nepaslaptis, kad dar daug JV-se 
yra lietuvių, ir net pačių LB veikė- 
jų tarpe, kurie nesupranta, kas yra 
ta Lietuvių Bendruomenė,ž ir kodėl 
visiems lietuviams reikia jai būtinai 
priklausyti. Del to, turbūt, reikėtų 
kaltinti daugiau ne lietuvių masę, bet 
pačius LB veikėjus, kurie skelbia ne- 
rcalias pažiūras į LB arba patys ne- 
sutaria dėl jos pobūdžio. 

Vienas tokių klausimų yra, ar LB 
yra organizacija, ar kažkas naujo, 
ypatingo ir dar nebūto JV lietuvių 
gyvenime. 

Naujajame LB įstatų projekte siū- 
loma LB vadinti “švietimo, kultū- 
ros ir socialinės globos, ne pelno, 
organizacija." Anot G. Galvos, šis 
aptarimas “paneigia pačią Bendruo- 
menę, jos esmę, prieštarauja logikai 
ir net neapima Bendruomenės tiks- 
lg visumos, t.y. teisiškai niekingas". 
Jo supratimu, “bendruomenė nieka- 
da negali tapti organizacija" 3 

šitas nesutarimas dėl LB pobūdžio, 
kaip atrodo, daugiausia išplaukia 
iš tautos ir bendruomenės sąvokų su- 
plakimo. Lietuvių Chartoj sakoma, 
jog “tauta yra prigimtoji žmonių 


*Straipsnis diskusinis. Redakcija su 
autoriaus išvadomis nesutinka. — 
RED. 


bendruomenė" ($1). Taigi, pagal Lie- 
tuvių Chartą tauta ir bendruomenė 
yra lygiareikšmiai žodžiai. Tačiau 
anot tos pačios Lietuvių Chartos “pa- 
sauly pasklidę lietuviai sudaro vie- 
ningą Pasaulio Lietuvių Bendruome- 
nę" ($1). Pastarieji trys žodžiai, 
rašomi iš didžiosios raidės, jau reiš- 
kia organizacijos pavadinimą, vietoj 
žodžio “organizacija vartojant tą 
patį "bendruomenės" žodį, kuris ra- 
šomas mažąja raide reiškia tą patį, 
kaip ir žodis “tauta". šitoks Žodžių 
tauta, bendruomenė ir organizacija 
suplakimas ir jų supainiojimas ir su- 
daro vieną LB nesupratimo priežas- 
čių. 

šito nesusipratimo būtų išvengta, 
jei LB būtų buvus pavadinta skir- 
tingųu vardų, kaip paprastai daroma 
steigiant naują organizaciją. Pav., 
1935 metais Kaune įvykęs Pasaulio 
lietuvių kongresas buvo įsteigęs or- 
ganizaciją, kuri, kaip dabar LB, tu- 
rėjo apjungti visus lietuvius. Tačiau 
ši organizacija buvo pavadinta aiš- 
kiu vardu — Pasaulio Lietuvių Są- 
junga, ir už tat ji niekam nekėlė 
jokių neaiškumų dėl savo pobūdžio. 
Taip pat beveik prieš 75 metus JV- 
se buvo įsteigta organizacija apjung- 
ti visiems JV lietuviams; jai taip 
pat buvo duotas aiškus vardas 
— Susivienijimas Visų Lietuvninkų 
Amerikoje. 

Taigi, ir ILB, jėi ji nori būti su- 
prasta, turi pasirinkti aiškų vardą, 
o ne dangstytis žodžiais, kurie turi 
kelias reikšmes ir nenusako jos po- 
būdžio. 


Kai kas nenori LB vadinti orga- 
nizacija, kadangi ji yra “prigimti- 
nė institucija4; arba kad “bendruo- 


menė yra prigimtinė, gimimu ap- 
spręsta, o organizacija yra proto kū- 
rinys“. 

Šitas prigimtinio pobūdžio LB su- 
teikimas, matyt, išplaukia iš to, kad 
šios pažiūros šalininkai neskiria 
bendruomenės, kaip tautinės grupės, 
nuo bendruomenės, kaip organizaci- 
jos. Lietuvių bendruomenė, kaip tau- 
tinė grupė, be abejo, yra prigimtinė, 
tačiau ta naujai JV-se atsiradusi LB 
neturi jokio prigimto pobūdžio, nes 
jei ji būtų buvus prigimta, tai šian- 


dien nebereikėtų kalbėti apie jos- 
steigimą, jos įstatų parengirną ar kei- 
timą, kaip šiandien niekas nekalba. 
apie lietuvių tautos steigimą ar jos- 
bet kokius įstatus. Tačiau tauta ar- 
ba jos dalis neturi prigimtos reiš- 
kimosi formos. Tobuliausia organiza- 
cijos forma tautai pasireikšti yra. 
valstybė, tačiau išsiblaškę įvairiuose 
kraštuose ir įsimaišę į kitų tautų 
tarpą lietuviai negali sudaryti vals- 
tybės pobūdžio organizacijos. Jiems. 
tera galimybė susiburti į paprastas 
organizacijas, kurios iš tikro yra- 
"proto kūriniai". Todėl ir LB, kaip- 
JV lietuvių reiškimosi forma, yra ne: 
kas kita kaip organizacija. Ji netam- 
pa prigimta organizacija ar prigim- 
ta bendruomene, kadangi jos na- 
riais yra vienos prigimtos kilmės 
žmonės (lietuviai). O jei ji dėl to- 
pasidarytų prigimtinė, tai tokiomis 
pat prigimtinėmis taptų visos lietu- 
vių organizacijos, nes ir jos savo 
nariais priima tiktai lietuvius. 

LB organizacinį pobūdį ypač 
rodo jos struktūra bei veikimo meto- 
dai. Kaip visoms organizacijoms, taip- 
ir LE įsteigti buvo (1951 m.) suda- 
rytas Laikinasis Organizacinis Ko- 
mitetas, kuris parengė įstatus ir pra- 
vedė nuolatinių jos organų rinkimus. 
Taip pat LB, kaip ir visos organi-- 
zacijos, turi savo skyrius, kurie šau- 
kia susirinkimus, renka valdybas ir 
tt. 

Taip pat patsai LB įregistravimas 
JV valdžios įstaigose rodo jos organi- 
zacinį pobūdį. Įregistruoti galima. 
tiktai bendroves ir draugijas arba- 
pelno siekiančias ar nesiekiančias or- 
ganizacijas, kurių įstatai atitinka į- 
statymo numatytus reikalavimus. L+ 
B įstatai buvo parengti pagal to- 
kius įstatymus, ir todėl ji buvo ga- 
lima įregistruoti. Tokiu būdu ir tei-- 
siniu atžvilgiu LB yra ne kas kita. 
kaip organizacija. 

Taigi, nera jokio pagrindo teigti, 
kad LB yra kažkokia prigimtinė 
institucija ar bendruomenė. Tiek iš 
esmės, tiek savo struktūra bei vei- 
kimo metodais, tiek teisiniu atžvil- 
giu ji yra organizacija, kaip ir visos: 
kitos lietuvių draugijos, sąjungos, 
klubai ir p. Todėl reikėtų mesti vi-- 
sas kalbas apie LB prigimtinį pobū- 
dį ir nusistatyti sveiką pažiūrą į 


šią bendrinę lietuvių organizaciją, 
duodant jai aiškų ir neklaidinantį 
vardą. 

Lietuvių Bendruomenė — visuotinė 


institucija 
Kai kurie LB veikėjai teigia, kad 
LB yra “visuotinė institucija" nes ji 
apjungia. visus asmenis, kurie lietu- 
viais yra gimę, net nežiūrint ar jie 
yra pareiškę norą jai priklausyti. 
šitas teigimas taip pat išplaukia 

iš neskyrimo tautinės grupės nuo 
tautinės organizacijos. Tautinei gru- 
pei arba bendruomenei, žinoma, pri- 
klauso kiekvienas lietuvis “pagal sa- 
vo kilmę, o ne pagal pasirinkimą", 
tačiau LB, kaip matėme, yra organi- 
zacija, ir joks kultūringas kraštas 
dar nėra pripažinęs, kad bet koks 
žmogus be jo sutikimo būtų laiko- 
mas kokios nors organizacijos na- 
riu. Tokiu būdu teigimas, kad LB 
apjungia visus lietuvius, yra nerea- 
Jus ir teisiniu atžvilgiu niekinis. Prak- 
tiškai toks visų lietuvių savinima- 
sis taip pat neturi reikšmės, nes jei 
žmogus nenori LB priklausyti, tai 
jo neįtrauksi ir LB veiklon. Todėl 
visokios kalbos apie LB visuotinu- 
mą arba visų lietuvių apjungimą yra 
savęs apgaudinėjimas ir kitų klaidi- 
nimas. Iš tikro LB yra tiek visuo- 
tinė, kiek lietuvių laisvu noru jai 
priklauso. Tačiau šiuo atžvilgiu LB 
negali daug pasigirti savo visuotinu- 
mu. Pvz. renkant pirmąją JV-bių LB 
Tarybą, dalyvavo arti septynių tūks- 
tančių lietuvių, 0 renkant antrąją 
Tarybą, šis rinkėjų skaičius net su- 
mažėjo. Bet nežiūrint šių rinkimų, 
visi jaučia, kad LB apjungia tiktai 
nedidelį JV lietuvių skaičių. šiuo at- 
žvilgiu ją pralenkia kitos JV lietu- 
vių organizacijos, kaip Lietuvių R. 
Katalikų Susivienijimas Amerikoje 
(LRKSA) arba Susivienijimas Lie- 
tuvių Amerikoje (SLA). 

Iš tikro, apjungti visus JV lietu- 
vius vienoj organizacijoj vargu ar ga- 
li pasisekti. Patirtis rodo, kad tai 
„daugiau yra įmanoma tuose kraštuo- 
se, kur lietuvių yra nedaug. Ten, 
"kaip JV-se, kur yra pakankamai lie- 
"tuvių susikurti įvairioms organiza- 
«cijoms, skirstymasis ideologiniais, po- 
itiniais ir kitokiais atžvilgiais tampa 
neišvengiamas. Tačiau tai yra natū- 
ralus reiškinys, nes tautos ar jos 
„dalies gyvenimas yra tiek įvairus, 
kad viena organizacija visų Žmonių 
negali patenkinti. 

Siekiant kuo daugiau JV lietu- 
vių apjungti bendrinėj (visuotinėj) 
organizacijoj, kyla klausimas, (1) 
ar būtina steigti naują organizaciją, 
kuriai tiesiog priklausytų kuo dau- 
giau lietuvių (kaip dabar daro LB), 


ar (2) pasitenkinti taryba, kurią 
sudarytų visos veikiančios lietuvių 
organizacijos (kaip dabar veikia 


„Amerikos Lietuvių Taryba (ALT) ar- 
ba Bendrasis Amerikos Lietuvių Fon- 
das (BALF). Atsakymas, žinoma, 
turėtų priklausyti nuo atskiro kraš- 
to sąlygų. JV lietuvių veiklos isto- 
rija rodo, kad JV lietuviai iki šiol 
buvo pasirinkę antrąjį kelią. ALT ir 
BALF čia sudaro gerus pavyzdžius. 

LB mintis gimė Vokietijoj lie- 
tuvių pabėgėlių tarpe, ir jų įkurta 
Lietuvių Tremtinių Bendruomenė at- 

liko  Vokietijoj reikšmingą darbą. 
Lietuviai pabėgėliai šios organizaci- 
jos mintį atsinešė į JV manydami, 
jog tai pati geriausia organizacija 
JV lietuviams apjungti. Tai, kaip da- 
bar atrodo, buvo klaida. JV-bės — 
tai ne ano meto Vokietija, kur lie- 
tuviai pabėgėliai gyveno stovyklose, 
nejausdami tvirtos žemės po savo ko- 
jomis. Jų stovyklos iš tikro ir buvo 
beveik tikros bendruomenės, ir to- 
dėl jas apjungti buvo lengva. Tuo 
tarpu JV lietuviai turėjo normalų gy- 
venimą su visomis organizacijomis, 
kokių, jų nuomone, jiems buvo reika- 
linga. Todėl LB mintis senųjų Ame- 
rikos lietuvių tarpe buvo šaltai su- 
tikta, ir, nežiūrint visos propagan- 
dos, jų iki šiol nepatraukė. 

Iš tikro LB buvo steigiama prieš 
JV lietuvių organizavimosi tradici- 
jas ir praktiškai reiškė veikiančių 
organizacijų ignoravimą. JV lietu- 
viai jau turėjo ALT ir BALF, kaip 
bendrines organizacijas, ir jei reikė- 
jo ką įsteigti, tai bendrinę tarybą 
lietuvių kultūros reikalams. Tokia ta- 
ryba, atsirėmusi į esamas lietuvių or- 
ganizacijas, pilnai būtų galėjusi pa- 
tenkinti bendruosius lietuvių kultūri- 
nius reikalus. Tokiu būdu būtų bu- 
vę išvengta JV lietuvių gyvenime to 
dvilypumo, kuri įnešė LB įsteigimas, 
verčiant lietuvius jai tiesiog priklau- 
syti, ir to nesveiko trynimosi kuris 
tarp ALT ir LB kartais pasireiškia 
Lietuvos laisvinimo reikaluose. 

Iš kitos pusės yra aišku, kad ta 
daugybė JV lietuvių organizacijų. 
siekiančių įvairiausių tikslų, visada 
daugiau įtrauks lietuvių į veiklą, n2- 
gu viena, kad ir gražiausių tiksią, 
bendrinė organizacija. Todėl siekiant 
plačiau lietuvius apjungti lietuvybės 
išlaikymo reikalams, reikia jieškoti 
formos, kaip šias organizacijas stip- 
rinti, o ne ignoruoti. Nėra abejonės, 
kad visų lietuviškų organizacijų ap- 
sijungimas Lietuvių Kultūros 'Ta- 
boj duotų joms naują impulsą pa- 
rodyti daugiau veiklos šioje srityje, 
kaip jos gražų darbą atlieka ALT- 
boje ir BALFe. 

Čia reikia atminti, kad lietuvybės 
išlaikymo bei lietuvių kultūros rei- 
kalai yra artimi visoms lietuvių or- 
ganizacijoms, nežiūrint, kokius ki- 
tus specifinius tikslus jos beturėtų. 
Norint tuo įsitikinti, reikia tiktai pa- 
žiūrėti, ką JV lietuvių organizacijos 
šiose srityse yra iki šiol atlikusios. 
Iš tikro kitaip ir negali būti, nes lie- 
tuvių organizacija nebūtų verta šio 
vardo, jeigu jai nerūpėtų lietuvių rei- 
kalai. 

Iš kitos pusės bendrinės organiza- 
cijos, kaip LB, bandymas prisistaty- 
ti vienintele organizacija, besirūpi- 
nančia lietuviškais reikalais, neiš- 
vengiamai išstumia iš šios srities ki- 


tas lietuviškas organizacijas ir tuo 
jas susilpnina. Sunku būtų teigti, kad 
LB šiuo atžvilgiu nėra padariusi ža- 
los. Dabar ne viena organizacija dėl 
bendresnio reikalo pasako, kad tai 
yra LB uždavinys — ir tuo nusi- 
plauna savo rankas. O tačiau, kol 
nebuvo LB, tie patys JV lietuviai 
mokėjo surengti dainų šventes, spor- 


to žaidynes, paminėti svarbiuosius 
lietuvių tautos įvykius ir išleisti 
lietuviškų knygų. Todėl, kai dabar 


LB dejuoja, kad ant jos gula lie- 
tuvybės išlaikymo našta, tai ten- 
ka pagalvoti, ar čia nėra jos 
kaltės, kad kitos organizacijos neina 
su ja varžybų šioje srityje. 

Taigi, žiūrint JV lietuvių gyveni- 
mo sąlygų, tokio tipo organizacija 
kaip LB, kuriai visi lietuviai turėtų 
tiesiog priklausyti, neatrodo esant 
geriausiu keliu lietuviams apjungti. 
šiam reikalui turėtų būti pasekta 
ALT ir BALF pavyzdžiu ir įkurta 
Lietuvių Kultūros Taryba, kuri at- 
liktų tai. ko šios bendrinės ir visos 
kitos lietuvių draugijos bei susivie- 
nijimai nesirūpina. 


Lietuvių Bendruomenės 
bendruomeniškumas 


LB vardas ir kalbos apie jos pri- 
gimtinį pobūdį įtaigoja mintį, kad 
ji yra bendruomeniško tipo organi- 
zacija, — tai yra tokia, kuri glau- 
džiai apjungia savo narius ir. sten- 


giasi patenkinti jų ne tik dvasi- 
nius (tautinius, kultūrinius, religi- 
nius), bet ir medžiaginius reikalus. 


Tačiau, sprendžiant iš LB įstatuo- 
se užsibrėžtų tikslų ir jos ligšioli- 
nės veiklos, neatrodo, kad LB būtų 
tokia organizacija. 

Antra vertus, negalima sakyti, kad 
JV lietuviai iki šiol neturėjo ben- 
druomeninių organizacijų. Tobuliau- 
sia iš jų reikia laikyti lietuvių vie- 
nuclynus. Nežiūrint jų grynai reli- 
ginio pobūdžio, jie yra daug nuvei- 
kę lietuvybės baruose ir šiandien 
tebesudaro stiprius ramsčius lietuvy- 
bės ir lietuvių kultūros išlaikyme. 

Bendrucmeniškiausia pasaulietine 
lietuvių organizacija reikėtų laikyti 
lietuvių parapijas. Jos yra geras pa- 
vyzdys, kaip turėtų veikti tautinės 
lietuvių bendruomenės skyriai. Da- 
bartinė LB bendruomeniškumo atž- 
vilgiu negalės atlikti savo uždavinių, 
kol ji nebus lietuviui tuo, kas ka- 
talikui yra parapija. 

Kaip žinia, parapija yra religinė 
bendruomenė, tačiau ji neužmiršta 
savo nariams padėti jų kasdieniš- 
kuose reikaluose. Kiekvienas para- 
pietis žino, kad patekęs į bėdą ar 
reikalingas patarimo bei paramos, 
jis gali kreiptis į savo parapijos va- 
dovus, kurie paprastai pagal išga- 


les padeda. Naujieji ateiviai gerai 
atsimena, kiek jiems parapijos ir jų 
vadovai padėjo atvykti bei įsikurti 
šiame krašte. 

Lietuvybės išlaikyme bei kovoj už 
Lietuvos laisvę parapijos, turbūt, yra 
suvaidinusios nepalyginamą vaidme- 
nį. Chorai, lietuviškos mokyklos, 
spaudos rėmimas ir k. buvo ir te- 
bėra lietuviškų parapijų nuolatiniu 
rūpesčių. 

Žinoma, bendras lietuvių nutautėji- 
mas atsiliepė ir lietuviškos parapijos 
gyvenime, tačiau nėra abejonės, kad 
lietuviška parapija ir toliau liks: vie- 
nu iš svarbiausių veiksnių lietuvybės 
išlaikyme. 

Šitas lietuvių apsijungimas para- 
pijose ir reikšmingas jų vaidmuo 
lietuvybės srity, be abejo, sudaro 
problemą, norint įsteigti panašią tau- 
tinę bendruomenę. Jei visi lietuviai 
galėtų tilpti parapijoj, vargu ar tau- 
tinė bendruomeninė organizacija 
bebūtų reikalinga. O įsteigus tokią 
organizaciją, kyla klausimas, ar ig- 
noruoti lietuvių apsijungimą parapi- 
joj ir versti juos dar priklausyti 
lietuvių  bendruomeninei organizaci- 
jai, ar parapija laikyti svarbiu veiks- 
niu lietuvybės išlaikyme ir stengtis 
ją paremti šiame darbe. 

Tiesa, yra tvirtinama, kad lietu- 
vių parapijos kontrolė ir jos turto 
nuosavybė galutinoj sąskaitoj nėra 
lietuvių rankose, ir kad todėl lietu- 
vių sudėtos lėšos išeina iš lietuvių 
rankų. Toks tvirtinimas yra teisin- 
gas. Tačiau kol parapija yra lietu- 
viška, normaliai niekas netrukčo 
naudotis jos nuosavybe lietuvių rei- 
kalams. O jei, lietuvių parapijai lik- 
viduojantis, jos turtas išeina iš lie- 
tuvių rankų, tai tuo lietuviai nedau- 
giau turi nuostolių, kaip likviduojan- 
tis bet kuriai lietuvių draugijai ar 
bendrovei. Juk kiek lietuvių organi- 
zacijų, ir gana turtingų, jau yra su- 
silikvidavę, o jų turtas yra dingęs 
kaip nebuvęs. Todėl nėra ko per 


tuvių parapijai jos turtas išeina iš 
lietuvių rankų. Iš tikro gal reikčtų 
sielotis ne tiek, kas atsitiks su lie- 
tuvių parapijos turtu, kai dėl lietu- 
vių stokos ji likviduosis, bet dėti vi- 
sas pastangas išlaikyti lietuviškas 
parapijas ir naudotis jos turtu, kol 
jis priklauso lietuviškai parapijai. 

Bendruomeniškesnėmis ir LB rei- 
kėtų laikyti taip pat Susivieniji- 
mą Lietuvių Amerikoje (SLA) ir Lie 
tuvių R. Katalikų Susivienijimą A- 
merikoje (LRKSA), kurios yra išau- 
gusios iš vienos organizacijos ir at- 
einančiais metais jau švenčia savo 
gyvavimo 75 metus. Jų bendruome- 
niškumo pagrindą sudaro jų fratev- 
nalinis pobūdis. Nariai, sumokėdami 
nustatytą mokestį, žino, kad jie už 
tai gali gauti paramos ligos, nelai- 
mingo atsitikimo ar mirties atveju. 
Taip pat privalomas susirgusių na- 
rių lankymas įneša bendruomeniškų- 
mo šilumos į šių organizacijų gyvė- 
nimą. 

Be šių socialinio pobūdžio patar- 
navimų savo nariams, SLA ir LRK- 
SA yra išvariusios didelius barus lie- 
tuvybės išlaikymo srity. Pvz., LRK- 
SA pirmaisiais savo veiklos metais 
“buvo laikomas visos Amerikos lie- 
tuvių katalikų centru. Jis rimtai rū- 
pinosi lietuvių parapijų organizavi- 
mu, lietuvių katalikų spaudos reika- 
lais, teikimu studentijai finansinės 
paramos, rėmimu Lietuvoje praside- 
dančių laisvės sąjūdžių, lietuvių mo- 
kyklų steigimu ir jų palaikymu ... 
niekuomet nepasitraukė iš kovos 
fronto už lietuvybės kultūros puose- 
lėjimo darbų, iš kovotojų už Lietuvos 
nepriklausomybę eilių"6. Panašiai, 
be abejo, būtų galima pasakyti ir 
apie SLA darbus lietuvybės baruose. 

Todėl LRKSA ir SLA, ypač prieš 
jų išsiskyrimą, reikėtų laikyti pir- 
mąja JV lietuvių bendruomenine or- 
ganizacija. Jos steigėjai geriau su- 
prato bendruomeninės organizacijos 
reikalavimus ir todėl jai pasisekė su- 


krauti nemažą kapitalą 'r užimti 
reikšminga vietą JV lietuvi; veikloje. 

Šių dviejų organizacijų  buvimas- 
taip pat sudaro problemą, norint 
nustatyti LB vietą JV lietuvių or- 
ganizaciniame gyvenime. 

LB-nė, norėdama tapti bendruome- 
nine organizacija, neišvengiamai tu- 
retų imtis tokių uždavinių, kuriuos. 
atlieka šios dvi organizacijos. "Tai, 
žinoma, vestų prie susikirtimo ir tuš- 
čių rungtynių tarp jų ir LB. 

šitas žvilgsnis į LB bendruome- 
niškumą ir jos šiuo atžvilgiu paly- 
ginimas su kitomis JV lietuvių orga- 
nizacijomis ypač parodo sunkumus, 
su kuriais būtų susidurta, norint į- 
kurti tikrai  bendruomenišką . LB. 
Praktiškai tai reikštų viso JV lie- 
tuvių organizacinio gyvenimo per- 
tvarkymą. Nėra abejonės, kad toks 
persitvarkymas nėra įmanomas ir 
nereikalingas. Todėl LE vadovai, 
svarstydami LB įstatų pakeiti- 
mą, turėtų atsižvelgti į JV lietu- 
vių organizacines tradicijas, atsisa- 
kyti nuo visokių mitų apie LB pri- 
gimtį ir paversti ją tokia bendrine 
organizacija, kuri ALT ir BALF pa- 
vyzdžiu apjungtų JV lietuvius tiems. 
uždaviniams atlikti, kuriais mažiau- 
siai rūpinasi, — būtent, lietuvių kul- 
tūriniams reikalams. Drauge nenori- 
me pamiršti tų kultūrinių žygių, ku- 
riuos yra atlikusi L.Bendruomenė,— 
kaip Kultūros Kongreso sušaukimas, 
dainų šventės, “Aleksandryno"' išlei- 
dimas, konkursų skelbimai, kaip tai 
liudija ir dabartinis jaunimo dramos 
konkurso paskelbimas. 

A. Plukas 

BAIGIANT SENUOSIUS METUS 


Šiuo "Aidų" numeriu užbaigiame 1960 metus. Žengiant į naujuo- 
sius, leidėjai dėkoja visiems, kurie prisidėjo prie žurnalo klestėjimo 
praėjusiais metas ir linki labai laimingos ateities. 


Mūsų rūpestis ir toliaų pasilieka toks pat gyvas, kaip iki šiol, 
leisti bei ugdyti “Aidus". Kuo toliau, tuo labiau žurnalas atrodo reikalin- 
gas tremties kelionėje. Be jo žymiai tamsesnės būtų tos ūkanos, kurios 


gūubia mūsų kultūrinę padangę. 
metus būti šviesiu žibintu. 


“Aidams"* yra lemta jau dvyliktus 


Mes džiaugiamės kiekviena kilnia pastanga, padedančia žurnalui 


gyvuoti. Šiuo laiku mūsų žvilgsnis labiausiai krypsta į skaitytojus. Su 
senaisiais metais baigiasi daugelio prenumerata. Jai pratęsti 1961 metams 
iš Administracijos yra išsiuntinėti laiškeliai. Visus gerb. skaitytojus mel- 
džiame atkreipti į tai dėmesį ir galimai skubiau atsiųsti prenumeratos 
mokestį. Ypatingai laukiame atsiliepiant anksčiau uždelsusiųjų. Prenu- 
meratos mokestis yra vienintelis pagrindas, ant kurio dabar atsistojus, 
galima leisti žurnalą per apskritus metus. 

